
INTRODUCERE 


Impresia fundamentalá pe care opera lui Mihail Sadoveanu a impus-o 
dintotdeauna, a fost aceea de monumentalitate. ,,Cánd repetám cá Sadoveanu a scris 
vreo sută de cărți, subintelegem, in fond, că el şi-a scris toată opera, care, reprezentând 
un fenomen de creştere organică, se constituie într-un impresionant monument unic, cu 
peste treisprezece mii de pagini. Văzută nu numai din afară, ci şi dinăuntru, din 
perspective combinate, opera în totul e o imensă povestire, o monadă ale cărei mii de 
fete converg spre un nucleu semnificativ central, punând în lumină valori regăsite sau 
reinventate"[4], spunea despre opera sadoveniană C. Ciopraga. Ca omagiu suprem, 
acest scriitor uriaş şi unic a fost numit „Ceahlăul literaturii române”. „E un act mitologic 
să asemeni un om cu un munte”, spunea Geo Bogza, „fiindcă un munte poate fi o 
întreagă împărăție, cu multi oameni şi cu împăratul lor, si cu toate poveştile câte se pot 
ivi pe seama unei impárátii."[2, p.1] Asemánarea i s-a potrivit, şi suntem de părere cá 
Magicul, Ascunsul, Revelatul Mihail Sadoveanu nu poate fi înțeles, în adevăratele 


dimensiuni, în afara ei. 


* 

Observând canavaua culturală a timpului în care Mihail Sadoveanu şi-a scris 
romanele, am putea pica cu uşurinţă în capcana inaderentei acestuia la tendinţele 
moderne, afirmate programatic ale romanului european, dar si românesc, în primele 
decenii ale secolului XX. „Aproape toti comentatorii de azi”, notează Alexandru 
Paleologu, „remarcă unii cu o nuanţă de blam, alții dimpotrivă, cu o nuanţă de uimit 
omagiu adus seninei independente a scriitorului că autorul Baltagului şi al Poveştilor de 


la Bradu Strâmb a fost contemporan cu Virginia Woolf, James Joyce, Robert Musil, 


William Faulkner, a tráit si a scris intr-o ambiantá profund marcatá de Marcel Proust, 
fárá a fi luat mácar act de existenta acestor repere de seamá a literaturii contemporane si 
mergând pe o linie total dezinteresatá de căutările şi orientările acesteia"[5, pp.44-45]. 

Într-o asemenea ambiantá intelectuală, fidelitatea neştirbită a lui Sadoveanu față 
de propriul său program estetic este atât de pregnantă încât această poziție apare ca un 
semn al unei atitudini deliberate față de un anumit tip de cultură pe care scriitorul, 
intelegándu-l, îl percepe, în acelaşi timp, ca pe un produs născut în contra naturii 
spirituale a poporului său. El nu contestă celelalte valori afirmate prin manifestarea unor 
personalități culturale autentice, ci îşi asumă în numele unui patriotism de tip cavaleresc, 
sarcina de a conserva prin propria sa operă valorile „legilor vechi” ale culturii naționale, 
singurele din punctul sáu de vedere, cu putere identitară. ,,...a o lua însă ca o dovadă de 
non-intelectualitate şi de cultură precară e tot atât de pueril pe cât e de barbar a o pretui 
ca o dovadă de ,,autohtonism" şi de „xenofobie culturală”, notează iarăşi Paleologu [5, 
p.45]. E clar că gestul estetic al lui Sadoveanu ar putea fi semnificat prin conceptul de 
conservatorism dinamic”. 

M.Tomuş observa cá, deşi „opera sadoveniană animă şi valorifică semnele de 
supravieţuire a trecutului, exaltă morala lui superioară şi pe omul cel vechi”, universul 
arhaic sadovenian prezintă o particularitate interesantă, care nu ţine de arhaic, ci de 
modern(n.n.): „răsturnarea raportului obişnuit dintre sacru şi profan”.[7, p.160] 

Sadoveanu nu apără realitățile formale ale spiritualității tradiționale ci, cu un 
rafinament intelectual desăvârşit, el construieşte un sistem conservativ de simboluri în 


care sunt ferecate tainele unei lumifilozofice de o spectaculoasă complexitate. 


* 

Despre Sadoveanu s-au scris foarte multe studii de la aparitia primelor sale scrieri 
si páná azi. Ín majoritatea lor covárásitoare, exegezele au remarcat echilibrul stenic al 
operei sale. Mai mult, opera sadoveniană in integralitatea sa a fost considerată un 


templu, unul care se constituie într-un imago mundi, are o axis mundi, „care s-ar putea 


reprezenta prin cariatida unui trunchi de om şi s-ar putea numi „Coloana omului” sau 
“Coloana istoriei”[1, p.20]. 

Dacá la o primá vedere o disertatie cu aplicatii pe romanele lui Sadoveanu, scriitor 
cu o operă atât de analizată şi comentată, poate părea o întreprindere facilă, urieşimea şi 
complexitatea construcției celor două romane luate în discuție ne-au condus către 
abordarea unor noi aspecte, neaprofundate sau nestudiate anterior. 

Considerat unul dintre stâlpii lteraturii române, M. Sadoveanu a ilustrat prin 
întreaga sa operă ideea că un popor nu se putea afirma în marea familie a culturii 
universale decât aducând toată măsura geniului său propriu. În disertatia noastră am 
pornit de la premisa, universal împărtăşită de exegetii operei sadoveniene, potrivit căreia 
în tot ce ne transmite, proza sadoveniană este profund românească, şi în acelaşi timp 
adânc universală. ,,Arhaitatea" despre care amintea M. Ralea, în sensul unei sinteze de 
înțelepciune veche, conferă operei sale o generalitate ideatică aptă de a uşura percepția 
pe orice meridian. „Fiind foarte român, Sadoveanu este şi rămâne universal”[6]. 

Putem, ca un simplu exercițiu de cultură, să considerăm că omogenitatea si 
universalitatea operei lui Sadoveanu provine din vechimea filonului originar al 
precreştinismului (zalmoxian, pe tărâmurile noastre, n.n.). Cât de incitant sub aspectul 
abisurilor initiatice pe care le sudează într-o stuctură ideatică captivantă, este acest 
portofoliu, vom vedea din cele ce urmează. 

„Din inscripţiile tracice, din viaţa lui Pythagoras şi din doctrinele lui, din regulile 
religioase ale essenienilor, putem ajunge la esenţa comportamentală a preoților şi 
călugărilor geto-daci. Atâta doar că tracii respectau şi preotesele şi călugărițele, ce se 
considerau prin moştenirea primită de la cele şase ucenice ale lui Artemis, slujitoare ale 
Zeitei. 

În mare, viața monahală din Dacia era ca aceea din mănăstirile creştine. Numai cá 
Apollon şi Artemis se născuseră cu 713 ani înainte de anul întâi al calendarului creştin. 


Mama Gemenilor Divini se numea Maria, ca şi mama lui Christos. Ingerul care a 


anuntat-o pe vestala getă Maria cá va naşte a fost CAEPROEZUS, iar cel care a vestit-o 
fecioara evreică a fost arhanghelul Gabriel. Zeii geți s-au născut in POTUIA,,,Crângul” 
(cf.rom.” pădure”), ce străjuia VUKALAN, „Lacul lin"(cf. rom. Vicleim), iar lisus la 
Bethleem (chiar si azi, in colindele traditionale hibernale toponimul Bethleem are 
echivalentul românesc Vicleim,Viflaim n.n.). Sinonim cu POTUIA era şi LEDERATA, 
„Rămuriş, desig" (cf. rom. „lujer”), iar lui lisus 1 s-a zis şi Nazariteanul. Cel care i-a 
adoptat pe Cei Doi Zalmoxis a fost getul AISEPOS, iar tatăl vitreg al lui Christos se 
numea Iosif. La naşterea Copiilor Cereşti au venit dinspre Marea Neagră, adică de la 
răsărit, trei magi cu daruri, aşa cum au venit tot de la răsărit, la naşterea lui lisus. Regele 
scyth ERETE a vrut să-i ucidă pe pruncii lui Apollon şi Artemis, întocmai cum regele 
Irod a vrut să-l omoare pe pruncul lisus. Ca să scape de persecuțiile lui Erete, Aisepos şi 
soția lui împreună cu pruncii au fugit la CABESOS, iar Iosif, Maria şi copilul, în Egipt. 

Tinerii zei geți au participat la CANONIA, „Nuntă” (cf. rom. „cununie”), iar Christos a 
fost invitat la nunta din Cana. Cea care l-a uns cu mir pe Apollon se numea MODULA, 
iar cea care l-a uns cu ulei sfânt pe Iisus a fost Maria din Magdala. 

În graiul getic conducătorului unui ținut i se spunea PILEAT, „Nobil, Stăpân”, pe 
când guvernatorul roman, care nu a putut împiedica răstignirea lui Christos a fost Pilat 
din Pont. Înainte de a fi ucis, Apollon s-a retras în crângul AKES-SAMENOS, „Grădina 
Sfântă”, iar lisus în grădina Ghetsimani. 

Pe o gemă tracicá, Apollon cu supranumele de ORPHEOS, „Cel jelit” apare 
crucificat ca şi Christos în iconografia creştină. Primii patru apostoli ai lui Iisus au fost 
Simon, zis Petru, Andrei, Iacov şi Ioan, iar primii patru ai lui Apollon au fost ASAMUS 
zis PETRAE, ANDAR, IACCHUS si ION, ce erau frati de lapte ai zeului. 

Ultimul mare apostol al lui Christos a fost Pavel din Tars, iar cel care a restaurat 
cultul zalmoxian a fost Buerebuistas, căruia poporul i-a zis şi PAVELTER, „Cel mai 


mare împărat”. 


Tatăl apostolilor creştini Iacov si Ioan se numea Zevedeu, iar tatăl primilor patru 
apostoli ai lui Apollon 1 se mai spunea şi SABADIOS. lisus a fost crucificat pe Dealul 
„Căpăţânii” căruia i se mai spunea şi Golgota, iar zeul get a fost ucis pe colina ARGE- 
DAVA, „Locul capului; Căpăţâna” (cf. rom. Hârca). Gemenii cereşti au avut părinți 
adoptivi, precum şi patru frati şi două surori de lapte; în Noul Testament creştin scrie, în 
legătură cu Christos: „Şi au venit mama Lui şi frații Lui şi stând afară, au trimis la El ca 
să-l cheme. lar mulțimea şedea împrejurul Lui. Şi i-au zis unii: lată mama Ta şi frații Tài 
şi surorile Tale sunt afară. Te caută”. Cel care l-a adus acasă pe Apollon ucis a fost tatăl 
lui adoptiv AISEPOS, nobil din ţinutul AURUMETTI (Ialomiţa); cel care a luat trupul 
lui lisus de pe cruce şi l-a pus în mormânt a fost un om bogat din Aritmeea, cu numele 
Iosif. Getii l-au ales pe Apollon regele lor; iată ce scrie în Evanghelia lui Ioan: 
„Cunoscând deci lisus că au să vină şi să-l ia cu sila, ca să-l facă rege, s-a dus iarăşi în 
munte, El singur”. 

Cel ce a prorocit naşterea Gemenilor Divini a fost Orpheus, căruia 1 s-a mai spus 
şi ION, „Magnificul”; profetul care l-a precedat pe lisus a fost loan Botezătorul. Lui 
Orpheus i-au tăiat capul MAINADES, „„Dansatoarele” (cf. KOG-A-ION, „Capul lui 
Ion"), pe timpul Marii Preotese SALONAI, iar Sfântul loan Botezătorul i s-a tăiat capul 
în urma unui dans al SALOMEEI. 

Ca şi zeul get, Christos a înviat şi s-a înălţat la cer. Lui Apollon i s-a mai spus şi 
CHAR-YSTOS, „Fiul Cerului”, iar lui lisus, Christos. Cei doi Zalmoxis le-au lăsat 
geților un NOF DIADIS, Nou Testament, iar cartea sacră a creştinilor este Noul 
Testament. Un trib trac se numea CRESTONAI, etnonim care aminteşte de „creştini”.. 

Asemănările sunt mult mai multe decât cele arătate până acum. Adversarii 
primilor creştini au observat şi ei aceste coincidente, căci iată ce scrie Sfântul Origenes 
într-o polemică: „Apoi fiindcă (noi, creştinii, n.n.) cinstim pe cel prins şi mort, cum 


spune Celsus, el crede cá noi am făcut la fel ca geții care cinstesc pe Zalmoxis”. E mai 


usor de inteles, dupá toate acestea, cine si de ce a distrus cele mai importante cárti antice 
referitoare la geto-daci... 

În ce priveşte crucea, ea este simbolul cel mai des întâlnit in arta străbunilor noştri 
şi braţele ei înseamnă Cei Patru Zei ai Universului: Tatăl, Mama, Fiul şi Fiica, toti patru 
alcătuind o Singură şi Supremă Fiinţă Divină. 

Ca să demonstreze că religia lor este monoteistă, deşi ei se închină la Sfânta 
Treime-Tatăl, Fiul şi Sfântul Duh, creştinii dau ca exemplu cărămida, care este compusă 
din pământ şi foc, fund în acelaşi timp una. 

Acestui exemplu îi lipseşte şi al patrulea element fundamental, aerul fără de care 
focul nu ar arde. Aşadar, cărămida este de fapt explicația monoteistá a Sfintei Pátrimi. 

La cetatea Helis, astăzi Piscu Crăsanilor, a fost descoperit un altar de lut ars pe 
care este încrustat un soare cu patru raze, sau poate, Crucea Universului. Simbolul este, 
oricum al Pătrimii Ceresti"[3, p.205-208]. 

Cele de mai sus, ca şi alte scrieri ale unor reputați istorici, antropologi şi autori de 
cercetări aplicate în fondul arheologic al vechii Dacii, precum Vasile Pârvan, Al. 
Busuioceanu, loan Constantin Drăgan, loan Horaţiu Crişan, Nicolae Densuşianu sau 
Andrei Vartic, unele dintre aceste scrieri fiind contestate cu mai multă, sau de cele mai 
multe ori, mai puţină îndreptățire, legitimează realitatea mistică ce întruchipează, in 
opera lui Sadoveanu, argumentul suprem al ataşamentului său faţă de o civilizație în 
structura căreia apar elemente creştine cu mai bine de şapte secole înainte de Christos. 
Se conturează astfel un spațiu inițiatic care îşi are centrul hiperborean în creştetul 
Carpaţilor getici. 

x 

Evocánd omul identificat cu propria operă, G. Călinescu observa în 1961: „De 
mult, M. Sadoveanu nu mai era nici tânăr, nici vârstnic, nici bătrân, figura lui masivă era 
a unei statui ce sta în mijlocul unui popor, zâmbind párinteste generațiilor, mereu altele, 


actual, venind dinspre trecut si păşind spre viitor."[l, p.12] Astăzi, peste aproape 


jumátate de secol, Sadoveanu si-a pástrat locul de Stálp al literaturii románe, si mai 
mult, opera sa şi-a dovedit sub analize amănunțite si caleidoscopice adâncimea si 
mulțimea de fațete. Sadoveanu este vechi şi deopotrivă nou, e arhaic şi deopotrivă 
modern, e din trecut şi deopotrivă îndreptat spre viitor. 

Pornind de la actualitatea temei propuse şi de la nivelul ei de cercetare, am 
întreprins un studiu dintr-un unghi inedit de vedere, acela al simbolurilor. Această nouă 
viziune s-a concretizat în: 

e Analizarea unor simboluri revelatoare romanelor sadoveniene; 

e Evidenţierea mitosferei prezentă în romanele sadoveniene; 

e Definirea conceptului de erou mitic şi demonstrarea apartenenței unor eroi 

sadovenieni la subcategorii ale acestui arhetip; 

e Prezentarea personajului Kesarion Breb ca arhetip al magului; 

e Investigarea structurii de tip labirintic în romanul Baltagul; 

e Reprezentarea grafică a labirintului Vitoriei Lipan; 

e Elucidarea/adâncirea dramei labirintului Vitoriei Lipan; 

e Studierea bradului în ipostaza de Copac Cosmic în romanul Baltagul. 

x 

Principiile şi metodele utilizate în analizarea romanelor tin de tezaurul exegetic al 
istoriografiei moderne si al literaturii comparate. Punctul de vedere adoptat este unul 
apropiat de antropologie. Pornind de la metoda istorico-literară, care a constituit baza de 
cercetare inițială a romanelor, aceasta nouă lectură a prozei sadoveniene a urmărit modul 
în care se constituie în imaginar structurile mitice. Cercetarea a pornit bazându-se pe 
vasta bibliografie despre M.Sadoveanu, studii critice ale lui E. Lovinescu, G. Călinescu, 
M. Ralea, C. Ciopraga, N. Iorga, Ov. S. Crohmălniceanu, T. Vianu, G. Ibrăileanu, P. 
Georgescu, N. Manolescu, Z. Dumitrescu-Busulenga, M. Mincu, D. Micu, A. Paleologu, 


F. Băileşteanu, D. I. Vicol, I. Vlad, G. Ganá s.a. La acestea s-au adaugat dicționare de 

simboluri, dar si studii ce tin de psihologie si antropologie: G. Bachelard, M.Eliade, J. 
Campbell, D. Leeming, C. G. Jung, T. Carlyle, V. Kernbach s.a. 
x 

Caracterul stiintific novator este determinat de punctul de vedere inedit asupra 
romanelor în discuţie şi de intenția autoarei de a da o interpretare sistemică, pe un aspect 
mai puţin cercetat, de revalorificare a romanelor Creanga de aur şi Baltagul. Studiul din 
această nouă perspectivă evidențiază dimensiunea arhetipală a prozei sadoveniene (în 
sensul explicat de M. Ralea), specificitatea, ancorarea în românitate prin caracteristici ce 
tin de universalitate ale personajelor sadoveniene, sustine caracterul national şi universal 
al întregii opere sadoveniene. 

x 

Valoarea aplicativă a lucrării se impune prin perspectiva nouă de abordare a 
romanelor sadoveniene vizate: Creanga de aur şi Baltagul. Disertatia este importantă 
prin faptul că rezultatele ei se pot constitui în bază de studiu pentru ulterioare lucrări de 
istorie a literaturii, teorie literară sau literatură comparată. Acesta poate fi doar începutul 
unui studiu mai amplu referitor la simbolurile comune, sau des întâlnite în proza 
sadoveniană, se poate constitui în punct de plecare pentru studii mai aprofundate pe 
grupe de simboluri sau chiar simboluri individuale în romanele şi povestirile 
sadoveniene. De asemenea, noile aspecte sub care se dezvăluie personajul sadovenian, 
apartenența lui la categorii clar definite de eroi, se constituie într-un demers pozitiv, 
diametral opus unor aprecieri extreme care susțineau chiar negarea sau lipsa eroilor la 
Sadoveanu. Rămâne deschis drumul unor demonstrații privind personaje mai putin 
„înzestrate”, care să nu fie eroi în accepțiunea dată aici. 

x 
Lucrarea se bazează pe următoarele cuvinte-cheie: simbol, arhetip, explorativ, 


transcendent, dualitate, Kogaionon, peşteră, apă, cruce, descensus ad inferos, monomit, 

cálátorie, erou civilizator, regresum ad uterum, mag, ocultist, ezoterist, labirint, 
purificator, apotropaic, centru, drum, copac cosmic, brad, axis mundi, etc. 
x 
Structurată pe 5 capitole, prezenta lucrare a încercat să umple spațiile alveolare 
lăsate de exegezele anterioare, pentru ca, alături de acestea, să ofere o imagine mai 


coerentă, cuprinzătoare, dar şi surprinzătoare a romanului sadovenian. 

CAPITOLUL I 
SIMBOLURI REVELATOARE ROMANELOR SADOVENIENE 


1. Creanga de aur — simbol central al operei sadoveniene 

Ín integralitatea sa, opera lui Mihail Sadoveanu motiveazá pe deplin o discutie pe 
marginea valorii sale in câmpul larg de semnificaţii al hermeneuticii simbolului. 

Majoritatea exegezelor la opera sadoveniană au abordat-o dintr-o perspectivă 
stilistic-estetică încercând să-1 fixeze locul în conținutul patrimonial al literaturii române 

pe baza unor criterii taxonomice acordate cu fiecare „carte” in parte. Nu e de mirare cá 
în acest fel caracterul simbolic al operei sadoveniene luate ca întreg a scăpat adesea 
cercetării. Aşa cum se va vedea, componenta extrovertită a simbolului presupune 
nemijlocit existenţa unei atitudini din partea creatorului faţă de lumea în care vietuieste, 
față de legile sau dinamica ei. Zoe Dumitrescu Buşulenga intuieşte existența acestui 
simbol global al operei lui Sadoveanu, încercând să situeze Creanga de aur în ipostaza 
de cheie de boltă a creației lui literare. 

Într-adevăr, Creanga de aur înseamnă un nod din care foarte multe fire se desfac 
înainte şi înapoi în creația lui Sadoveanu, legându-se iarăşi şi circulând parcă subteran 
pretutindeni, unificând şi dând coeziunea unei viziunii puternice, inchegate"[3]. Aceeaşi 
autoare îşi adânceşte observaţia concluzionând: „Din perspectiva acestei cărți dacice 
(Creanga de aur n.n.) se clarifică tot universul spiritual al operei lui Sadoveanu, în care 
personajele trăiesc într-un plan istoric de drame mai mici sau mai mari individuale, dar 
ating, printr-o tradiţie misterios păstrată, transmisă printr-un fel de inițiere din generație 
în generație, la care au acces toti oamenii oricât de simpli (sau poate tocmai cei mai 
simpli), ating şi planul absolutului, al celor ce durează dincolo de schimbare, dincolo de 
orice mutatii" [3]. 

Cu sapte ani inaintea acestor asertiuni, Zoe Dumitrescu Busulenga publica in 


revista Tomis un alt articol in care fixa alte coordonate ale sferelor spirituale 

sadoveniene, acest demers conţinând în subliminal tentatia de a defini valoarea de 
simbol global pe care Mihail Sadoveanu a hărăzit-o operei sale. „În concepţia lui 
Sadoveanu, scria Zoe Dumitrescu Buşulenga, deci, unul din drumurile de la real la 
fantastic este şi acela care infrumuseteazá prin cristalizări succesive, drum care exprimă 
şi nevoia de mit şi nevoia de fantastic conţinut în basm, nu într-o operă, nici în unele 
opere anume, ci are o semnificație mai adâncă şi o structură mai puţin obişnuită, ținând 
prin multe laturi de fabulosul mitic şi deosebindu-se de ceea ce numim îndeobşte 
fantastic la scriitorii literaturii noastre de sorginte europeaná" [4]. Acordându-l cu autorii 
circumscrişi fantasticului clasic, autoarea conchide: “Nicăieri n-ai să întâlneşti, ca la 
Sadoveanu, calm, umor firesc, seninătate”[4]. 

Fănuş Băileşteanu, în al cărui studiu critic sunt găzduite toate aceste referinţe, 
esentializeazá la rândul sáu: „„Aceste două idei - mitul autohton („motivul dacic”) şi 
„starea lirică” de basm, de fabulos - vor cataliza exegezele altor interpreți ai operei 
sadoveniene..."[1]. 

Toate aceste elemente care descriu tipologia stilisticá si optiunea esteticá a celui 
care a dat literaturii române cărți de referință precum Baltagul sau Hanu Ancuţei, 
întăresc, însă, cu o incontestabilă potentialitate ideea că, înainte de a răspunde 
servitutilor unor anumite curente estetice ale începutului de secol XX, Sadoveanu şi-a 
clădit opera ținând cont cu obstinatie de ideologia personală in conformitate cu care 
valorile tradiționale sunt supuse unei violente erodări datorate impunerii „noilor religii 
tehnologice”. 

Ar fi greşit să se creadă că „adeptul legii străvechi” se opune, sau mai exact, se 
impotriveste propensiunii către noul civilizator. Protestul sadovenian este îndreptat fără 
echivoc împotriva excluderii fondului spiritual traditional de la motivaţia ideologică a 
acestui proces de civilizaţie prin tehnologie, fiind preferate ideologii străine firii neaoşe 


româneşti. 

Ín consecintá, opera sadovenianá, inteleasá ca simbol global, isi manifestá latura 
extrovertită prin atitudine, substanţa spirituală transgresánd către o subtilă revoltă de 
factură intelectuală, în care se relevă cu claritate valenţele sociale ale demersului 
intelectual. 

Acesta este nivelul semnificant de la care vom descinde în înţelegerea 
simbolisticii sadoveniene, a miraculosului ezoteric reprezentat de un alt simbol global - 
natura, a eposului şi etosului mitologic, generate de legile ancestrale ale descendenților 


spirituali din Deceneu, sub a căror putere imaculată a crescut neamul carpatic. 


2. Simboluri ale universului spiritual românesc 


La începutul de secol XX, viaţa intelectuală a fost influenţată în profunzime în 
mod special de acei cărturari dedicați în mod programatic recuperării universului 
spiritual traditional românesc, între care s-au aflat Nicolae Iorga, Vasile Pârvan, dar şi 
Mihail Sadoveanu. Acest „filosof fără sistem, moralist practicând un eticism „A 
rebours", istoric fără respectul obiectivitátii faptelor, poet fără prea clar definită artă 
poeticá"[2, p. 9], îi stârnea, totuşi, efuziuni de spirit captivat, iar altora bucuria de a 
descoperi un univers captivant prin pasionalitatea lui, in care aproximatiile, lipsa de 
curtoazie fatá de definitii (a defini inseamná a limita, n.n.) aveau sublime valori 
metaforice. Sub aceste impresii, Nicolae Iorga nota: ,, Multi fac, e drept, numai chipuri 
de lut, de se umplu acele muzee, care sunt bibliotecile, şi numai din când în când apare 
un Michelet ori un Carlyle, care suflă asupra lor şi trezeşte o mişcare aşa de puternică 
încât cel reprodus până atunci numai în înfăţişarea lui exterioară, învie acum, trăieşte, 
umblă pe lumea aceasta"[7, p.114]. În fond, făcând această referire la Carlyle, Nicolae 
Iorga nu face altceva decât să intuiască mecanismul care, odată activat, transforma 
simbolurile moarte, sau „explicite” în simboluri vii ce contin semnificații implicite. Cu 
aparentă ironie, plină însă de instructive subintelesuri, Carlyle notează: „Nu s-a ridicat 


oare toată Națiunea Maghiară, ca un Atlantic tumultos stârnit de atracția lunii, atunci 

când Drágutul de Împărat Iosif a vârât în buzunar Coroana lor de Fier: un Obiect, aşa 
cum s-a remarcat cu pertinentá, a cărui valoare comercială abia dacă le depăşea pe cele 
ale unei potcoave? În şi prin simboluri, conştient sau nu, trăieşte, munceşte şi îşi află 
omul rațiunea de a exista...”[2, p. 206]. 

Acest postulat, pe de altá parte, aláturá simbolului, a cárui perceptie se produce de 
cele mai multe ori în sfera de semnificații a semnelor abstracte, pilda hristicá sau 
simbolul în întruchiparea sa morală. „Căci nu constituie, de când lumea, orice revelație 
mai obscură sau mai clară a Divinului, un Simbol - pentru cel care are ochi să vadàá?"[2, 
p. 206]. 

Această formulă evanghelică nu face altceva decât să cuprindă în sine definiția 
sintetică a imaginarului, potentá spirituală care acționează atât în sensul criptării 
simbolice, cât şi în sensul decriptării simbolurilor. ,,...nu capacitatea noastră Logică şi 
de Estimare, ci puterea noastră imaginativă este Stăpânul nostru: aş putea spune că este 
preotul şi profetul care ne îndrumă spre cer: Magicianul şi Vrăjitorul nostru, care ne 
îndrumă spre infern (în sens cognitiv, n.n.). Da, chiar şi pentru cel mai împătimit 
senzual, ce sunt simțurile decât instrumentul imaginaţiei. ..”[2, p. 206]. 

Simbolurile nu pot avea o existenţă individuală, acest fapt datorându-se funcției 
de portal pe care o au. Orice simbol deschide perspective diverse, care vin în atingere cu 
teritoriul altor simboluri şi interacționează construind structura globală de înţelesuri 
extrinsece şi intrinsece a Lumii. Simbolul atribuie faptului generator cea de-a treia 
dimensiune, independentă de conditionárile „spaţiu” şi „timp”. 

Parafrazând titlul unui volum de eseuri, semnat de Virgil Nemoianu, am putea 
vorbi despre necesitatea unui „calm al simbolurilor”, care să permită procesul gnostic pe 
care o corectă percepție a Lumii prin simboluri îl presupune în mod organic. Acest 
„calm al simbolurilor” se dovedeşte a fi el însuşi un simbol care în viziunea lui Carlyle 
pare a fi „tăcerea”. Cărturarul notează: „Tăcerea este elementul în cadrul căruia marile 


lucruri capătă formă şi se unesc între ele: pentru ca, în cele din urmă, să poată ieşi la 

iveală, perfect cristaline şi maiestuoase, în lumina deplină a Vieţii, pe care au menirea să 
o dirijeze”[2, p.203]. 

„Vorba aparține Timpului, Tăcerea tine de Vesnicie (...) Gândirea nu lucrează 
decât în tăcere: şi nici virtutea nu se manifestă decât în Taină”, continuă Carlyle. 

Universul simbolic al culturii tradiționale româneşti se prezintă sub pecetea unei 
vastitáti polisemantice, care vorbeşte cu o neobosită elocventá despre profunzimea 
spirituală a acestui neam, despre rosturile pe care el le atribuie componentelor macro şi 
microcosmice, despre lumea naturală, aflată într-o simbioză organică cu lumea 
sufletească. 

Íntelesurile acestei lumi create în secole si milenii de carpatici, danubieni si 
sarmati au constituit una dintre fascinațiile spirituale ale scriitorilor autohtoni şi nu 
numai. Însă aceştia doi dau măsura: Mihail Sadoveanu şi Vasile Voiculescu. Dacă 
Vasile Voiculescu se arată interesat cu preponderență de fascinația onirică a misteriilor 
ţărăneşti, Sadoveanu socializează aceste misterii descoperind în ele sursa imuabilă a unei 
civilizații perfecte în sine. Puterea acestei lumi covârşite de propria sa fascinatie stă în 
forţa simbolică a fiecărui element ce o compune în respectul acelui principiu constructiv 
pe care l-am numit deja „structura globală de înţelesuri extrinsece sau intrinsece a 
Lumii”. 

Iată o scurtă descriere a unui astfel de itinerariu inter-relational. Cadrul natural 
incipient al romanului Creanga de aur este plasat în ambianța Muntelui sfânt Kogaion, a 
cărui fixare geografică nu a fost făcută niciodată în mod definitiv, fluctuatia 
coordonatelor fiind ea însăşi simbolică prin sugestia existenței unui ,,Munte spiritual” 
daco-getic. Acest munte este similar cu sanctuarul rezidențial al lui Zamolxis, iar lipsa 
unei certitudini în privința locului său geografic acreditează caracterul „pan-deist” al 
divinității autohtone. I.I. Russu afirmă într-unul din studiile sale că numele acestui 


munte, ca şi al râului aferent nici nu ar fi de origine dacică [10]. 

Grecii îi semnalează prezenţa fără însă a-l identifica. Încercările de localizare sunt 
numeroase şi, adesea, au caracterul unei asumări regionale cu iz de patriotism local. N. 
Gostar speculează localizând muntele sacru în chiar incinta sacră de la Grădiştea 
Muncelului. Ceahlăul, Dealul Grădiştei sunt unele dintre ipoteze (romantice?), care 
primesc acreditare parțială din partea miturilor cosmogonice româneşti şi nu se bucură 
de susținerea vreunui temei documentar solid. Mai credibilă unora par a fi locațiile 
Vârfului Gurgu din Masivul Retezat sau Muntelui Omu din Masivul Bucegi, care, pe 
baza unor tradiții coerente, deşi cu aparenţă de stranietate, par să îndeplinească în cel 
mai înalt procent, față de alte masive carpatice, noțiunea mitică de „Munte Ascuns”. 
Reprezentanți ai elitei istoricilor români, precum LI. Russu, Constantin Daicoviciu, 
Hadrian Daicoviciu, loan Horaţiu Crişan, plasează acest reper sacerdotal în zona 
rezidentialá a regilor daci şi nu în Banat, aşa cum s-a presupus anterior. Strabon dă 
următoarea referință despre templul cavernal al lui Zalmoxis: „Lot aşa acest munte a 
fost recunoscut drept sacru şi astfel îl numesc geții; numele lui, Kogaion, era la fel cu 
numele râului ce curgea alături”. Pe lângă confirmarea existenţei râului Kogaion, la a 
cărui relație cu muntele, în plan simbolic, ne vom referi mai încolo, geograful grec 
introduce în spațiul semnificatiilor inefabile un nou simbol - cel al grotei, lăcaş epifanic, 
templu cavernal şi mormânt inițiatic. Mircea Eliade notează la un moment dat: „grota 
din vârful muntelui semnifică locul prin excelență al epifaniei divine, locul unde, după o 
perioadă de ocultatie, îşi fac apariția un zeu salvator, un profet sau un cosmocrat. Or, 
grota reprezintă cealaltă lume şi de asemenea întregul univers (...) Grota rituală (...) 
este o „imago mundi", un univers in miniatură”[5, p.45]. Retragerea sacerdotului în 
interiorul unui astfel de univers esentializat, „coborârea într-o cameră subterană sunt 
echivalente ritual şi simbolic cu o katabasis, cu un descensus ad inferos întreprins în 
vederea unei initieri"[5, p.42]. 

„Aceste legende, deşi târzii, ne ajută să sesizăm sensul inițial al locuinţei 


subterane a lui Zalmoxis. Este vorba de un ritual inițiatic. Acesta nu implică cu 

necesitate că Zalmoxis era o divinitate chtonianá. A cobori în Infern înseamnă a 
cunoaşte moartea initiaticá, experienţă succeptibilă de a întemeia un nou mod de 
existenţă. ,,Disparitia"(ocultarea) si ,,reaparitia"(epifania) unei ființe divine sau semi- 
divine (rege mesianic, profet, mag, legislator) este un scenariu mitico-ritual destul de 
frecvent in lumea mediteraneeaná si asiaticá. 

Minos, fiul lui Zeus, modelul exemplar al legislatorului antic se retrágea la fiecare 
nouă ani în munţi, în peştera lui Zeus şi de acolo revenea aducând table de legi. 
Dyonisos mai ales se caracterizează prin epifaniile şi dispariţiile sale periodice, prin 
„moartea” si „renaşterea” sa, în care se mai pot descifra raporturile cu ritmul vegetației 
si în general, cu ciclul etern de viaţă, moarte si renastere"[5, p. 43]. 

Aceeaşi epifanie, simbolizată de ritualul întâmpinării ciclice a poporului este 
înfăptuită şi de Bătrânul Preot, al XXX-lea Deceneu din Creanga de aur prin ieşirea din 
„Templul cavernal”. Muntele sfânt Kogaion este sălaşul „vocilor oraculare" a căror 
tăcere, la cererea regelui-preot, precum Deceneu, era desferecată poate prin ritualurile 
ktistailor, “călători prin nori”, care stabileau prin propria lor prezență faptul că muntele 
sacru se pierde în abisul celest, ca orice axă a lumii. Fiecare trib mondial va lupta pentru 
supremaţia asupra unei astfel de axe, care obligatoriu uneşte teritoriul nata cu nadirul 
divin. La români „axis mundi" este muntele Kogaion, în măruntaiele căruia se află 
poarta spre cunoaşterea morții prin coborârea initiaticá în Infern [8, p. ]. 

Dezvoltându-ne în interiorul globalismului simbolic inter-relational vom lua acum 
în seamă un detaliu descriptiv dat în scrierea sa de Strabon. El menționează că în 
apropierea Muntelui Sfânt Kogaion curgea un râu, care purta acelaşi nume. Identitatea 
de nume dintre muntele vertical şi apa orizontală legitimează simbolul panteist al crucii 
dacice. Aici Muntele, ca axă a lumii cu rol vascularizant, trimițând energia pozitivă spre 
puritatea celestă şi resorbind energiile pervertite spre abisul infernal, se metamorfozează 
în arborele care întruchipează însăşi pendulul suprem al existenţei legat atât de ciclurile 


existențiale cât şi de ritualurile de fertilitate. 

Doctrinele ezoterice mentioneazá mai multe tipuri de arbori care au uneori 
identități similare, iar alteori complementare. Astfel se produce disjunctia între „arborele 
real” şi cel mitic . 

Arborele mitic cuprinde în sine „arborele vieţii”, care simbolizează, pe de o parte 
fecunditatea, iar pe de alta ciclurile naturale asimilate ciclurilor existenței: 
naştere/primăvară; moarte/toamnă, etc. „iar în mijlocul raiului era pomul vieții...” 
(Geneza, 2:9). Un alt arbore mitic este cel „al nemuririi” ce apare ca recipient al sevei 
fără sfârşit (trimițând la simbolul românesc al apei vii), dar şi ca semn al ,,mortii 
învinse”. 

„Arborele lumii” semnifică un model cosmic, o diagramă vie a Lumii şi totodată 
o reprezentare figurată sau rituală a micro-cosmosului în măsura în care este în acelaşi 
timp ascuns şi vizibil, atingând cu partea de jos pământul şi apa, iar cu partea de sus 
aerul şi focul (Soarele), în măsura în care include în sine triada rădăcină, tulpină, 
ramuri/infern, pământ, cer. Această întruchipare simbolică este, de asemenea, o 
reprezentare a micro-cosmosului, a omului ca analog al lumii. 

Arborele inversat este o altă întruchipare a arborelui lumii, având însă rădăcinile 
înfipte în cer, iar ramurile spre pământ. Arborele inversat este reprezentarea ezoterică a 
lumii în funcţie de analogia inversă. În cultura vechilor daci întâlnim o variantă de 
arbore inversat: arborele oglindit. Acesta împodobeşte ceramica dacă, fiind în strânsă 
legătură cu simbolistica vieții şi a morții. 

Platon descrie omul-microcosm astfel: „noi suntem o plantă deloc terestră, ci 
cerească”, iar Dante se referă la lumea-macrocosm astfel: „în al cincilea cerc,/al 
arborelui, care trăieşte prin coroana lui/ şi mereu rodeşte fără a-şi pierde vreodată 
frunzele/sunt spiritele fericite care pe pământ/ făcură atât de multă vâlvă înainte de a 
intra în cer...” 

Arborele de mijloc întruchipează chiar axul lumii, centru şi pivot cosmic. 


Arborele din mijloc corespunde, între altele, coloanei centrale a arborelui sefirotic ce 

semnifică reprezentarea figuratá sau mentală a diverselor forte creatoare (,sefirot"), 
imaginea lui grafică datând din secolul XII, D.C. 

Arborele cunoaşterii apare ca simbol dublu, confundat de Adam, înainte de 
„cădere”, cu arborele vieții, fiinţa simbolului fiind divizată între bine şi rău. 

Arborele de moarte este şi el o întruchipare a arborelui cunoaşterii în ipostaza sa 
de separator al cunoaşterii de viaţă, a celui ce cunoaşte necunoscutul de ceea ce este 
cunoscut, a binelui de rău. Este o altă întruchipare a lui Cerber, cel care interzice accesul 
la nemurire şi la starea paradisiacă (aflată dincolo de opoziția masculin-feminin, a 
omului aflată în bună intelegere/comunicare cu animalele, în relație cu zeii). Sefer ha- 
Zohăr menționează arborele morții, ale cărui frunze i-au folosit lui Adam, începând de la 
cădere lui păcat, ca veşmânt. „Ştiinţa este arborele de moarte” spune şi William Blake, 
şi nu putem să nu ne amintim de sistemul filozofic blagian şi de crezul poetului — în 
potentarea misterului prin adâncirea lui, şi interzicerea revelării. În sfârşit, arborele real 
este întruchiparea arborelui sacru, considerat astfel datorită proprietăților sale naturale 
ori legăturilor sale cu sacerdotia ori magia (vezi smochinul şi Buddha)[9]. 

Ín conjunctie cu axul vertical, arborele, intrá simbolul orizontal al apei, unul 
dintre cele patru elemente primordiale din care s-a clădit universul în miturile 
cosmogonice ale popoarelor lumii. Simbol al materiei prime, al cataclismului 
regenerativ şi arhetip simbolic al vieţii ce sparge straturile geologice ale morții prin 
puterea de izvori, apa se caracterizează printr-o ambivalentá semnificantă: substanță 
primordială din care iau naştere toate formele şi în care ele revin prin regresiune. Eposul 
tradițional românesc vorbeşte despre „apa vie” sau „apa moartă”. Simbolul apare şi în 
ipostaza purificatoare de „apă lustrală”. Apa este asociată principiului maternității, fiind 
aşezat sub semnul Lunii, iar fluiditatea şi profunzimea o apropie de inconştient şi 
tenebră. Ea aste arhetipul tuturor legăturilor, umplând interstitiile universurilor. Ea este 
însă şi graniță, vamă şi dizolvant esoteric. Apa simbolizează oscilatia de caracter şi 


perisabilitatea formelor, în ipostaza ei activă reprezentând pieritorul, curgerea înfrântă a 

timpului. Ín mod firesc, apa neagá focul (principiu masculin) si piatra (ca principiu al 
dăinuirii). Apa este prezentă în toate riturile de trecere şi în toate obiceiurile 
calendaristice ale românilor, unde are multiple funcții magice şi sacrale, derivate din 
simbolismul ei ancestral. În Baltagul apa joacă rolul firului Ariadnei pentru Vitoria 
Lipan, pătrunsă în labirintul său revelativ. Plecarea Vitoriei şi a lui Gheorghiţă se face pe 
apă: „Streşinile picurau şi soarele împrăştia deasupra Măgurii, pe omături, o strălucire 
orbitoare”.[1 1, p.55] „Şi când răsărea soarele, se aflau afară din sat, în lungul pârâului, 
cătră apa Bistriţei”.[11, p.63] În miturile cosmogonice româneşti apa este imaginea 
identitară a haosului primordial: „Din început era numai apă, Dumnezeu zbura pe sus ca 
un hulub, iar necuratul cu trei rânduri de aripi stă în apă şi a fost strâns nişte spumă cât 
casa” (Ilarie Voronca, Datinile,6). Uscatul odată apărut, se sprijină pe spinarea unor 
vietáti acvatice ceea ce sugerează dependenţa acestuia de mediul fluid. Lumea morților e 
plasată undeva în aceste subterane către care se scurg toate râurile. De aici provine şi 
obiceiul de a trimite pe ape, „Apa sâmbetei”, obiecte ce au aparținut morților sau 
ofrande rituale destinate acestora la sorocuri precum „Paştele Blajinilor”. Există o 
cuprinzătoare bibliografie etnologicá referitoare la sacralitatea apei, dar şi la 
ambivalenta ei, ca stihie a vieții şi a morții. Această ambivalentá stabileşte încă un 
element de coeziune semantică şi sacrală cu simbolul vertical, arborele de mijloc. 
Dualitatea aceasta şi dialectica ei şi-au găsit expresia în falsa antinomie „apa vie” şi 
„apa moartă”, adesea prezentă în basmele româneşti. Sursele de apă, fântânile, izvoarele 
erau venerate, li se aduceau diferite ofrande, deveneau prin implicarea subliminală a 
sentimentului de purificare, spaţii ceremoniale laice sau religioase. 

Apa curată a acestor surse, scoasă înainte de răsăritul soarelui, făcea parte din 
categoria elementelor pure, neîntinate, apa „neîncepută” fiind bună pentru toate riturile 
de purificare, de alungare a duhurilor rele şi de vindecare a bolilor. Apa stătută, păstrată 
în vase neacoperite, devenea sediul duhurilor malefice, necurate. „Cel-din-baltă” este 


sinonimul dracului la români, alte creaturi infernale avându-și, la rândul lor, spațiul vital 

in mediul acvatic. Dupá credintele poporului, apa sfintitá la bisericá devenea purá si 
miraculoasá, utilá in indepártarea spiritelor rele. De aceea ,aghiasma", si in special 
aghiasma mare, obtinutá prin binecuvántarea apelor in ziua de Boboteazá, e un agent 
magic universal „folosit de popor în toate cazurile de primejdie pentru persoana umană 
şi gospodăria acestuia”. 

Apa avea un rol deosebit în riturile de stimulare a recoltelor, când pe cale magică 
se încerca provocarea ploii pe timp de secetă. Între aceste ritualuri precreştine sunt 
„Paparudele”, ,,Muma-Ploii" sau „Caloianul”. Pentru purificarea corpului, pentru 
menţinerea stării pozitive de sănătate, pentru înlesnirea creşterii şi, în mod special, 
pentru stimularea fecundității femeilor se practicau, în anumite zile ale anului, îmbăierile 
şi scáldatul ritual, stropitul cu apă a primului întâlnit. Chiar şi iarna, după un răspuns la 
Chestionarele Haşdeu, în ziua de Bobotează, când se sfinteste apa, oamenii merg la 
fântână şi-şi toarnă apă în cap, ritual numit „iordăneală”, ca să fie apárati de friguri şi de 
alte boli. Tot de Bobotează sunt „încurați” şi caii. Apa este prezentă si în diversele 
practici ale ghicitului, ca substituient al oglinzii în care se arată chipul iubitului sau al 
duşmanului. 

Maica Domnului şi Sfântul Nicolae (Sânnicoară) sunt protectori ai apelor. Eposul 
tradițional românesc reține funcția magică a apei moarte, folosită ca liant la 
reconstituirea corpului dispersat al eroului pozitiv, şi al apei vii, ca factor vitalizant al 
corpului reconstituit [6]. 

Desi apa induce imaginea orizontalitátii active (curgătoare) sau pasive (lacustră), 
există şi o înţelegere simbolică a apei verticale (ploaia, apa fântânii care urmează calea 
verticală) a cărei semnificație este de asemenea duală: fertilizatoare sau cataclismică. 

Ne întoarcem astfel la o altă ipostază a crucii dacice - cea acvatică. Pentru ca 
simbolul sincretic să trăiască este necesară o continuitate a unuia sau mai multor 


principii active întâlnite în structura componentelor. 


24 


Crucea, ca simbol sincretic, se sprijină tocmai pe continuitatea apei ca element 
activ in ipostaza ei verticală, de sevă, dar şi pe ipostaza ei mitic - orizontală de vamă. 

Bogăția semantică a simbolului crucii este pe măsura vechimii acestui simbol. El 
se manifestă public în practicile religioase creştine pentru care crucea este simbol 
cristologic. Interesul scriitorilor Noului Testament pentru cruce are în vedere acest 
aspect, precumpănitor faţă de aspectele arheologice sau istorice. Ei s-au preocupat de 
semnificația eternă, cosmică, soteriologicá a morții lui lisus pe cruce. Din punct de 
vedere teologic, cuvântul „cruce” a fost folosit ca o descriere sumară a evangheliei 
mântuirii esentializatá în săvârşirea sacrificiului cristic ca jertfă expiatorie a păcatelor 
omenirii. Astfel, acestă evenghelie (veste bună, în greceşte) devine „un cuvânt al crucii”, 
anunțând răscumpărarea păcatelor noastre prin moartea ispăşitoare a lui lisus Cristos. 
„Cuvântul crucii” este, de asemenea, cuvântul împăcării. Prin „sângele crucii” 
Dumnezeu a făcut pace, „împăcând toate lucrurile cu sine”. Această împăcare este în 
acelaşi timp personală şi cosmică. 

Crucea apare în scrierile Noului Testament ca simbol al ruşinii şi umilirii, dar şi 
un simbol al înţelepciunii şi gloriei divine revelate prin ea. Romanii au folosit crucea nu 
numai ca un instrument de tortură şi execuţie ci şi ca un stâlp al infamiei. Pentru evrei 
crucea era simbolul blestemului [12]. 

În spaţiul laic, crucea simbolizează ideea centrului activ care dă naştere unor 
vectori de energie opusi şi echilibrati. Ea este un model al totalitátii cosmosului, dar şi al 
omului, înfăţişarea ei fiind egală cu aceea a omului integrat in univers în ipostaza sa 
initiaticá. Este, aşa cum am anticipat, o ipostază a Arborelui lumii. Crucea este totodată, 
un simbol solar, dar şi simbolul insámántárii prezentând ofensivitatea masculină. 

Nu ne putem însă, îndepărta de temă fără a sublinia că simbolul crucii se regăseşte 
în definirea celui mai elementar principiu constructiv întâlnit în construirea caselor 


ţărăneşti şi mai apoi, în tehnicile moderne de construcție, in care infrátirea stâlpului 

(simplex) cu bárna (patibulum) este de neinláturat. Casa, si ea un simbol în sine, dar şi 


un cumul de simboluri, isi află trăinicia în legea simplă dar esențială a crucii. 

CAPITOLUL AL II-LEA 


EROUL MITIC - INSTRUMENT AL FILOZOFIEI EPICII SI ETICII 
ANCESTRALE 


Hercule - Statuie in bronz, Muzeul Vatican 

1. Mitosfera romanelor sadoveniene 

A aborda tema eroului mitic in contextul operei sadoveniene e cu atât mai 
palpitant cu cât acest erou îşi consumă destinul în contextul unei „mitologii originale” pe 
care scriitorul, determinat în subliminal de tentaţii homeriene, a creat-o ca echivalent al 
unei structurifilozofice, ce poate fi denumită de circumstanţă, „filosofia epicii şi eticii 
ancestrale”. Apare de la sine înțeles că relaţiile interdeterminante dintre epic şi etic 
alcătuiesc tocmai nucleul sistemic al acestei filozofii. Conform acestei perspective, 
creația literară sadoveniană împlineşte şi rostul unei încercări de antropologie culturală 
disimulată în substanţa pitorească a povestirilor şi romanelor ce o alcătuiesc. Întrucâtva, 
acesta a fost modul prin care Sadoveanu s-a implicat în revelarea fondului patrimonial al 
culturii tradiționale, căruia îi dedică partea matură a creaţiei sale (de altfel, substanța 
reală a sistemului mito-filosofic la care vom face referire), spre deosebire de alti 
scriitori, precum Vasile Voiculescu, care şi-a asumat acestă datorie în mod activistic 
apropiindu-se de spațiul genuin al spiritualității româneşti cu intenția de a-l cerceta cu 
instrumente ceva mai riguroase, de proximitate ştiinţifică. Stau mărturie unele scrieri de 
popularizare precum Îndreptar cultural. Cartea misionarului, Chestionar de anchetă 
socială pentru monografie, Chestionar folcloric toate apărute la Craiova şi realizate în 
colaborare Gh. D. Mugur şi Îndreptar pentru conducătorii culturali de la sate-Căminul 
cultural, apărut la Bucureşti. Pentru a obține contrastul optim care să pună în valoare 
originalitatea „protestului” sadovenian față de asaltul erodant al civilizatorilor se cuvine 
să subliniem că abordarea sociologică a realitátilor rurale a creat un larg front de acces la 
modul de viață al comunităților sátesti, animate de intenții dintre cele mai variate. 
Atitudinea sadoveniană este foarte bine descrisă în context de către Călinescu, care 
notează: „În această Scitie scoasă din timp care a învins Occidentul, lumea trăieşte la 
modul scitic"[9, p.620]. Este lumea pe care arhitectul Spiru Cegáneanu o dorea, la 


propriu, mai ventilată si mai iluminată[ 10]. În timp ce Sadoveanu trăieşte, prin operă, 

într-o continuă retractilitate faţă de „noile religii” tehnologice, intelectualitatea limesului 
dunărean milita pentru emancipare „de tip european” a clasei ţărăneşti. Acelaşi Vasile 
Voiculescu, autor al Lostrifei şi al altor fascinante evocări ale eresurilor tradiției, aborda 
astfel, în articolul Záncii pământului, destinul satului ca nucleu social: „Între multe 
aberaţii şi meschine erezii, care conduc viaţa noastră politică îşi face repede loc încă una 
şi poate cea mai boacănă. Anume că ţăranii trebuie să rămână numai acolo la ţară, ca un 
fel de vegetație ceva mai superioară porumbului şi grâului, pentru consumatia 
citadinului. 

Sub pretext că astfel prezervăm poporul de stricare şi pieire, îl înăbuşim ca pe o 
hoardă de tánci ai pământului, departe de viaţa bogată şi complexă a vremii, de toată 
experienţa uriaşă prin care trece azi lumea... În numele unei stupide doctrine de ocrotire, 
țărănimea e condamnată la o veşnică existență mecanică, de plug rural. Ţăranii să nu mai 
părăsească satele pentru munci care să le îngăduie o viaţă mai omenească. Puii de țărani 
să nu mai năzuiască spre lumina mare, cu superba năvală către şcolile înalte. Ci să se 
înghesuie şi să se axfisieze toti, acolo în bordeiele şi dughenele cátunelor din vârsta 
pietrei. Orice acces către ideal, către viaţă superioară (sunt) interzise cui nu se naşte în 
burg. Adevăratului neam românesc 1 se aplică formula: înapoi la sate , unde e ținut ca 
într-un ghetto... 

Dar ţăranul să fie un strein şi un duşman în cetate, iar cetatea să rămână pururi 
străină prin lipsa ţăranului din ea? Îl apărăm suficient prin asta? Dar acolo, la ţară, el 
şomează aproape tot anul, acolo îl seceră mizeria, foamea şi boala fără de scăpare”[28]. 
Această diatribă, scrisă de un tánc al pământului din Pârscovul Buzăului, descendent al 
unor țărani mijlocaş, apărea în anul 1930, an în care vedea lumina tiparului unul dintre 
cele mai remarcabile, sub aspectfilozofic, romane ale lui Sadoveanu-Baltagul, pendulul 
existenței munteneşti pusă sub semnul imuabilului, matrice a meditatiei incremenite în 
propriile sale reprezentări asupra macro şi micro-cosmosului. Pe de altă parte, nu poate 


fi exclusă diferența de abordare culturală a lumii rurale în reprezentările ei plane, 

cámpenesti, in care sárácia functiona ca agent al unor dese si browniene strámáturi de 
vatră, şi reprezentările ei frământate, in care existența cunoştea o seninătate ondulatorie, 
vecină cu extazul tratric. „Opera scriitorului e o arhivă a unui popor primitiv ireal: 
dragoste, moarte, viaţă agrară, viaţă pastorală, război şi asceză, totul e reprezentat"[9, 
p.631], nota George Călinescu. 

Pentru Sadoveanu lumea plană este lumea hrănirilor decameroniene şi a 
ostroavelor pline de misterii, iar lumea ondulată este lumea labirintului care uneşte 
crima de asceză prin arcul semnificatiilor initiatice. 

Încep să se întrevadă acum contururile mitosferei în care îşi definesc identitatea 
eroii mitici sadovenieni. 

„Orice societate primitivă, considerată în structura ei dată şi nu neapărat în 
perspectivă istorică, imaginează un sistem propriu de explicări concrete ale fenomenelor 
obscure şi evenimentelor misterioase cu care intră în contact, fie că acestea se desfăşoară 
spectaculos în natura ambientală, imediată sau cosmică, fie că se petrec în existenţa 
psihofizică intimă omenească; ele pot fi implicate în spațiu sau în timp şi de obicei se 
manifestă în relație reală sau aparentă cu destinul condiției umane, la scară terestră ori la 
scară cosmică. 

Iar întrucât aici se includ primele mari observaţii şi deductii, operate de ființa 
omenească în care se trezeşte conştiinţa de sine, întreaga lor fenomenologie pătrunde în 
vehiculul temporal al tradiției. Fiind vehiculate însă ca naratiuni exemplare ale vremii de 
obârşie, fenomenele şi evenimentele ancestrale devin valori sacre şi ajung să se 
considere adevăruri revelate în timpul dintru început de către alte ființe dintr-o lume 
superioară, supranaturală”| 16, pp.29-30]. 

Această definiție a mitosferei este pe deplin susținută de sistemul de simboluri 
puse în mişcare în pasta epică sadoveniană. Fa apare ca o lume paralelă, cu valoare de 


simbol în care ideile sunt corporalizate luând înfăţişarea eroilor mitici. 

Mitosfera operei lui Sadoveanu include spatii hárázite, revelatorii, precum hanul 
$i crágma, moara, spaţiile sacerdotale (grota) sau initiatice (Casa egiptenilor din 
Constantinopol), dar si spatiul geo-vegetal (codrul), care functioneazá adesea in dubla 


ipostază de loc şi personaj. 


2. Eroi mitici în romanele Baltagul şi Creanga de aur 

Binomul arhetipal alcătuit din organicitatea coexistentei sacrului cu profanul in 
cuprinsul fiinţei nationale, va alcătui un element structural al romanelor şi povestirilor 
date tiparului de către Sadoveanu. În literatura sa, dimensiunile morale ale eroului se 
încheagă dintr-o perpetuă circulație epică în ambele sensuri, dinspre sacru spre profan 
(atunci când vorbim despre o anumită „funciaritate sacerdotală”), cât şi dinspre profan 
către sacru, atunci când existenţa laică îşi sublimează înțelesurile în simboluri esoterice. 

Aşa cum remarcă şi George Călinescu, multă vreme, dar în felurite nuanţe, 
Sadoveanu va face „monografia sufletului redus "[9, p.617]. Această observaţie nu se 
referă neapărat la sfera tipologică a personajelor sadoveniene, ale căror virtuţi provin din 
zona subliminalului social. Mai degrabă observaţia scoate în evidență o cerință de 
comportament în fata destinului individual care, prin conştientizare şi asumare, devine o 
veritabilă doctrină initiaticá. Destinul ca doctrină initiaticá impune personajului discreție 
şi toleranță. Faţă de propriul său destin, eroul îşi va asuma statutul permanent de neofit, 
manifestându-se la infinit printr-o mirare a revelatiei față de faptele propriei sale 
existente. 

„Un neofit trebuie să exercite discretia, să practice toleranța („noua lege", noile 
„religii tehnologice” apar la Sadoveanu ca excesiv de intolerante, n.n.), să se deprindă a 
ciopli piatra brută („piatra brută” simbolizează omul care transformă natura şi se 
transformă pe sine, prin muncă, experienţă şi reflecţie, aşa cum piatra devine sculptură 
sub loviturile de daltă, date de un abil tăietor în piatră). Ceremonialul tradițional de 


recepție nu are valoare decât prin contribuţia vie a neofitului, care trebuie să se silească 

a-şi armoniza viaţa cu noua disciplină (noua conjucturá existențială, n.n.) pe care a 
acceptat-o. 

În primul rând i se recomandă discretia. Ce înseamnă asta ? De ce discreţie, când 
nu avem a ascunde nimic? 

A fi discret, a tăcea şi a asculta, e o bună rânduială pentru un om care vrea să se 
deprindă a gândi. Ideile se dezvoltă şi rodesc în meditaţie şi tăcere, într-un fel de 
colocviu cu tine însuți. Opiniile bine rationate sunt un rezultat al dezbaterilor intime. 
Înțeleptul cugetă mult şi vorbeşte puţin (nu e de mirare că scenariile existenţiale ale 
personajelor şi eroilor sadovenieni par a exista într-un plan mental, care nu tine cont de 
eroziunea brutalitátii cotidiene. Personajele îşi petrec existenţa în cuget şi mai puţin într- 
un logos predestinat impacabilei perisabilitáti, n.n.). 

Un neofit trebuie, în general, să se arate foarte rezervat față de profani (şi de 
lumea profană, n.n.). Orice prozelitism intempestiv îi este interzis (sacrul îşi apără 
propria continuitate, n.n.). Adevărurile rău înţelese sunt ca otrăvurile medicinale greşit 
administrate. 

A fi înțelese rău de neinteligenti sau rău-voitori e şi dăunător, şi primejdios. 
Masoneria (ca ipostază spirituală a forței creative, proteice, n.n.), în oficiile ei, se 
adresează şi inteligenţei, şi imaginaţiei, şi sentimentului. Tradițiile şi simbolurile ei nu 
pot fi expuse în convorbiri particulare (dialoguri sterpe, tempofage, n.n.), în mijlocul 
frivolitátii obişnuite, fără a provoca zâmbete ori nedumerire. Neofitului i se recomandă 
deci răbdare ... Să asculte orice păreri şi demonstrații ale altora, încercând să-şi facă 
judecata sa proprie în afară de presiuni şi interese, având deasupra sa lumina ideală a 
binelui obstesc şi a Justiției în sine" [13]. 

În acest fragment de discurs al Marelui Maestru al Franc-masoneriei Române 
Unite Mihail Sadoveanu, este conținută esenţa artei poetice la care s-a raportat întreaga 


operă a eternului şi sublimului novice care a dat literaturii române Creanga de aur. 

Ín fond fatumul eroului sadovenian constá in extragerea acestuia din discretie, sub 
presiunea epică a unor conjucturi sociale. Ca şi Ulise, care-şi doreşte recástigarea liniştii 
şi a plăcerilor plebeiene, eroul lui Sadoveanu va tânji in mod tragic după discretia în care 
îşi doreşte să se întoarcă. 

Nu întâmplător Hanu Ancuţei, loc al „eternei reîntoarceri”, apare ca o arhitectură 
fortificată atât material cât şi spiritual. Naratiunile revelate în acest spațiu închis nu 
părăsesc incinta şi funcţionează ca mitoneme doar în interiorul acelei scenografii, chiar 
dacă geneza acestor mitoneme este exterioară incintei spirituale sacralizate prin tradiție. 

„Toate aceste subiecte”, scrie G. Călinescu, „presupun violenta pasiunilor şi a 
gesturilor, totuşi mişcarea e stinsă, înăbuşită. Eroii au o taină pe care nu ştiu (sau se 
rețin, n.n.) s-o exprime, care-i zbuciumă şi-i duce la iuți gesturi crunte, după care rămân 
mereu intunecati şi-ntr-o sălbatecă sau numai speriată stupoare (...); eroii săi se 
melancolizează repede şi dau un deznodământ fatal întreprinderii lor" [9, p.616]. 

Istoricul literar sesizează, la rândul său, presiunea faptului excepţional sub care se 
destramă vremelnic echilibrul endogen al comunităților sadoveniene. În acelaşi timp, el 
dă nota tragică, nu mai puţin consistentă decât nota epopeilor homeriene, pe care o 
cunoaşte destinul eroului. Asemenea vânatului scăpat cu viață din bătaia armei, acesta 
năzuieşte către pacea amnioticá a codrului primordial. 

Această stare recesivă, pe care Sadoveanu o montează în psihologia personajelor 
sale, ne prilejuieşte contemplarea unei noi laturi a entității pentru care ieşirea din 
„discreţie” sau din continuumul scenariului său existenţial, sub presiunea incidentală a 
faptei excepționale, echivalează cu depăşirea „probei somnului”, întâlnită în eposul 
folcloric tradițional. „Proba somnului” funcționează ca indicator al calităţii reale de 
erou, deosebindu-i pe eroii adevăraţi de cei falşi. Aşa cum am mai spus, ipostaza de erou 
este menită, printre altele, să-i reveleze acestuia propriile calități sufleteşti, neactivate 
înainte de momentul accederii la ipostaza eroică. Astfel privită, această încercare este de 


natură initiaticá. 

„Inertia, somnul (somnul nemaipomenit care alcătuieşte starea precosmogonicá in 
care este scufundată întâlnirea dintre demon/monstru si zeu/erou), letargia, non- 
manifestarea, sunt stări specifice ființelor mitice care întruchipează Haosul. De această 
stare letargică este contaminat şi eroul atunci când pătrunde în lumea de dincolo. Acest 
topos mitologic-,lumea de dincolo”-nu trebuie redus doar la semnificația orfeicá a 
descinderii în Infern. Lumea de dincolo este lumea noncontextualitátii personajului, aşa 
cum, de exemplu, la Sadoveanu ar putea fi lumea agresivă a tehnologiei pe care o 
descoperă cu mirare Vitoria Lipan, sau lumea noii legi în care coboară, spre a o 
cunoaşte, Kesarion Breb. Încercarea somnului pe care o depăşeşte sau nu eroul, apare o 
frecvenţă relativ mare. Într-un basm bucovinean, Mintá Creaţă, Busuioc si Sucnă- 
Murgă, publicat de Ion Sbierea in 1886, eroii pleacă în căutarea zmeilor pentru a 
recupera de la ei „cheia raiului şi lumina soarelui”. 

Dar, între „moşia oamenilor” (spațiul contextul, n.n.) şi „moşia zmeilor” (spațiul 
noncontextual, n.n.) ei trebuie să traverseze câmpul cu somnul, căruia Busuioc nu-i 
poate rezista decât cu ajutorul lui Sucnă-Murgă, eroul veritabil, care il trezeşte [26]. 

Mircea Eliade consideră „proba somnului” ca fiind „cea mai dură probă 
inițiatică”,căci „a învinge somnul, a rămâne treaz, echivalează cu o transmutare a 
condiției umane"[14 ]. 

Kesarion Breb îşi asumă proba postului si a somnului pentru a putea desluşi mai 
bine soarta Bizantului: 

„Prietinul lui era slăbit, cu pleoapele obosite; dar privirile-i luceau de foc lăuntric. 

- După cât înţeleg, ajunezi de nouă zile, se miră părintele Platon. De ce ţi-ai 
hotărât o asemenea pedeapsă? 

- O, părinte şi prietine, nu e pedeapsă. Am stat cu mine însumi, trudindu-mă să 
dezleg întrebările fără de răspuns. E nevoie pentru asta de tăcere şi singurătate. 
Desfăcându-mă de tot ce atârnă şi întunecă, m-am dus să văd numai cu duhul.” [27, p. 


133] 

„Stana de piatră”, pedeapsa divină pentru nevasta lui Lot, dar şi pentru autohtona 
Baba Dochia, este o altă formă alegorică a stării de letargie. În aceasta stare de letargie, 
de încremenire, este prezentat şi magul din muntele ascuns, al profesorului Stamatin: 
„Cenuşa veche stă încă în vatra părăsită; latră în adâncime cățelul pământului; am intrat 
şi l-am găsit palid şi semet în jiltul dăltuit în stâncă. Cu dreapta tinea toiagul de fildeş. 
Avea muşchi în plete şi pe sân; îi ajungea barba la pământ şi genele la piept; deasupra-i 
fâlfâia, gonindu-se în roate, 

Cu-aripele-ostenite, un alb şi-un negru corb... (opoziția cromatică alb-negru este 
simbolică pentru opoziția viatá-moarte sau stiintá-ignorantá, n.n.) 

Supt povara acestui semn al zilelor si noptilor státea orb, insá numerele de aur 
(simboluri masonice, n.n.) continuau să clipeascá sub bolta fruntii lui, scriind misterios 
timpurile."[27, pp. 3-4] 


ec 


„Proba somnului “, care imparte eroii in reali si falşi (sau virtuali), după cum 
aceştia reuşesc să absolve, este în acelaşi timp, o probă limită, cu efect extinctional. Toti 
pseudo-eroii termină aventura initiaticá prin moarte, în timp ce doar eroul autentic 
reuşeşte să termine parcursul inițiatic, la finalul căruia aşa cum se întâmplă în basmul 
Frumoasa din pădurea adormită, este investit cu puterea miraculoasă de a desface vraja. 
Diferenţa dintre eroul autentic şi pseudo-erou nu este aceea că primului nu-i este frică, ci 
aceea că adevăratul erou, spre deosebire de cel fals, este în măsură să-şi înfrângă frica de 
monstru. În acest sens, Gheorghiţă este un erou autentic, reuşind să-şi învingă frica de 
moarte. 

Nu numai cu morbul spaimei se întâmplă astfel ci, aşa cum am văzut, şi cu cel al 
letargiei; morbul spaimei contaminează fără discernământ şi pe eroul autentic, doar cá 
acesta este în stare câteodată, sau până la urmă) să-l învingă. 

Haosul, dezordinea instaurată de Demon, infestează întreg cosmosul, inclusiv 
structura psihică a eroului/zeului. Panica, teroarea, anxietatea paralizantă de care suferă 


eroul sau zeul, sunt semne evidente ale unui dezechilibru psihic, ale unei dezordini la 

nivel microcosmic. Pentru a fi in stare să refacă ordinea şi echilibrul cosmic, eroul/zeul 
trebuie mai întâi să fie în stare să-şi refacă propria ordine interioară şi echilibrul psihic 
pierdut. Numai rápunánd „demonul” spaimei care i-a încuibat în suflet, eroul va fi in 
măsură să răpună demonul (cel „în carne şi oase”), care i-a provocat spaima. Acest lucru 
îl făptuieşte şi Kesarion Breb în cele nouă zile de veghe asumată: „Am să-ţi împărtăşesc 
o taină, părinte, spuse Breb, urmând a-l privi stăruitor. La întrebarea care scurma în mine 
ca un vierme, ştiu că nu este răspuns. Dar ştiu cine a tulburat mintea Isaurianului şi cine 
i-a întărit bratul.(...) toate acestea le face lupoaica.(...) Ca să se indestuleze de zădărnicia 
măririi, Doamna Irina împinge lângă abis pe fiul ei. Acum vei înțelege de ce i-a pus 
alături o soție aleasă de puterile divine. Ca nelegiuirea sa de astăzi să se arate mai 
înfricoşată”[27, p.134]. Mai mult, împărăteasa Irina este „văzută” cu ochii minții de 
cátre párintele Platon: ,in scaunul ei de aur, intru strálucire. Îi scánteiau pietrele 
nestimate şi-i fremátau nárile"[27, p. 134]. 

Aceste acte au valoarea gesturilor constitutive ale contextualitátii echilibrate in 
care „se ascund” eroii în aşteptarea acelui moment exceptional sub impulsul căruia îşi 
vor materializa identitatea. 

În referirile sale la opera sadoveniană, George Călinescu defineşte aproape 
involuntar, fiind atras de aspectul uniformitátii caracteriologice sub care prezintă 
personajele create de scriitorul analizat, tipul eroului creat de acesta: ,,...fizionomia 
amănunțită (menită să reveleze caracterul individului), interiorul urban, familial, mediile 
orăşeneşti diferențiale (probabil că istoricul nu a sesizat atmosfera aproape kafkiană a 
Prefecturii în care Vitoria Lipan rătăceşte cu treburi, n.n.) sunt total absente. Opera se 
bizuie pe o natură unică, universală, locuită de un singur tip de om" [9, p.631 ]. 

Acest tip unic are, însă, capacitatea de a interpreta, cu o superbă credibilitate, 
majoritatea rolurilor din „comedia umană”, pe care, în numele „universului său unic”, 


Sadoveanu a creat-o. Această elasticitate interpretativă, diferită de cameleonismul 

ulisean pentru că fiecare stare este redată cu maximă sinceritate şi minimă pervertire, 
este o altă calitate a eroului integrat mitosferei sadoveniene. 

Dacă aşa cum spunea Carlyle, divinitatea este cea mai veche formă primară a 
eroismului, nu putem trece mai departe fără a aminti câțiva eroi biblici care, prin 
acțiunile lor cu putere de exemplu, legitimează ipostazele exemplare ale moralei 
creştine. Aceşti eroi apar în scrierile Vechiului Testament, fapt ce dovedeşte rolul 
civilizator şi normativ al acestor scrieri. Noul Testament nu cunoaşte decât un singur 
erou, a cărui menire civilizatorie avea în vedere emanciparea spirituală prin intermediul 
credinţei - lisus Hristos. 

Distribuţia Vechiului Testament este foarte variată. De la descălecătorul Moise, 
care nu are parte de propria sa teritorialitate şi până la David, al cărui destin este 
semnificat de uciderea uriaşului filistean, gest cu valoare premonitorie pentru evoluția 
ulterioară a personajului. De la femeile eroine Estera, Dalilah şi Iuditha care şi-au folosit 
frumuseţea pentru a-şi salva neamul şi până la eroii pilduitori a căror existență, supusă 
unor încercări extreme, atestă tăria încrederii în legile divine-lov şi lona. Enumerarea ar 
putea continua, dar riscul de a ne departa de obiectul studiului nostru actual ne 
determină să o oprim aici. 

Nu putem, însă să nu abordám sub această incidență, cu parcimonia justificată de 
referintele mult mai ample care apar în alte capitole ale acestui eseu, personalitatea unui 
„deus” autohton a cărui răsfrângere sacerdotală apare în opera lui Sadoveanu. Este vorba 
de Zalmoxis şi preotul său Deceneu, întemeietor al unui livresc ordin monastic din care 
face parte şi Kesarion Breb. 

Identitatea eroică a lui Kesarion Breb este consfintitá de însăşi apartenenţa lui la 
cultul dacic al lui Zalmoxis pe care se pregăteşte să-l slujească prin preluarea celui de-al 
XXXIII-lea sacerdotiu al lui Deceneu. În Creanga de aur segmentul inițiatic egiptean pe 


care îl parcurge Kesarion rămâne la nivel enuntiativ, lăsând în urmă spasmul curiozității 

nelinistitoare. Iatá de ce ni se pare nimerit sá subliniem cáteva elemente comune detinute 
de ambele culturi mistice: egipteaná si tracá. 

„Natiunea tracilor”, scrie Herodot, „este cea mai numeroasă printre oameni, după 
indieni. Dacă ea ar fi fost guvernată de către un singur om, sau dacă ar fi fost toti laolaltă 
de acelaşi gând, ar fi fost invincibilă şi cu mult cea mai puternică (...). Dar această unire 
este cu neputinţă de împlinit şi este imposibil ca ea să se realizeze vreodată; iată de ce 
tracii sunt aşa de slabi. Ei au o multitudine de nume, fiecare după ținutul lui; ei păzesc 
cu toții aceleaşi moravuri afară de geți şi de trauşi şi cei care locuiesc mai sus de 
Crestona". 

Aceeasi atomizare au cunoscut-o si credintele religioase, pe fundalul acesteia 
apáránd, cum am vázut separatia prin distinctie a cultelor genetice si trausice. Credintele 
religioase ale tracilor sunt in general cunoscute prin intermediul grecilor si a celorlalte 
grupuri etnice vicinale care le-au preluat şi le-au dezvoltat. „Într-adevăr dacă tracii n-au 
putut întemeia imperii durabile, concepțiile lor religioase au putut difuza în lumea 
grecească de timpuriu si sub o formă sau alta, au persistat până în mileniul I al erei 
noastre”| 12, p.477]. 

Politeismul trac a furnizat o serie de divinităţi străvechilor greci. Aşa e, de pildă, 
fiul hiperboreenei Latona, Apollo, zeitate solară adorată de traci până la a 1 se atribui 
virtutea ctitorială. Din acelaşi panteon face parte şi zeița Bendis - Artemis la greci si 
Diana la romani. 

Trac a fost şi zeul Dionisos, numit de către aceştia Bakhos. De aceeaşi origine par 
a fi Hermes si Ares. 

„În ceea ce priveşte cultul tracic al lui Dionisos, îl cunoaştem indestul de bine, 
fiindcă el a fost preluat de grecii vechi ca religie populară. La Homer, zeul Dionisos este 
menționat în trecere, împreună cu doicile sale, dar originea lui tracă este recunoscută de 
către toti mitologii greci. La traci el poartă diferite nume: Sabazios, Zagreus, Iakhos, 


Bassaros ori Bakhos. Se pare-după spusele lui Herodot-că acest cult al lui Dionisos- 

Bakhos este de origine egipteană. Căci scrie Herodot:” Cum poate crede, într-adevăr, cá 
la greci şi Egipt datinile cu privire la acest zeu coincid?” Dacă datinile şi ceremoniile 
legate de cultul lui Dionisos-Bakhos sunt aceleaşi la egipteni şi la greci şi cum acest zeu 
a fost preluat de traci, trebuie să conchidem că a existat o înrâurire egipteană anterioară 
în cultul acestui zeu la traci, care abia apoi a fost receptată şi de greci. 

Zeul Osiris egiptean este identificat de Herodot cu Dionisos-Bakhos. Cultul lui 
Osiris în Egipt este descris de Herodot ca fiind extrem de violent, la fel ca şi acela al lui 
Dionisos, căci adoratorii lui îşi aplică lovituri, ba chiar se împung unii pe alţii cu 
cutitele. Tot astfel vechiul istoric grec menționează cultul phalusului la adoratorii lui 
Osiris, ca şi la aceia ai lui Dionisos-Bakhos” [12, p.478]. 

Alăturat cultului violent şi extatic al Dionisos se aflau practici magico-religioase 
pacifice cu aspect de normalitate născute din credinţa tracilor în nemurirea sufletului şi 
în metempsihoză aşa cum dovedeşte un pasaj din Euripide în care un trac îi prevesteşte 
Hecubei viitorul post - mortem în ipostază de cátea. 

La o dată aproximată ca fiind înainte de secolul VII, b. Ch., dar care poate fi si 
mult mai veche, îşi face apariția un personaj menit să reformeze cultul lui Bakhos. Cel 
care va înfăptui acest act de reformare va fi Orfeu. Comunitățile orfice ce-şi vor face 
apariția în Grecia mult mai târziu în timpul lui Pisistrate (spre 600-527, b. Ch.) vor fi 
cunoscute sub numele de „cultul secret al lui Dionisos"[23]. Orfismul este o teozofie 
cuprinzând o cosmologie proprie, o mitologie; soteriolologie şi un mod de viață aparte, 
cu nenumărate interdicții severe. Doctrina este fondată de un trac, Orfeu, al cărui nume 
pare a avea în greacă înţelesul de „cel singuratic, cel izolat”, după numele unui peşte 
care trăieşte izolat - „orphos”. Originea tracă a lui Orfeu şi a orfismului nu a fost pusă 
niciodată sub semnul întrebării. Corpul de doctrine orfice cuprinde numeroase interdicții 
şi reguli, toate de tip catartic, purificatorii. Primul care observă asemănarea dintre 
doctirnele orfice şi unele dintre doctrinele egiptene este Herodot. E. Rohde afirmă că nu 


este deloc îndoielnic faptul că Herodot, în textul sáu, a vrut să scoată în evidență 

asemănările evidente existente între interdicțiile orfice şi cele impuse de cultul egiptean 
[25, p.270]. 

Orfeu, reformator al religiei orgiastice şi propováduitor al purității şi ascezei, îşi 
atrage ura menadelor şi a Titanilor, adoratori ai lui Dionisos şi iubitori ai orgiilor sexuale 
şi ale libatiunilor destrăbălate. Această ură îi va aduce moartea lui Orfeu. Asasinarea 
acestuia este expresia simbolică a conflictului dintre religia faustică, decadentă şi cea 
apollonică, contemplativă, ascetică. 

Nu încape îndoială că soarta lui Orfeu, ucis de menade sau de Titani, este cât se 
poate de asemănătoare cu aceea a lui Osiris, al cărui sfârşit violent este provocat de Seth 
şi de conspirația celor 70, condusă de o regină din Etiopia. Împărăţia lui Orfeu, ca si 
aceea a lui Osiris este subterană, aici găsindu-se tribunalul care judecă faptele sufletelor 
moarte. 

Ca şi cel ce este admis în împărăția lui Osiris, sufletul a cărui rectitudine în orfism 
a fost consfintitá, ajunge în stele si la Lună, unde trăieşte aventura fericirii nelimitate. 

Similitudinea acestor culte este izbitoare, aşa cum remarca şi istoricul grec 
menționat mai sus, dar şi Diodor din Sicilia. Aceste similitudini confirmă faptul că 
Orfeu s-a aflat în contact cu civilizația egipteană pe care a cunoscut-o în profunzime, 
asemenea personajului sadovenian care la rândul său, îşi îndeplineşte stagiul de şapte ani 
în acest imperiu esoteric. De altfel Diodor din Sicilia scrie: „Într-adevăr, Orfeu care a 
călătorit în Egipt şi a luat parte la initierile în tainele lui Dionisos...", şi apoi „Orfeu se 
împărtăşise din învăţăturile egiptenilor privitoare la zei”, iar în concluzie: „După ce s-a 
dedat studiului şi după ce a învăţat ce spun miturile cu privire la zei, a călătorit în Egipt, 
unde şi-a desăvârşit cunoştinţele şi a ajuns astfel cel mai de seamă dintre eleni în ştiinţa 
misteriilor şi a teologiei şi cel mai mare dintre poeti şi cántáreti"[3, p.467]. 

Civilizaţia tracă avea, deci cunoştinţă atât de religia orgiastică a lui Dionisos cât şi 


de un cult comun obişnuit al unor zei care au transgresat ulterior spre cultura greacă. In 

acest spatiu al doctrinelor religioase se va produce, inainte de secolul al V-lea, b. Ch. o 
miscare reformatoare a cárui initiator va fi Zalmoxis. 

Putinátatea informaţiilor noastre privitoare la cultura spirituală a geto-dacilor 
trebuie pusă pe seama interdictiilor rituale sau a tabuului de a consemna în scris orice fel 
de date, altele decât cele nesacrale. Mitologii greci din antichitate acreditaseră ideea că 
Orfeu ar fi fost inventatorul scrierii şi al literelor (fapt real numai în spațiul mitic). Cu 
toate acestea nu ne-au parvenit decât foarte puține elemente epigrafice referitoare la 
civilizația tracă, acestea provenind din ultimile secole de dinaintea naşterii lui Christos. 

Această interdicție a scrierii o aveau şi celții, adepti ai culturii orale ca şi de altfel 
indienii brahmani ale căror prime texte scrise apar în timpul regelui Ashoka (273-236, b. 
Ch.). 

E de presupus că tradițiile religioase, mitologice, istorice ori Juridice ale geto- 
dacilor erau probabil memorate de membrii ordinelor initiatice. Într-adevăr, ca şi druizii 
celților, ca şi magii iranienilor, sau brahmanii indieni, ori cohenitii şi levitii iudeilor, 
geto-dacii aveau o tagmă de învăţaţi, preoţi, care erau în acelaşi timp şi vindecători si 
maestri ai divinatiei [12, p.483]. Aceştia erau ktistaii, „întemeietori de cetate”, dar şi 
kapnobataii, „cei cu capul acoperit”, care e posibil să fi fost preoți catartici ce îşi 
purificau fiinţa prin intermediul practicii fumigatiilor. În Egiptul faraonic, ca si în 
Babilonia şi în Asiria, fumul de tămâie era unul dintre mijloacele fundamentale de 
purificare. 

Este absolut cu neputinţă ca preoții şi inteleptii geto-dacilor să nu fi aflat de la 
grecii din Scitia Minor despre doctrinele atât de asemănătoare ale egiptenilor privitoare 
la viaţa de după moarte a sufletului. Este puţin credibil ca ei să nu fi intrat în contact cu 
preoții egipteni spre a recepta anumite practici magice de la ei, dat fiind marele prestigiu 
de care se bucura în întreaga lume mediteraneeană Egiptul antic. 

De altfel, găsim şi alte practici şi rituri comune la preoții egipteni ca şi la preoții 


geto-daci. Credinţa în nemurirea sufletului făcea pe anumiţi traci, trausii, dar şi alte 

triburi sá primeascá cu bucurie moartea unui om. Se stie cá acest obicei a fost pástrat 
până aproape de zilele noastre în Vrancea, unde datina glumelor, rásului şi a veseliei la 
privegherea mortului făceau parte din ritual. Dar şi pentru egipteni răposatul era „cel 
fericit” şi identificat cu zeul Osiris al cărui nume era adăugat la numele defunctului care 
astfel devenea o ipostază a zeului. De fapt, întreaga viață desfăşurată în lumea 
pământeană, nu era altceva, pentru egipteni, decât o pregătire pentru moartea văzută ca 
poartă către lumea fericirii eterne patronată de Osiris. 

Recluziunea departe de oameni era practicată cu mult timp înainte de începutul 
erei noastre de anahoretii egipteni care se asemánau mult prin stilul lor ascetic cu 
„polistau”- sihaştrii geto-dacilor, retraşi în spațiul magic cavernar al Muntelui Sfânt 
Kogaion [12, p.483]. 

Am refăcut astfel una din fişele documentare pe care ne place să credem că 
Sadoveanu a folosit-o atunci când a creat poate cel mai important erou al mitosferei sale, 
reflex pilduitor al spiritului lui Decheneu-Kesarion Breb. 

Poetica sadoveniană, aplicată în popularea spațiului magic natural cu eroi 
(descălecători, sacrificiali sau vindicativi, precum pădurea primordială din Nopțile de 
Sânziene) este poate conținută în sintagma aforistică datorată lui Thomas Carlyle: 
Istoria lumii este biografia Oamenilor Mari" [9]. 

În sensul strict al definiţiei, eroul mitic apare ca rezultat al întâlnirii productive 
dintre energiile celeste şi cele telurice. „Cu toate cá nu se bucură, prin naştere, de 
nemurire divină, eroul îşi păstrează până la moarte puterea supranaturală: este un zeu 
(de) căzut sau un om cu acces spre divinizare"[11, p.26]. Bergson întrezăreşte 
„chemarea eroului” în inima moralei deschise şi reprezintă, în plan spiritual, motorul 
evoluţiei creatoare, Carl Gustav Jung, referindu-se la simbolurile libidoului, identifică 
eroul cu forţa spirituală. Întâia victorie a eroului este cea pe care o va repurta asupra lui 
însuşi [11, p.28]. În această luptă cu sine se află, de altfel, şi cel de-al XXXIII-lea 


Deceneu din Creanga de aur. 

Legile interactivitátii sociale şi-au găsit întâia formulare in miturile şi legendele 
tradiționale ale fiecărui popor. Aceasta este una dintre ideile acceptate în sistemul 
săufilozofic de către Sadoveanu, ca principiu axial. 

Este important să reamintim că în mituri, ca şi în vise, toate elementele aparțin 
culturii care le-a „visat”. Eroul mitului este, bineînțeles, analog din punct de vedere 
cultural cu Eul sau persoana din vis. Şi fiecare cultură în parte, cu ajutorul experienţei, 
tradiției şi mediului natural, scoate la iveală tipuri particulare, individualizate, de 
gardieni ai porților de trecere, de încercări, sau de scopuri ale cunoaşterii, aventurii. 
Eroii mitici la care se referă studiul lui David Leeming fac parte în special din societăți 


patriarhale puternice. 


a) Eroul patriarhal (monomitul). „În întruparea patriarhală tradiţională a 
arhetipului, aventurile eroului, chiar atunci când sunt duse la bun sfărşit pentru binele 
societăţii, depind în bună măsură de separarea eroului de societatea din care face parte. 
În determinarea noastră mentală, aşa cum Dumnezeu este deasupra şi mai presus de noi, 
aşa spiritul este separat de materie, sufletul de corp, şi eroul de societate. Chiar şi eroii 
care trăiesc vieţi umile şi predică abordări non-agresive, non-ierarhice ale problemelor 
vieţii - eroi precum lisus, Buddha, Ghandi, Martin Luther King, Jr.- sunt izolați de 
ceilalți membri ai societăți şi sunt capabili de acțiuni care sunt într-adevăr 
supraomeneşti. Dacă ne referim la Ghilgameş sau la un superatlet, eroul patriarhal are 
puteri mai presus decât ale noastre. Iniţierea eroului patriarhal implică deseori o violentă 
încleştare, cum ar fi strangularea unui monstru sau întrecerea în luptă a unui anti-erou. 
Procesul căutării implică implicarea fizică şi include învingerea morții însăşi. Nu este 
surprinzător că mitul patriarhal este o celebrare a caracteristicilor stereotipe masculine şi 
în mod specific a puterii masculine. Puterea zeului Cer este transmisă unui fiu 


pământean, în timp ce elementul feminin al vieții este mult diminuat”| 18, pp.124-125]. 

Acest tip de erou - eroul patriarhal - poate fi identificat cu ceea ce numea Joseph 
Campbell în studiul sáu Eroul cu o mie de fefe: monomitul. „Eroul monomitului este în 
căutarea a ceva pierdut, si in acest proces este supus unor serii de transformări, odată cu 
trecerea unor bariere. 

Trei elemente esențiale se constituie în nucleul vieții monomitice: Plecarea de 
acasă, Aventura în lumea necunoscută, şi Întoacerea cu un bagaj de noi cunoştinţe. 
Aceste trei elemente sunt încadrate de un început şi un sfârşit corespunzátor"[6, p.30]. 

Viaţa eroului începe deseori cu o concepţie sau o naştere miraculoasă. Water Pot 
Boy este conceput când un pai intră în mama lui. Omul-zeu aztec Quetzalcoatl este 
conceput când zeul suflă asupra mamei sale, luând forma dimineţii. În cazul lui Buddha, 
divinitatea intră în lume prin intermediul unui elefant alb în visul reginei Maya. Deseori, 
eroul, copilul divin este născut dintr-o mamă virgină (vezi lisus). Aproape întotdeauna el 
sau ea vin într-un moment în care este mare nevoie de ei. Deşi el se naşte din femeie, 
eroul se depărtează imediat de aceasta. Mama lui Buddha, ca multe alte umile mame de 
eroi, moare după ce dă naştere. Fecioarei Maria îi spune lisus că are lucruri mai 
importante de făcut decât să se gândească la ea şi la familia ei. Mama lui Tezeu a fost 
ademenită şi a rămas însărcinată, fund nici mai mult nici mai puţin decât un vehicul 
pentru sămânţa lui Poseidon. 

Locul ascuns: staulul, pădurea, peştera - unde eroul se naşte şi timpurile tulburi în 
care apare ne amintesc de faptul că până şi zeii au nevoie de elemente asociate cu 
Pământul-Mamă: carne, durere, pământ - ca să intre în lumea noastră sub forma umană. 
Pentru Nechifor Lipan, nu prima naştere este miraculoasă, ci cea de a doua, naşterea 
ritualică prin schimbarea numelui. Locul cu valoare ascunsă este fereastra. Fereastra este 
considerată un simbol al trecerii între lumi, ca şi pragul sau oglinda. Deşi fizic în acelaşi 
plan, spaţiul dintr-o parte a ferestrei semnifică lumea bolii şi a morții, de unde părinții îşi 
scot copilul şi-l trec în partea cealaltă, guvernată de sănătate şi viaţă. Fereastra e o 


graniță simbolică; copilul e, practic, trecut dintr-un tărâm în celălalt. Fereastra este un 

spațiu sacru: „fereastra este un fel de uşă, o intrare nereglementará în casă, într-un orice 
fel de spaţiu, într-o altă lume, mai mult sau mai putin îndepărtată. Fiind în acelaşi timp 
un element ordinar al universului casnic, în timpul profan nu este înzestrată cu 
proprietăți supranaturale, magice. Simbolistica rituală, sacră, îi conferă calități 
exceptionale"[22, p.108]. Vehicolul trecerii este vrăjitoarea, căci ea este singura în 
comunitatea rurală învestită cu puteri magice. Orice trecere a graniței presupune plată, 
vămuire: un bánut de aramă. În Istoria naturala medicală a poporului român, N. Leon 
aminteşte de acelaşi ritual de vindere a copilului pe fereastră: „când copiii nu trăiesc, 
părinții vând copilul ce le-a mai rămas, schimbându-i numele.Vânzarea se face astfel: o 
vecină vine la fereastră pe dinafară şi le cere copilul, părinții intră la tocmealá, primesc 
un ban pe fereastră, dacă încape, iar din acel moment oricum 1-a fost numele copilului, el 
se va chema Lupu. Mai pe urmă copilul e luat de părinți înapoi, dar numele Lupu 
rămâne pe toată viata"[20, p.4]. 

Pentru conştiinţa omului arhaic, orice nume este magic. Onomastica nu este lăsată 
hazardului. Vechii romani spuneau: nomen est omen, adică numele este semnul sau 
prevestirea. Plaut sugerează chiar că numele îşi caracterizează purtătorul: nomen atque 
omen quantivis iam est preti (numele în care este o astfel de prevestire, pretuieste el 
singur mult). Primul nume, cel de botez, a fost Gheorghe: cunoscut nume de sfânt al 
creştinătăţii. Dicţionarul onomastic creştin dă explicația acestui nume: ,, l'eopytog , ca 
prenume reproduce un substantiv comun frecvent în perioada greco-romană, 
substantivul yeopyoc: „agricultor” sau „lucrător al pámántului"[1, p. 233]. Nume de 
mare frecvență în onomastica creştină Gheorghe este cunoscut datorită vieţii si 
minunilor săvârşite de Sf. Mare Mucenic Gheorghe, purtătorul de biruintá. Se ridică 
întrebarea: ce nume cu conotație mai puternică decât Gheorghe putea fi dat copilului? 
Dacă sub incidența acestui nume protector copilul nu a putut învinge boala, după 
împlinirea ritualului păgân, numele de botez a fost schimbat cu un altul: Nechifor, iar 


pruncul a fost „renăscut”. Acelaşi Dicţionar onomastic creştin ne clarifică semnificația 

acestui nume: ,,Nixnoopog compus din Nin, „victorie” + qopeug , „a purta”, deci 
„purtător de victorie”. Prenumele cu o astfel de semnificaţie este atestat în Martirologii, 
unde numeroşi sfinți sunt recunoscuţi ca „purtători de biruintá" ai luminii asupra 
întunericului păgân”| 1, p.399]. Pentru a nu lăsa incompletă discuţia referitoare la numele 
eroilor sadovenieni, considerăm că merită să atragem atenția asupra numelor Kesarion şi 
Maria. Numele Mariei ne duce cu gândul la puritate, feciorie, şi, în acelaşi timp, la 
mama lui lisus, prin urmare, împărăteasa lumii, cea care stă în stânga Tatălui. Maria din 
Amnia pare să împărtăşească, până la un punct, destinul Fecioarei Maria: ea este 
„aleasa”, ea este „mângâierea”, ea ar trebui să fie mama viitorilor basilei. Dar destinul ei 
nu se va împlini în acest sens, fiind curmat de nebunia soţului său, Constantin. Pe de altă 
parte, destinul lui Kesarion Breb se va împlini: „personajul Kesarion Breb se reîntoarce 
pe muntele Om, renunţă la neamul profan al Brebilor, devenind ultimul Decheneu din 
Muntele ascuns"[4]. După ce se desăvârşeşte, el se întoarce şi devine martor la dispariția 
bătrânului. Preluarea rolului de mare preot se face odată cu preluarea numelui; lepădarea 
de cele lumesti include purtarea semnelor de preot, dar şi denominarea: „Decheneul 
(n.n.) cel nou ieşi din peşteră cătră al şaptelea (n.n.) ceas al zilei. Purta la gât, pe straiul 
alb, juvaierul (n.n.) vechi care impodobise cincizeci şi trei de ani pe bătrân. Monahii lui 
Zalmoxis, adunați în cursul zilei, i se plecară în genunchi, inchinándu-si fruntile. El 
ridică asupra lor braţele, cu ochii inghetati şi ştiind (n.n.) că va fi cel din urmă slujitor al 
muntelui ascuns"[27, p.152]. Kesarion, scris şi Cezarion, provenit de la Cezar, din 
latinescul „caesarius”- „împărat”, „cel care conduce", a devenit liderul spiritual din 
muntele ascuns. Deci numele său de botez îi prevestise soarta. 

„Odată ajuns la maturitate, eroul este supus, în mod frecvent unei perioade 
preparatoare de izolare înainte de a fi chemat să intervină, perioadă pe care eroul uneori 
refuză initial. Moise, păstor, aflându-se singur cu oile sale pe păşune, este chemat de 
copacul în flăcări, dar retinerea/refuzul său trebuie să fie depăşit de însuşi Dumnezeu. 


lisus a trebuit să fie ademenit în pustiu, în timp ce Buddha a trebuit să fie ademenit de 

către monstrul Mara"[18, pp.120-121]. Pentru Kesarion Breb, întreaga sa copilărie şi 
tinereţe s-au constituit în perioada de pregătire pentru viața de Decheneu. Trimiterea sa 
în Egipt pentru şapte ani, izolarea de lume în interiorul piramidelor, izolarea la nivelul 
sufletului în mujlocul infernului numit Bizanţ, sunt călătorii în sine, dar, de fapt, etape 
ale pregătirii adevăratei călătorii. Observăm, încă o dată, complexitatea nodurilor şi 
etapelor initiatice, care apar la nivel fizic, la nivel mental, la nivel sufletesc, apoi în plan 
social şi personal; fiecare experiență este fomată din alte experienţe. Dacă ar trebui să 
caracterizăm la nivel vizual acestă construcție romanescă a experiențelor eroului din 
Creanga de aur, cea mai potrivită imagine ar fi cea piramidală. 

Toate aceste evenimente sunt de fapt pregătiri pentru începerea călătoriei eroului, 
Plecarea. Asemenea lui Odiseu, care este reținut în a accepta chemarea grecilor pentru a 
lupta la Troia, lăsând în urmă familie şi casă; sau asemenea eroilor lui Tolkien-Bilbo şi 
Frodo - care ar prefera să nu părăsească confortul traiului hobbit, eroul trebuie să îşi 
părăsească casa tocmai pentru a cunoaşte un alt tărâm în călătoria sa umană. Pentru 
Kesarion Breb, părăsirea tărâmului strămoşesc se face cu scopul enunțat de a se 
desăvârşi întru devenirea ca părinte spiritual al neamului său, apoi a vedea şi apoi a 
reproduce bătrânului Decheneu ce a adus bun în lume noua religie, creştinismul. 
Înţelepciunea bătrânului preot se face simțită în încercarea de a cunoaşte binele si de a-l 
imbrátisa. Din păcate, experienţa lui Breb demonstrează că vechile legi sunt aceleaşi cu 
cele noi, noua religie nu e diferită de cea îmbrățişată de locuitorii de lângă muntele 
ascuns, doar oamenii din împărăția Bizanțului stirbesc din puritatea credinţei prin 
nerespectarea legii creştine. 

Pentru Vitoria Lipan, plecarea de acasă este cerută de un motiv extrem de 
puternic: dispariția soţului ei. Ea nu va cunoaşte un alt tărâm geografic, ci doar o faţă 
nouă a aceleiaşi țări: oraşul, autoritățile, noi moduri de viață. Remarcám faptul cá nici 
unul dintre cei doi eroi sadovenieni nu găseşte în „afară” ceva mai bun, mai nobil, mai 


corect decât în spațiul său de obârşie, ci doar ceva diferit, poate mai modern, şi sigur cu 

o altá aparentá. Vechile legi si moduri de viatá au nevoie sá fie constant innoite, in timp 
ce noi cunostinte trebuie dezvoltate. Aventura eroului este marcatá prin cáteva semne 
universale. 

Prima dintre acestea este căutarea . Uneori, „căutarea eroului este îndreptată spre 
ceva ce a fost pierdut. Telemah, fiul lui Odiseu şi Tezeu îşi caută tatăl. Ghilgameş, 
Iason, cavalerii Mesei Rotunde, Moise, caută obiecte sau lucruri-deseori pierdute- 
potential importante pentru culturile lor: planta vieții fără de moarte, lâna de aur, Sfântul 
Graal, Pământul Sfânt/Promis. 

Eroi cu un mai înalt grad de religiozitate sau eroifilozofici cum ar fi lisus şi 
Buddha, caută lucruri mai puţin tangibile şi implicit mai abstracte: Iluminarea sau 
Nirvana, şi Regatul lui Dumnezeu"[19, p. 219]. 

Vitoria caută un sot pierdut, dar, remarcabil este faptul cá nu porneşte în călătorie 
decât atunci când este sigură, are toate datele că ceva rău s-a întâmplat. Gheorghiţă este 
părtaş la căutarea mamei sale, si, la sfârşitul călătoriei el va fi cel care va găsi 
maturitatea, bárbátia. Kesarion Breb, erou cu un grad mai mare de religiozitate, caută 
desăvârşirea sa spirituală, pentru a fi capabil să devină următorul Decheneu. În plus, el 
caută semne ale superiorității noii credinţe apărute, dar în acelaşi timp ajunge să caute 
credinţa, religiozitatea, morala în cetatea considerată sfântă. 

Călătoria implică întotdeauna încercări/probe dificile. Fiecare graniță pe care 
eroul trebuie să o treacă este păzită de gardieni. De asemenea, există teste. Hercule 
trebuie să facă cele 12 munci, eroii Graalului trebuie să-şi dovedească calitățile de-a 
lungul unor probe variate şi, precum eroii multor culturi, sunt testati de o femeie fatală. 
Această vrăjitoare, Eva lui Adam, Dido a lui Eneas, Dalila a lui Samson, este imaginea 
arhetipală a unei alternative sexuale periculoase şi pur şi simplu personale a telului 
adevărat. O femeie se pare ca l-a testat şi pe Nechifor Lipan, căci aşa îi apare Vitoriei în 
cărțile babei Maranda: „Şi omul dumitale, craiul de spatii, răsare într-altă parte, într-o 


adunare de oameni. Acolo-i nelipsită cea cu ochii verzi, precum am spus"[26, p.33]. 

Chiar înainte de a pleca în călătorie, Vitoria stia cá acea femeie era doar o intruchipare 
metaforică a morții, femeia în braţele căreia a rămas soţul ei. Proba maturității este data 
în două rânduri de Gheorghiță: prima dată atunci când trebuie să păzească osemintele 
tatălui sáu în râpă, şi a doua oară când el este agentul punitiv, justitiar. Ambele probe tin 
atât de maturizare, cât şi de împlinirea ritualică a „datinei”. Încă fraged ca vârstă, 
Gheorghiţă trebuie să treacă rapid granița maturității, fie şi numai pentru că a rămas 
singurul bărbat în casă. Proba curajului este depăşită în noaptea privegherii mortului: „O 
nelinişte fierbinte 1 se porni din măruntaie şi-l fulgeră în creştet.(...) Sângele şi carnea lui 
Nechifor Lipan se întorceau asupra lui în paşi, în zboruri, în chemări. Flăcăul nu 
înțelegea din toate decât o frică strecuratá din pământ în el"[26, p.142]. Devenit bărbat, 
tânărul trebuie să se împlinească şi prin proba dreptăţii, pedepsirea vinovaţilor de crimă: 
„Flăcăul avea de mai nainte hotărât cum (n.n.) să facă. Se încurcă însă în lantug, in 
cotlonul şurii. Prin lumina amurgului, Bogza îl văzu şi se prăvăli pe-o coastă asupra lui. 
Atunci cânele dădu un urlet fioros. Bogza îl ocoli, cercând să apuce, dintr-un salt, braţul 
feciorului cu baltagul. Împuns de un alt țipăt al femeii, feciorul mortului simţi în el 
crescând o putere mai mare şi mai dreaptă (n.n.) decât a ucigaşului. Primi pe Bogza în 
umăr. Îl dădu îndărăt. Apoi îl lovi scurt cu muchea baltagului, în frunte. Calistrat Bogza 
sovái."[26, p.171]. 

Kesarion Breb trece probele din piramidă - pentru desăvârşirea sa ezoterică. „Să 
fii limpede şi mlădios ca izvorul şi tot aşa de stăruitor. Să strápungi stânca materiei şi să 
te eliberezi către divinitate. Nouă nu ne e îngăduit să trăim decât prin spirit cu dragoste 
şi dreptate; gura, auzul şi ochii nu trebuie să mai slujească patimilor trupului. Plinindu-ti 
învățătura, după aceşti şapte ani, vei ajunge la țărmul mării mai tare decât cum erai la 
sosire"[27, p.17]. Apoi trece, plin de siguranţă şi proba înțelepciunii, când rezolvă 
enigma căpitanului vasului ce-l ducea înspre țărmurile Propontidei. Femeia fatală este o 
fecioară, dar uneori fecioarele sunt mai viclene decât curtezanele, căci armele lor sunt: 


puritatea, inocenta, curăţenia sufletească şi trupească. Asemenea eroului din basmele 

románesti el indeplineste proba aducerii fecioarei pentru a fi luatá de sotie de impárat. 
Ca si Lancelot sau Harap-Alb, Breb se îndrăgosteşte de cea pe care o aduce ofrandă 
creştinătăţii. Proba dragostei este cea mai dificilă, dar este depăşită prin sublimare. 
„Pentru cá este un efort extraordinar de a cobori mintea in inimă, de a uni mintea noastră 
cunoscătoare cu inima iubitore. Astfel, cunoaşterea devine iubire şi se contopeste într-o 
singură trăire. Nu este vorba despre inima de carne, despre cord, ci despre inima văzută 
de către isihaştri şi teologi ca un centru al spiritului, ca un lăcaş al lui Dumnezeu, un 
lăcaş al Duhului Sfânt”[21]. 

„Mulţi eroi trebuie să moară (o moarte simbolică, cel puţin), şi să coboare pe 
celălalt tărâm, pe tărâmul morţii, uneori ca tapi ispăşitori pentru greşelile altora. lisus şi 
Osiris au murit. În moarte, eroul este plantat în Mamă, şi în timpul acelei perioade de 
gestație întunecată/neagră, se confruntă cu demonii şi teroarea lumii subpământene. 

Dar eroul se întoarce, de obicei primăvara. El/ea învie sau este înviat, aşa cum s-a 
întâmplat cu Persefona sau lisus. Multi dintre aceşti eroi devin surse pentru hrana 
materială sau spirituală a poporului lor: Osiris renaşte din pământ ca zeu al grânelor, 
numeroşi zei şi numeroase zeițe ale Indienilor Americani devin sursă de hrană pentru 
poporul lor; pentru creştini, lisus care a reînviat este „pâinea vieţii”. Toate acestea sunt 
versiuni ale nepretuitului dar pe care-l oferă eroul după întoarcerea din adâncurile 
aventurii cunoaşterii. Alte versiuni ale acestui dar sunt: calitățile curative ale Graalului 
adus înapoi de eroii Graalului; Legea, adusă de Moise; Ştiinţa Cunoasterii, care este 
darul lui Buddha; cuvântul lui Allah, care este cadoul lui Mohamed”[18, pp.122-123]. În 
această ilustră galerie de eroi „civilizatori”, aducători de lege, îl putem încadra şi pe 
Kesarion Breb, cel care îşi riscă viaţa pentru a deveni un om cât mai aproape de 
perfecțiune, un conducător demn pentru poporul său: „Sunt ani de primejdie, fiule. De- 
acolo nu ies decât oamenii fără prihană. Ceilalţi nu mai văd soarele"[27, p.17]. 

Ca un epilog al Plecării, Aventurii şi Întoarcerii, eroul poate face o a doua 


întoarcere, de data aceasta pentru a atinge uniunea cu sursa cosmică a ființei sale. lisus şi 


51 


Fecioara Maria s-au înălțat la Dumnezeu, în timp ce Buddha, regele Arthur şi Moise au 
fost supuşi unui soi de apoteoză, o uniune cu misterul suprem/ultim. În Creanga de aur 
Kesarion Breb nu se va mai întoarce încă o dată în lumea pe care o observă cu atâta 
acuitate, a doua sa întoarcere este în sine: „romanul reprezintă elegia narcisiacă a unui 
ascet, renuntind la chemările propriei fiinţe, acceptindu-se pe sine doar ca sursă de 
meditație şi de visare, neîmpărtăşind destinul decît prin numele sáu: Kesarion („cel care 
conduce")"[4]. 

Ín stránsa legáturá cu cálátoria eroului, ne vom referi in continuare la ritualul de 
pelerinaj, un mijloc specific prin care chiar si într-un context religios conventional, 
individul poate imita cálátoria eroului, de obicei religios. Pelerinajul poate fi exterior, 
dar şi interior. Un pelerin este persoana care îşi părăseşte casa, căminul, pentru a călători 
într-un loc important, nu cu intenția de a sta, a se stabili în acel loc, ci de a aduce ceva cu 
valoare spirituală în viața sa, care este de o factură obişnuită, ordinară. Conexiunea 
arhetipală între pelerinaj şi aventura eroului constă în aceeaşi secventialitate a Plecării, 
Aventurii şi Întoarcerii, dar şi în procesul de trecere, de atingere a unor cunoştinţe 
superioare, şi uneori chiar de contopire cu Absolutul. 

„Dintr-un anumit punct de vedere, caracteristica definitorie a speciei umane poate 
fi considerată latura sa înclinată spre pelerinaj. Şi aceasta pentru că, de fapt, noi toti 
suntem nişte călători, pelerini, deoarece trăim într-un prezent al cărei constantă metaforă 
este călătoria. Dintre toate speciile, se pare că omul este singura specie care este 
interesată de ideea Vieţii ca şi Călătorie. Drumul Vieţii este o metaforă care se 
împleteşte cu ceea ce Aristotel numea mythos: povestirea cu un început, cuprins şi 
sfârşit semnificativ. În final, noi suntem cei care ne concepem vieţile în acest mod şi 
tocmai acest lucru ne face - măcar la nivel mental - să fim pelerini într-un continuu 
pelerinaj"[18, pp.132-133]. 

Pelerinajul religios este o călătorie rituală. Pelerinul stie exact unde se duce, ce va 


găsi acolo, şi ce va face odată ce ajunge în acel loc. Călătoria poate fi dificilă; poate cere 

discipliná, dar, ca in majoritatea unor ritualuri de acest fel, cel mai surprinzátor aspect al 
călătoriei este efectul misterios spiritual si emotional pe care anumite manifestări ale 
ritualului le poate avea uneori. Ne referim la ritual in contextul unei intelegeri religioase 
indicate de cuvântul de origine latină religare, însemnând re-legare, re-gásire, şi care nu 
se referă doar la oameni, ci şi la idei. Ideea centrală a pelerinajului este aceea a 
descoperirii sensului unor lucruri în univers. Ideea centrală a plecării Vitoriei Lipan la 
mânăstirea Bistriţa este regăsirea liniştii sufleteşti şi a forței împlinirii destinului său de 
munteancă. „Sfânta Ana o privi dintrodata prin fum de lumânări, şi munteanca 
îngenunche şi-i sărută mâna. Stând umilită şi cu fruntea plecată, îi dărui năframă, c-un 
ban de argint legat într-un colţ, şi-i spuse în şoaptă taina ei. Îi spuse şi visul; şi ceru 
ráspuns"[26, p.43]. Vitoria cere ajutorul Sfintei Ana în virtutea credinţei sale şi a 
faptului că mai ceruse o dată ajutorul şi-l primise. Acest pelerinaj la icoana făcătoare de 
minuni a sfintei este o reiterare a primului pelerinaj, pe care-l făcuse împreună cu 
Nechifor. Ritualul care face posibilă această re-legare la mitul originar şi asigură 
posibilitatea Vitoriei şi, prin ea, întregii comunităţi să re-amintească şi să re-creeze mitul 
- povestea sacră, este esențial pentru religie. Aproape întotdeauna, ritualul implică un 
anumit spațiu consacrat sau sacru, în cazul Vitoriei o mânăstire. Pelerinajul este, prin 
urmare, un proces ritual dus la bun sfârşit de pelerini care, prin călătoria către un spațiu 
sacru, reînnoiesc puterea mitului în viețile lor. 

Pelerinajul începe cu pregătirea interioară, o rupere totală de cotidian, casa, 
problemele zilnice, ocupațiile obişnuite. Aşa procedeaza şi Vitoria: „Vitoria îşi trase 
broboada peste gură şi rămase dreaptă pe scăunaşul ei, cu braţele încrucişate pe sâni, 
privind fără să vadă frământarea de-afară a stihulor.”[26, p.19], ,, Întâi am să fac 
rugăciunile cele de cuviinţă la maica domnului, zise ea. După aceea am să tin post negru 
douăsprezece (n.n.) vineri în sir."[26, p.31], „Stăpâna casei(...) cu coatele pe genunchi şi 
cu tâmplele în palme, se cufundá în starea ei obignuitá."[26, p.39], „Sărbătorile şi 


petrecerile solstițiului de iarnă i-au fost pentru întâia oară străine şi depărtate. Urárile de 

Anul Nou, capra si cálutul si toatá zvoana si veselia cotlonului aceluia din munte le 
respinsese de cátrá sine." [26, p.39] 

Pelerinajul interior presupune o cálátorie misticá prin intermediul meditatiei, 
practicării yoga sau rugăciunii contemplative. Pentru omul obişnuit, pelerinajul interior 
există sub forma ritualului sau liturghiei în spaţii sacre (biserici, temple, moschei). 
Pentru Vitoria Lipan, pelerinajul interior începuse odată cu asumarea perioadei de 
douăsprezece săptămâni de post şi rugăciune, pregătitoare călătoriei: „Se desfácuse 
încet - încet de lume şi intrase oarecum în sine.(...) fiinţa ei începea să se concentreze 
asupra acestei umbre, de unde trebuia să iasă lumina (cele două noţiuni antitetice reflectă 
problema şi rezolvarea ei, la care munteanca trebuia să ajungă, ca urmare a purificării 
interne, n.n.) Timpul stătu. Îl însemna totuşi cu vinerile negre, în care se purta de colo — 


colo, fără hrană, fără apă, fără cuvânt, cu broboada cernită peste gurá"[26, p.39]. 


b) Eroi exponentiali versus eroi cumulativi. Revenind la diferitele taxonomii 
ale eroilor, putem vorbi despre eroii exponentiali precum Hercules sau Făt Frumos, a 
căror existenţă înrâurită îşi află valorile într-un plan epic al moralității eroice, şi despre 
eroi cumulativi care îşi descoperă propriile virtuți prin mijlocirea experienţelor 
excepționale pe care le trăiesc. Aici îşi găsesc locul Ulise şi Vitoria Lipan. Vom încerca 
în continuare o paralelă a destinelor celor doi eroi. 

„Mai degrabă decât despre chipul lui Ulise, ar trebui să vorbim despre chipurile 
sale succesive. Căci îl avem mai întâi pe Ulisele din timpul sofiştilor, maestrul vicleniei, 
a cărui şiretenie oscilează între limitele loialității şi perfidiei , căutându-şi încă punctul 
său de echilibru; este Ulisele cinicilor, model de putere şi îndurare, tip de viaţă ascetică; 
apoi Ulisele stoicilor şi platonicienilor, ale cărui victorii asupra monstrilor din poveste 
simbolizau victoria inteleptului asupra pasiunilor"[5, p.292]. 

Toate aceste percepții ale EROULUI, datorate scolilorfilozofice eline, fac referire, 


în cele din urmă, la trăsăturile caracteriale ale unui personaj ce impresionează prin 

omenescul tráirilor sale, prin limpiditatea ce legitimeazá aceste tráiri ce desemneazá un 
Ulise aflat sub semnul unei permanente lupte láuntrice, situatá la baza variabilelor sale 
comportamentale. „Sofistul îşi precizează punctul de vedere: în fata unui Ahile sincer şi 
dintr-o bucată, care trăieşte minciuna, Homer instalează un Ulise care excelează în 
deghizarea gândurilor pentru a-şi realiza mai bine scopurile"[5, p.293]. De altfel, încă 
din primul stih al Odiseei, eroul este numit ,,polytropon", anuntándu-i-se astfel latura 
cameleonică. Această trăsătură, dacă ar fi să-l ascultăm pe Socrate, are, totuşi, valoarea 
morală a virtuţii ce constă în selectarea celei mai lucide soluţii, la desele încercări, sub 
imboldul inteligenţei. În acest sens Antisthenes ţine partea celui pe care îl numeşte 
patronul celor intitulati ,,sophoi", aceşti intelepti abili în discuţie, capabili să dea o mie 
de întorsături gândirii lor, şi care, pe deasupra, sunt şi onesti profesori de virtute, sunt 
aceiaşi pe care Platon îi va desconsidera pentru totdeauna sub numele de sofisgti"[5, 
p.295], patronul nefiind altul decât Ulise. 

Această investiturá nu este deloc întâmplătoare atâta timp cât însuşi Homer face 
apologia inteligenţei eroului, inteligență pe care o pune într-o relație de asemănare cu 
însăşi inteligența şi înțelepciunea lui Zeus. „Cât priveşte vitejia şi curajul (lui Ulise, 
n.n.), el îi egaleazá pe cei mai mari eroi. El este printre marii care au tot atâta greutate în 
bătălie ca şi în sfaturi”[5, p.296]. 

Eroul adevărat este conştient, şi nu numai atât, de faptul că ,,eroismul" sáu nu este 
veşnic ca matrice destinică, ci este doar reflexul ieşirii din context sub presiunea unor 
evenimente excepționale. Sub platoşă vremelnică se ascunde dorința irepresabilă de 
revenire la starea de echilibru dată de înşiruirea bucuriilor simple, trăite plenar, de care 
beneficiază omul de rând. Influențat de acest ,,dor" ascuns, eroul tratează adesea cu 
indiferență tentatille şi oportunitățile provocate de identitatea sa supraomenească. 
Atitudinea îşi găseşte motivaţia complexă în principiile morale ale lui Antisthenes: 
„indiferența la durere, la foame, la insulte, puterea din asceză, prin obişnuirea cu cele 


mai grele oboseli, toate acestea găsind la Ulise aplicaţii uşoare. 

Ulise, luptând singur împotriva nenumáratilor duşmani de tot felul, Ulise 
dispretuind farmecele Circei - şi încă în îndoitul sens al cuvântului, Ulise refuzând 
înşelătoarele promisiuni de nemurire ale lui Calypso, Ulise cerşind în propriul său palat, 
tot atâtea teme de diatribă pentru un cinic"[5, p.299]. 

Eroul, urmărit de ,,dorul" sáu secret, parcurge labirintul destinului în ambele 
sensuri: către miezul destinic şi înapoi, spre pacea condiției inițiale, sfidând nemurirea 
ori diversele tipuri de lascivitáti ce se adresează direct zonei coruptibile a omenescului. 
E greu sau, în orice caz, nenatural să-ţi imaginezi existenţa eroului din vocaţie, a eroului 
care îşi expune calitățile fără a avea un motiv socio-mitic concludent. Latura eroică, 
existentă „in nuce" în ființa omenească, apare sub presiunea unor conjucturi 
excepționale, cum am mai spus, care silesc ființa să-şi asume o realitate paralelă în care 
performanţele au puternice şi complexe semnificații simbolice. Această realitate paralelă 
funcționează ca incintă vocationalá în care fapta eroică îşi găseşte rostul reparator în 
contextul disfunctionalitátilor provocate de personaje şi energii malefice. Dar „pentru a 
fi în stare să refacă ordinea şi echilibrul cosmic, mai întâi eroul trebuie să fie în stare să- 
şi refacă propria ordine interioară şi echilibrul psihic pierdut. Numai răpunând 
„demonul” spaimei care 1-a încuibat în suflet, eroul va fi în măsură să răpună demonul 
(cel „în carne şi oase”), care i-a provocat spaima"[22, p.300]. 

Ín acest punct scenariul existential mito-eroic al lui Ulise se intálneste cu 
scenariul mito-eroic al Vitoriei Lipan. 

Ulise cunoaste pe insula feacilor, vicisitudinile abjectiei sociale, apáránd aici 
mizerabil şi gol, deposedat de toate bunurile acestei lumi ce i s-a părut la un moment dat 
că 1 se cuveneau. De fapt, starea de decădere apropiată prin intensitate de prăbuşirea lui 
lov, creează conjunctura în care apar, în întreaga lor strălucire, calitățile eroului: forţa şi 
virtutea. 

„Se ştie că Heracles era pentru stoici nu doar un simplu campion de forță, ci un 


spirit „inițiat în înţelepciunea cerească, ce a făcut să strălucească cu o vie 

lumináfilozofia, până atunci scufundată într-o negură deasá"[24]: la fel Ulise şi 
numeroasele lui aventuri simbolizează luptele inteleptilor împotriva miilor de forme ale 
viciului şi ispitei “[5, p.301]. 

Asemenea drumului sinuos pe care îl parcurge Ulise, drum aflat în afara 
motivatiilor initiatice, întrucât eroul se implică în propriul sáu destin cu datele inițierii 
aflate într-o supremă maturitate, Vitoria Lipan parcurge labirintul destinic motivată de 
un tel, care nu este numai inițiatic. Subliniem acest fapt deşi pentru exeget sunt 
importante semnificaţiile criptologice ale întâmplărilor literare, subordonate în mod 
aparent logicii faptului divers. 

„Miturile, legendele şi producțiile folclorice (şi adesea, produsele culte de 
literatură pe care le inspiră, n.n.) nu ne transmit, de regulă decât diferite ipostaze şi 
acestea alegorizate ale conceptelor. Pentru a putea coordonatele şi liniile de forță majore 
ale gândirii arhaice (devenită la Sadoveanu, motivaţie de sistemfilozofic, n.n.), este 
necesar un demers convergent, de însumare şi reunificare a diverselor ipostaze sub care 
ni se prezintă un concept şi o refacere în sens invers a unui parcurs labirintic de la 
Concret la Abstract, de la Formă la Idee, de la Substanţă la Esentá, de la Tip la 
Arhetip" [22, p.300]. 

Asa cum de altfel, observă şi Călinescu, avatarurile muntencei au relevanţă in 
planul iniţierii sociologizante în adevăr, într-un mod asemănător aceluia prin care si 
Hamlet trăieşte această experiență sociologizantă, necesară în demersurile sale de a-l 
demasca pe cel ce-i ucisese părintele. Pentru personajul sadovenian, vecinátátile lui 
Ulise şi a lui Hamlet nu fac altceva decât să confirme profunzimea calității mito-eroice 
pe care o vádeste conjuctura „excepțională” prin care acesta trece. 

O viziune a perspectivei acestei profunzimi este dată de Heraclit în Alegorii: 
„Toate rătăcirile lui Ulise, dacă vrem să privim de aproape, nu sunt decât o vastă 
alegorie. Ulise este un instrument al tuturor virtuților, pe care şi l-a făurit Homer şi de 


care se serveşte pentru a preda înțelepciunea: căci el detestă viciile care rod omenirea”. 

În aceeaşi măsură Vitoria Lipan resimte dispariţia celui dintâi Gheorghiţă ca pe o 
nedreptate care, pentru ea, echivalează cu o cosmică răsturnare a valorilor morale. În 
cazul său, omul se găseşte într-o ipostază de tragică vulnerabilitate în faţa destinului ce 
şi-a camuflat, pentru un timp, adevărata înfăţişare tragică sub un fragil văl de fericire. 
Această dramă existenţială nu e altceva decât simbolica sfâşiere a unui echilibru interior, 
pentru redobândirea căruia personajul îşi asumă toate responsabilitátile mito-eroice. 

Iată încă un punct de conjunctură între scanările simbolice ale celor doi: „Pradă 
numeroaselor încercări, Ulise este mereu salvat de către virtute”[22, p.309]. Personajul 
creat de Sadoveanu este pus în mişcare de reacția înfiorată pe care 1-0 stârneşte chiar 
umilirea virtuții. În mitosfera romancierului virtutea apare ca unul dintre principiile 
vitale ale existenţei ancestrale, opusă existenţei maculate de noile religii tehnologice. 
„Dacă Ulise a fost pradă atâtor rele, aceasta a fost din cauză că Zeus le provoca înadins 
pentru a produce şi a face să strălucească virtutea eroului"[22, p.309]. 

Această observaţie a exegetului trezeşte în mod aproape firesc întrebarea: Ce ar fi 
fost Vitoria Lipan dacă tragica dispariție a soţului nu ar fi scos-o din contextul 
cotidianului parcurs al vieţii aspre, munteneşti? Ce ar fi ştiut această femeie despre 
propriile sale virtuti? 

Datele comune ale existenţei sale, fixată pe canavaua unui destin comun, cu 
repere derizorii-preotul, ghicitoarea, argatul - nu ar fi consemnat decât o lungă 
succesiune de aşteptări care i-ar fi cronometrat implacabil coborârea în „uitarea 


Pb 


colectivă”: aşteptarea bărbatului, aşteptarea împlinirii in bárbátie a celui de-al doilea 
Gheorghiţă, aşteptarea timpului nunţii cuvenit fiicei sale şi în cele din urmă, aşteptarea 
morţii, care la rândul ei face parte din viață. Abordarea provocării pe care i-o face soarta, 
nu e altceva decât revolta firească împotriva asteptárii ca ipostază existențială ilimitată. 
În contextul comparatiei pe care am avansat-o (Ulise-Vitoria Lipan), apare o nouă 


întrebare menită să tulbure. Ce s-ar fi întâmplat dacă Penelopa ar fi resimțit la un 


moment dat, aceeaşi revoltă împotriva aşteptării? Probabil că înainte de Baltagul, tema 

acestei revolte ar fi produs o Odisee in oglindá ce ar fi anulat sansa regásirii echilibrului 
interior al eroului si al Lumii in general. Eroul s-ar fi rátácit pentru totdeauna in 
labirintul demoniac. 

Ínteleptul Ulise prevede insá pericolul Panbolgiei eterne si denumeste armele 
eficace menite sá impiedice aceastá eventualitate: forta sufleteascá (datá, in cazul 
Vitoriei, de universul închis, endogam al spiritului gregar) luminile filozofiei 
(condensate în semnele şi semnalele date de universul sincretic vegetal, faunistic şi 
astronomic asimilat cosmosului existențial) şi asistenţa divină (vădită prin credință şi 
exprimată de icoana călăuzitoare a Sfintei Ana de la Mănăstirea Bistriţa). 

Fără ostenatie, sub oblăduirea sublimă a discretiei cerute întotdeauna vesnicului 
neofit, Sadoveanu înfăţişează, în Baltagul, acest miracol al descoperirii propriului suflet, 
sub presiunea îndoielii şi a suferinței. Această operă revelatorie repetă, în fapt tema 
fundamentală a operei homeriene. „Lăsând pe Calypso pentru a reveni la Penelopa, 
Ulise a părăsit ştiinţa pentrufilozofie, a renunţat la studiul lumii exterioare pentru a privi 
în sine însuşi. 

Acest demers corespunde in mod curios cu gândirea greacă căutându-şi reflexul în 
miturile lui Homer: după fizică, morala; după căutarea pasionată a secretelor naturii, a 
urmat alta, de la Socrate încoace: cea a omului şi a sufletului său. 

Ulise savantul...Ulise inteleptul...eroul se va înălța si mai mult: pentru 
neoplatonicieni nu va mai incarna omul, cu máririle si mizeriile sale, ci sufletul exilat in 


această lume sensibilă şi care vrea să se întoarcă in patria sa adeváratá"[22, p.312]. 


c) Eroul civilizator. Aceastá perspectivá depáseste limitele comparatiei initiale, 
deschizánd poarta spre un alt persona] sadovenian, dotat cu propriul sáu labirint 
existențial in care călătoreşte sub imperiul unei temeinice motivatii initiatice. Acest 


personaj are neîndoielnic, datele eroului extras din context sub presiunea unei 

conjuncturi excepționale. Scenariul sáu mito-eroic defineşte însă, in mod original, 
contextul, lumea simbolică paralelă şi conjuctura excepţională. 

Kesarion Breb (castorul împărătesc, principiu dominator constructiv, ordonator- 
cam aşa 1 s-ar traduce numele!), cel de-al XXXIII-lea Deceneu, părăseşte puritatea 
universului sáu sacerdotal, alcătuit din mistica plutire, într-un spaţiu mental, a 
simbolurilor ezoterice („grota cu mituri”, cum nimerit spune Mihai Coman), pentru a-şi 
începe iniţierea într-o realitate zbuciumată în care simbolul este decorticat, eliberând 
vulgaritatea unei lumi în care clocoteşte viciul şi pasiunea vinovată. Este lumea în care 
Kesarion îşi va revela responsabilitatea de erou civilizator. 

În termeni de dicționar, eroul civilizator este un erou care creează cultură, în 
înțelesul identitar al culturii. Prin complexitate şi durabilitate, lucrarea sa de întemeiere 
indreptáteste refacerea traseului de la legendă la mit, atribuindu-i eroului în cauză 
calități potrivite divinității. Adesea, aşa cum am văzut şi în cazul lui Ulise, eroul 
civilizator este egalul divinității, nu numai în înțelepciune şi cutezantá, ci şi în libera 
administrare a destinelor. În folclorul românesc divinitatea îşi revelează latura perisabil- 
umană, devenind subiectul unor întâmplări în care primeşte ajutorul unor personaje cu o 
identitate mito-eroicá de excepţie. De pildă, un astfel de personaj este şi Ion Sântion, 
„Misterios, complex, arhaic, Ion Sântion (sau Ion Sânt-lon) este un semizeu (sau chiar o 
divinitate) cu atribute insuficient precizate în materialul folcloric accesibil. Conform 
tradiției, el este fratele vitreg sau fratele de cruce al lui Crăciun; abia mai târziu, dar şi 
atunci rar, a fost identificat cu loan Botezătorul, în acest caz fiind numit, familiar, 
„nănaşul lui Dumnezeu”. Acest personaj este prezent mai ales în colindele de tip arhaic; 
aceste colinde, în genere din Transilvania, contin diferite elemente enigmatice, care, 
însă, examinate mai atent, pot apare ca relicve difuze ale unui timp străvechi, desigur cel 
puţin precreştine sau chiar preromane; în acestea, Ion Sântion e descris de cele mai 
multe ori nu ca un sfânt creştin ci ca o divinitate de prim rang: fie subalternul, fie egalul 


lui Dumnezeu, uneori chiar mai presus de acesta; (dar, fireşte, în asemenea context 

Dumnezeu însuşi nu este Dumnezeul creştin, nici Iupiter Optimus Maximus si nici chiar 
un oarecare zeu prim, cu atributul creației, aşa ca tipul uralo-altaic Ulghen). În aceste 
cazuri, lon Sântion are atributul de factor activ teogonic şi cosmogonic. Rolul său în 
teogonie, deşi transpare uneori, e greu de demonstrat altfel decât ca un rol de eliberator 
al unei divinităţi captive (Această ipostază îl acreditează pe Ion Sântion ca erou cultural 
întrucât, în plan simbolic, eliberarea divinității semnifică deschiderea drumului către un 
fond spiritual civilizator, n.n.), putând dezvălui şi un simbol abscons al predicării unei 
noi religii (în persoana unui profet sau teolog misionar, începător de doctrină), dacă nu 
cumva nu este decât aburirea memoriei religioase a naşterii lui Mithra din peştera de 
piatră. 

Astfel, într-o colindă din Dobrogea (satul Rasova, citată de Nicolae Densuşianu în 
Dacia preistorică, Bucureşti, 1913, p.380), Ion Sântion are rol dublu: de inițiat, care 
comunică un secret cosmic, şi de eliberator al divinității captive (sau rolul de teurg, care 
dezvăluie divinitatea vie din simbolul ei petroglif: “Sus la cheia raiului/Buná ceată mi-e 
adunată/Tot de sfinți de aceia sfinti./ Şi-mi citeau de Dumnezeu/ $1 de Dumnezeu nu-l 
ştiu./ lar Ion Sânt-lon/ Din gură aşa grăia./ Voi cititi, proorociti, /Si-mi citiți de 
Dumnezeu/ Şi pe Dumnezeu nu-l ştiţi,/lar eu viu şi bine-l stiu/Jos la cheia raiului/În 
stâlp-chatră mi-e-încheiat./ D-unde sfinţii c-auzeau/ Ei săltară şi zburară,/Sus, mai sus, 
se ridicară/ Cu norii se-amestecară/ Jos mai jos că se lăsa/ Pe stâlp de cheatră cádea;/ 
Când acolo c-ajungea/ Cărți pe braţe că-şi lua/ Şi citea, proorocea,/ De trei zile şi trei 
nopti/ Stâlp de cheatră-n patru crapá/ lată Dumnezeu că scapá..."[17, pp.308-309]. 

Ion Sântion, întărind observația lui Thomas Carlyle potrivit căreia „divinitatea 
este cea mai veche formă primară a eroismului”, legitimează, totodată, arhetipul 
sacerdotului civilizator, cel ce eliberează din temnita pietrei, temeiurile culturale şi 
sociale ale poporului său. Aici Dumnezeu eliberat semnifică, în fapt, eliberarea 
iluminată a legii morale, care consfinteste coeziunea oricărei societăți. Acest front de 


semnificații, conţinut în patrimoniul spiritual tradițional, se regăseşte în mitosfera 

sadovenianá in persoana eroului cultural civilizator Kesarion Breb. Perceptia modelului 
etic pe care îl oferă acest patrimoniu, ni se înfăţişează într-o incontestabilă pregnantà. 

Rămânând în aceeaşi zonă tematică a eroului civilizator, va trebui să observăm că 
universul mitologic românesc propune arhetipuri variate pentru acelaşi fel de prestație 
„eroică”. Revenind la motivul eliberării înţelepciunii divine din sipetul ocult de piatră, 
este interesant de observat că un alt erou civilizator (şi sacrificial din zona de 
semnificații a miticului Icar), Meşterul Manole, îşi masonizeazá sufletul pentru a obţine 
durabilitatea unui act cultural de natură funciară, legat de „rostul înstăririi”, 
complementar actului cultural de natură spirituală. Eroul este în relație directă şi 
simbolică cu principii descălecători (sau întemeietorii, termenul ducând către acelaşi sens 
al civilizării ca gest ctitorial), care a nutrit mitosul apariției formațiunilor statale 
protoromâne. 

„Identificarea temei, generalizate în Balcani cu evenimentul presupus istoric: 
biserica clădită de Manole (sau vătaful de zidari Manea) din porunca lui Negru Vodă, 
este un act de hazard. Tema se reîntâlneşte într-o arie balcanică largă: Grecia, 
Macedonia (vezi balada podului din Arta), Serbia, Albania, Bulgaria, România. Zidirea 
unei ființe vii (fapt remarcat de vechii exegeti ca Jakob Grimm, Edward Tylor, la noi 
Lazăr Săineanu) este un act ritual arhaic generalizat, evoluând de-a lungul istoriei de la 
sacrificiul uman la sacrificiul animal. Ideea simbolică, de sacrificiu în sine (al 
constructorului o întâlnim până şi în Caucazul medieval (legenda georgiană a 
arhitectului Arsakidze, constructor al magnificei mănăstiri Svetithoweli, căruia 1 s-ar fi 
tăiat după realizarea operei, mâna dreaptă)[ 17, p.335]. 

Petru Caraman a observat că structura mitologică a variantei româneasti e dată de 
„creația populară obştească, ridicată deasupra preocupărilor de breaslă ale zidarilor". 
Miezul baladei (“noaptea ce zidea/ ziua se surpa”) s-ar traduce prin soarta poporului 
român care, aflându-se mereu în bătaia vântului istoriei, a fost silit mereu să-şi întrerupă 


zidirea la jumătate. Balada românească este cea care a dat construcției un caracter sacru 

şi care a aprofundat raportul esențial om-destin deşi motivul zidirii umane este tot de 
proveniență grecească: „Prin urmare, cu cea mai mare probabilitate, grecii au fost 
creatorii cântecului epic al Meşterului Manole. Dacă sunt puţine şanse ca românii să fi 
dat naştere cântecului cu motivul jertfei umane puse în temelie, ceea ce credem mai 
presus de îndoială este rolul important pe care l-au avut ei în împrăştierea în Balcani” [7, 
p.139] 

Trecerea în legendă, deci dintr-o realitate care îşi găseşte obiectivitatea în 
scenariul fenomenologic al existenței ancestrale, în mit deci în sfera simbolurilor 
cosmogonice, îl implică pe eroul civilizator în parcursul ce leagă sacrificiul de 
sacralitate. Căci eroul trece în sacru prin sacrificiu. „Numai poporul românesc a crezut 
că jertfa tine cumpănă unei fapte ceresti"[2, p.236], notează şi Lucian Blaga. La rândul 
său, Mircea Eliade gloseazá pe marginea acestei idei. „,...adeziunea unui popor, scrie el 
la un scenariu mitic sau la altul (...) spune mai mult despre sufletul adânc al acelui 
popor decât numărul faptelor sale istorice”. Mitul eroului civilizator, al eroului 
constructor, care cade victimă chiar unicitátii operei sale, este edificat pe temelia “ideei 
de moarte creatoare”| 15]. Frumuseţea actului de întemeiere este conținută în paradoxul 
moartea care consfinteste nemurirea, pentru că în cele din urmă, cercul destinic se 
închide. Manole se va reîntâlni cu Ana în lumea imuabilă a sufletelor pure. Dacă ar fi 
supravieţuit, Manole ar fi ajuns un oarecare, supus serializării şi condamnat să trăiască la 
nesfârşit culpa ratării şansei de a accede în mit.. 

„Un detaliu notoriu, remarcat, e drept, de critici, dar fără analiza cuvenită, este 
traversarea de către soția lui Manole, Ana (sau Caplea) a tuturor piedicilor catastrofale, 
produse de Dumnezeu după rugăciunea meşterului; şi tocmai aici rezidă esența magică a 
mitului creației umane din formula românească: vocaţia tine de destin, împlinirea ei este 
o obligație sacră inevitabilă asupra căreia nu mai are putere nici chiar divinitatea (care 
nu-şi încalcă propriile legi), pentru că soția meşterului vine ca o Moirá să împlinească 


opera sacrală. Religios nu este în primul rând scopul zidirii unei biserici, adică a unui 

templu sau a unui altar; religios este mai cu seamă însuşi actul ritual al construcției, care 
e în fond o clipă din timpul infinit al cosmogoniei"[17, pp.336-337]. 

Identitatea eroului civilizator este legată în mod organic de actul zidirii, ce se 
imbogáteste în semnificaţii odată cu mutarea lui în ceremonialele ei sociale ce indică 


apariția nucleelor culturale necesare legitimizării unei noi civilizații. 

CAPITOLUL AL III-LEA 


ARHETIPUL MAGULUI ÍN ROMANUL CREANGA DE AUR 


http://www.gk.ro/sarmizegetusa/templu/vechii sacerdoti.htm 

1. Ultimul Deceneu, magul-preot Kesarion Breb 

La prima întâlnire dintre Împărăteasa Irina şi misteriosul egiptean Kesarion Breb, 
aceasta, captivată de universul necunoscut pe care bărbatul îmbrăcat în veșmânt alb 
părea a-l ascunde în sine, îl întreabă: 

„Eşti, precât înţeleg, un taumaturg. (..) Poţi cunoaşte tainele oamenilor şi 
dezvăli viitorul ?" 

În răspunsul celui de-al XXXIII-lea Deceneu întrezărim pe deplin esența magiei 
dacice: „Am învăţat, Doamnă, a ceti semnele pe care le-a pus Dumnezeu în lucruri şi în 
oameni. "[20, p.94 ] 

Aceastá afirmatie a magului din Creanga de aur, roman aparte scris de Mihail 
Sadoveanu, apărut atunci când scriitorul împlinise 53 de ani, aflându-se in deplină si 
strălucită maturitate intelectuală, deschide o interesantă perspectivă asupra 
universuluifilozofic al protoculturii daco-române, cum inspirat o numea la un moment 
dat Tache Papahagi[18]. El însuşi trăind o fază initiaticá a existenței, fiind cunoscută 
apartenența sa la Masonerie, în jurul anului 1930 (Creanga de aur, apare în anul 1933, 
fără a stârni prea multă vâlvă în rândul criticii literare la vremea respectivă), Sadoveanu 
încearcă un rapel în straturile profunde ale misticii autohtone, construind o drama epică 
pe aparenta opoziție dintre monoteismul ancestral dacic (,legea veche”) si religia 
romanitátii răsăritene, percepută de către ascetii carpatici ca fiind „noua lege”. În această 
antinomie sunt înfăţişate în mod magic vechile credințe monoteiste ale străbunilor, 
disjunctia clară in ,,shambhalaic" al acestei religii în care este conservată, sub taina unor 
embleme, ermetizate cu ajutorul unor chei veşnice, înțelepciunea populară. Departe de a 
fi doar un reflex meditativ al împăcării omului cu legile naturale şi ale naturii, 


înțelepciunea populară „este partea defilozofie veche a noastră, aceea care a generat 

zăcământul pentru formele gramaticalizate" ale gândirii filozofice pentru a numi astfel 
cultura cultă în deosebire de cea orală, „negramaticalizată”[23, p. 31]. 

În romanul lui Sadoveanu, acestă filozofie negramaticalizată, cum o numeşte 
Mihai Pop, articulată în paleologhii, datini şi eresuri, alcătuieşte substanța magică a 
gândirii şi sufletului strămoşilor. Cadrul antic al acestei substanţe magice îl constituie ,,0 
Dacie solidă şi solemnă, aflată sub semnul soarelui şi al echilibrului interior sau al 
luminii,o profundă comuniune spirituală cu Grecia apolonică şi cu Egiptul antic”.[20, 
p.X VIII] 

În acest context semnificant este impusă figura „magului” Kesarion Breb, care 
încheindu-și noviciatul, primeşte porunca inițierii de la „bătrânul preot păgân”. Acest 
arhetip este pe deplin explicat de către Sadoveanu prin aceea că el imaginează un ordin 
religios, care, asemenea ordinelor călugăreşti tibetane, este condus de reîncarnarea post- 
initiaticá a aceluiaşi Maestru - Deceneu. 

Kesarion Breb urma să fie cel de-al XXXIII-lea Deceneu după ce avea să-şi 
săvârşească educația mistică în Egipt, timp de şapte ani. 

Preoţii daci, casta din care făcea parte şi Kesarion Breb, sunt întâlniți sub trei 
denumiri: kapnobatai, polistai şi ktistai. Termenul de kapnobatai înseamnă „cei care 
umblă prin nori”. Această denumire corespunde faptului că preoții asceti trăiau pe 
vârfurile înalte mereu acoperite de nori şi ceață. Polistai se traduce prin „întemeietorii de 
oraşe” ceea ce ar putea însemna că această castă preoțească ar putea fi învățători. În 
favoarea acestei ipoteze mai vine şi faptul că tribul din care provenea Isus „învățătorul”, 
esenienii, erau comparati cu polistaii daci. Ktistaii, „întemeietorii de neam", ar putea fi 
casta preoțească care practica medicina. După descrierile făcute de istoricii antici, 
Deceneu era toate acestea la un loc, el fiind recunoscut de altfel ca Mare Preot. 

Prezentând domnia lui Burebista, Strabon face portretul lui Deceneu descriindu-l 


ca pe un „magician (goes), un bărbat care nu numai că făcuse o călătorie în Egipt, dar 

invátase, de asemenea, in mod temeinic unele semne prin intermediul cárora pretindea 
că cunoaşte voinţa divină şi la puţină vreme după aceea a fost socotit zeu".[5, p.339] 

Ca mare preot şi vicerege, apoi el însuşi rege, Deceneu a dispus de dublă 
autoritate, morală (stîrpind viciul betiei) şi politică (organizează triburile şi casta 
sacerdotală), făcând din nobili o clasă de pi/leati, dar şi din categoria privilegiată mai 
largă, capillati (sau comatti), prin aceasta făcând pentru clerul de rând o clasă 
asimilabilă cu clasa cavalerilor romani: equites. 

Deceneu considera că viitorul şi strălucirea poporului său depind numai de înalta 
ținută morală şi, plecând de la această premisă, se poate cládi un edificiu statal şi social 
trainic, motiv pentru care, sprijinit de Burebista, a înfăptuit o profundă reformă socială şi 
religioasă a poporului geto-dac. Această reformă, celebră în lumea antică, a fost pusă în 
practică nu prin legi oficiale şi seci, ci prin răbdare şi educaţie. Deceneu a impus 
sobrietatea şi cumpătarea, acea modestie a sufletului ale cărei valenţe răzbat din textele 
antice. Deceneu a cerut poporului „ascultarea de porunci” ca efect al educaţiei prin 
dreptate, geții fiind recunoscuți în antichitate ca fiind „cei mai drepți” dintre cei cu care 
se înrudeau, caracteristică desigur foarte veche . 

Dacă am menționat valenţele etice şi morale ale lui Deceneu, nu putem să nu 
observăm elemente comune între acel obicei instituit de magul sadovenian, de a se 
întâlni cu discipolii săi şi cu oamenii de rând la intervale bine stabilite, şi străvechiul cult 
dacic şi pre-român, concomitent cu străvechiul cult al soarelui: cultul părinților 
spirituali, al bătrânilor înţelepţi care veghează, îndrumă moral destinul comunităţii. La o 
primă vedere, trăsăturile inteleptului Deceneu s-au transferat către sfatul bătrânilor 
înţelepţi, astfel justificând puterea de tip „senioral" atribuită grupului de bătrâni 
înţelepţi, funcțiile cu rol sapiential dar şi judecătoresc, îndeplinite de către aceştia. Pare 
că odată cu dispariţia ultimului Deceneu, rolul său la nivelul fiecărei comunități a fost 
luat de acest sfat al bătrânilor. Astfel, încă o dată, Sadoveanu estompează linia dintre mit 


şi realitate. Vârsta, experienţa de viaţă şi înţelepciunea le conferă o „putere spirituală” 

impresionantă, spiritul de omenie, de bunătate sufletească, sfătoşenia acestor ,,pástrátori 
de legi şi datini”, constituiau premizele autorității lor morale. Aceste calități s-au păstrat 
intacte in comunitățile rurale, pe tot cuprinsul spațiului etnic românesc. De obicei, 
judecata desfăşurată în faţa „sfatului bătranilor”, începea în zorii zilei şi se termina la 
asfintit, sentintele erau fără drept de apel, lor trebuind să li se supună toti 
locuitorii.(identic fiind construită şi întâlnirea magului sadovenian cu oamenii de pe 
plai-n.n.) 

,,Nevrednicii, cálcátorii tradițiilor, erau judecaţi, după comportamentul fiecăruia, 
îşi primeau pedepsele meritate, „după legea bătrână şi dreptate”. Aceste pedepse aveau 
un rol corectiv, un efect etic şi moral salutar, mergând de la formele cele mai uşoare 
(dojana), până la cele mai severe (cum ar fi alungarea din sat), sau foarte grele (pedepse 
fizice, chiar pedeapsa capitală) În linii generale, sunt de remarcat câteva forme de 
Judecată: judecata la hotarele moşiei, judecata la scaunul de judecată (cel mai adesea în 
pridvorul bisericii, sau în bătătura satului), precum şi judecata în mijlocul naturii, 
practicată în special în sânul comunităților pastorale."[25 ] 

Judecata într-un loc sacru are o încărcătură mitică esențială: vatra este un loc 
consacrat: vezi sfatul Deceneului cu Breb. Locul considerat sacru poate fi situat în jurul 
unui copac, care conferă acestui spaţiu un aer de solemnitate: vezi sfatul Deceneului cu 
comunitatea a cărui învăţător este. 

Este neîndoielnic faptul, adesea relevat de toti cei care au comentat opera 
sadoveniană, că romanul Creanga de aur ascunde sub înfăţişarea sa romantică, o 
structură erudită dintre cele mai ramificate. 

Construcția personajului care dă unitate întregului material epic se realizează 
tocmai prin contopirea, în datele personale ale acestuia, a celor mai importante elemente 
ale cultului carpatic al lui Zalmoxis pe care, se pare, preotul Deceneu, zeificat, îl 


succede. 

Altitudinea spirituală a geto-dacilor este incontestabilă şi uşor de dovedit din 
referintele pe care istoricii timpului le dau la iveală în lucrările lor. Nu e greu de văzut că 
în anumitele tendințe de subsemnare a acestei remarcabile spiritualității unor culturi 
paleoclasice, se ascunde, de fapt, admiraţia pentru civilizația mentală a străbunilor 
noştri, civilizație care, prin dovezile materiale ce o atestă, premerge respectivele culturi 
atât de avide de autoritate. Relatările istoricului Herodot sunt şi ele mânate de acestă 
tendință de a-i considera datori culturaliceşte pe daci grecilor. [23, p.30] 

„După câte am aflat de la elenii care locuiesc în Hellespont şi în Pont, scrie 
istoricul din Halicarnas, Zamolxis fiind om ca toti oamenii ar fi trăit în robie la Samos, 
ca sclav al lui Pythagoras. Apoi, câştigându-şi libertatea, ar fi dobândit avutie multă şi 
dobândind avere, s-a întors bogat printre ai lui. Cum tracii duceau o viață de sărăcie 
cruntă şi erau lipsiți de învăţătură, Zamolxis acesta, care cunoscuse felul de viaţă ionian 
şi moravuri mai alese decât cele din Tracia, ca unul ce trăise printre eleni şi mai ales 
alături de omul cel mai înţelept al Elliadei, lângă Pythagoras, a pus să i se clădească o 
sală de primire unde-i găzduia şi-i ospáta pe cetăţenii de frunte: în timpul ospetelor îi 
învăţa cá nici el, nici oaspeţii lui, nici urmaşii acestora în veac nu vor muri, ci se vor 
muta numai într-un loc în care, trăind de-a pururea, vor avea de toate bunătățile”.[7, IV, 
XCV] 

Din aceastá primá parte a fragmentului se desprinde menirea civilizatoare pe care 
Zeul-Om şi-a asumat-o faţă de semenii săi, într-o manieră mai degrabă edilitară. 

În mod simbolic acest fragment sugerează, de fapt, o muncă mult mai subtilă, 
adresată spiritului şi iluminată de un caracter magic, inițiatic. Mai departe, Zalmoxis 
pregăteşte miracolul revelatiei: „În tot timpul cât îşi ospáta oaspeţii si le cuvânta astfel, 
pusese să 1 se facă o locuinţă sub pământ. Când locuinţa ii fu gata, se făcu nevăzut din 
mijlocul tracilor, unde stătu ascuns vreme de trei ani. Tracii fură cuprinşi de părere de 
rău după el si îl jeliră ca pe un mort. În al patrulea an se ivi însă iarăşi în fata tracilor şi 


aşa îi făcu Zalmoxis să creadă în toate spusele lui. Iată ce povestesc (discipolii) c-ar fi 

făcut el”. Din acestă continuare putem desprinde faptul unei neliniştitoare similitudini 
între recluziunea ezoterică a lui Zamolxis în camera subterană (mormântul) în care 
rămâne timp de trei ani (trei zile), pentru ca apoi să apară din nou (să reînvie în faţa 
tracilor şi ritualul christic al reînvierii. Această apropiere se petrece nu numai între cele 
două evenimente ci şi între cele două „legi” spirituale, care apar a fi invocate în Creanga 
de aur: legea veche a filozofiei negramaticalizate şi legea nouă a ortodoxiei dogmatice, 
aflată la putere în cel de-al doilea teritoriu inițiatic ce 1 se destineazá magului Kesarion 
Breb: Bizanțul. 

Ultima parte a fragmentului pe care îl citám din Herodot este şi ea importantă 
pentru că anulează pornirea inițială de vasalizare spirituală a geto-dacilor, istoricul 
recunoscând cá el nu crede în istoria cu Zalmoxis sclav al lui Pitagora, si dimpotrivă, el 
e convins de anterioritatea “daimonului” get, acest detaliu fiind, într-adevăr, 
important[5, p.338]. Acest gest sincer asigură o ascendență reală spiritului geto-dac, 
bazat pe legi proprii păstrate de initiati la fel de profunzi în propriile lor viziuni si 
alcătuiri conceptuale ca şi ceilalți filozofi ai lumii. 

Panteismul zalmoxian se poate ilustra prin dualitatea solar-htonianá a zeitátii, 
semnificată de alăturarea Zalmoxis-Gebeleizis, pe care, cu toate riscurile, unii 
cercetători au făcut-o. Mentionat doar o singură dată, într-o scriere a lui Herodot, 
Gebeleizis, considerat de unii „adevăratul dac, în timp ce Zalmoxis era doar preotul 
acestuia”, apare ca divinitate a focului, stăpânitor al fulgerelor ceea ce îl făcea de temut 
în rândul geto-dacilor. Faptul este imaginat în scena XXIV de pe Columna Traiană unde 
îl vedem pe Jupiter Tonans, protector al romanilor, aruncând fulgere asupra armatei 
dace. 

Personajul mitologic este identificat de majoritatea studiilor datorate diversilor 
cercetători, de la C. Cichorius si până la Radu Vulpe. 

Acesta din urmă observă că: „La Tapae, romanii au obţinut succesul urmărit, dar 


nu prin efectul armelor, ci prin retragerea neaşteptată a dacilor, cuprinşi brusc de o 

teamá superstitioasá sub impresia trásnetului ucigátor cázut in tabára lor, astfel incát nu 
ploaia torentialá le-ar fi fost defavorabilá dacilor, ploaia afectánd in mod egal ambele 
armate, ci faptul cá voinţa zeilor s-ar fi manifestat împotriva lor şi nu le rămânea decât 
să 1 se supună, pentru ca ulterior să le redeviná favorabil”.[1 1, p.48] 

Într-adevăr, e greu de crezut că dacii s-ar fi înspăimântat de o forţă mistică pe care 
nu o cunoşteau şi deci, nu aveau cum să o recunoască. Pare, deci, logică presupunerea că 
personajul infátigat pe Columná nu e altul decât Gebeleizis, al cărui cult era încă 
respectat la mai bine de un secol după reforma lui Deceneu. Zeitatea ambivalentă este 
susținută si de unele infátisári numismatice ale lui Zalmoxis, cu două fete. Această 
extindere de supozitii devine, însă, cu adevărat riscantă. Vom reveni, deci, la sacerdotul 
sadovenian, bătrânul preot păgân, care, asemenea lui Zalmoxis, s-a retras pe culmea 
muntelui sacru Kogaion, unde nu-i primea decât pe discipoli, aceştia adresându-i-se mai 
târziu ca unui zeu.[5, p.339] 

Cum am mai arătat, Deceneu, hieratizează credinţa în zeul dac, transformând-o 
într-o specie de morală a spiritului destinată initiatorilor. După Iordanes, acest mare 
sacerdot, sfetnic al lui Burebista şi mai apoi, chiar el rege (precum Zalmoxis, care, retras 
pe Muntele Sfânt, se bucură pe deplin de atributele regesti), „ar fi fost un învăţat de 
frunte al vremii şi un educator al poporului său, aproape ca un iluminist”.[23, p.31] 
Iordanes continuă portretul ,,magului" astfel: „Observând dispoziția dacilor de a-l 
asculta în toate şi că ei sunt din fire inteligenţi, i-a instruit în aproape toate ramurile 
filozofiei, căci el era în acesta un maestru priceput. El i-a învăţat morala, dezbărându-i 
de moravurile lor cele barbare; i-a instruit în științele fizicii, făcându-i să trăiască potrivit 
legilor naturii: i-a învăţat logica, făcându-i cu mintea superiori celorlalte popoare; 
arătându-le practica, i-a îndemnat să petreacă în fapte bune; demonstrându-le teoria celor 
douăsprezece semne zodiacale le-a arătat mersul planetelor şi toate secretele 
astronomice şi cum creşte şi scade orbita lunii şi cum globul de foc al soarelui întrece în 


măsură globul pământesc şi le-a expus ce nume şi sub ce semne, cele trei sute patruzeci 

ŞI şase de stele trec în drumul lor cel repede de la răsărit şi până la apus spre a se apropia 
sau îndepărta de polul ceresc. Vezi ce mare plăcere ca nişte oameni prea viteji să se 
îndeletnicească cu doctrinele filozofice când mai avea puţin răgaz de războaie. Putea să-l 
vezi pe unul cercetând poziţia cerului, pe altul proprietățile ierburilor şi ale arbuştilor, pe 
acesta studiind creşterea şi scăderea Lunii, pe celălalt observând eclipsele soarelui şi 
cum, prin rotația cerului, Soarele vrând să atingă regiunea orientală, este adus înapoi în 
regiunea occidentală. Getul se linişteşte de îndată ce primeşte explicația acestor lucruri. 
Aceasta şi multe altele, învățând Deceneu pe geţi, prin ştiinţa sa, a strălucit în mijlocul 
lor ca o adevărată minune, încât el poruncea nu numai celor de jos, dar chiar şi 
regilor.” [8, pp.69-70] 

Complexitatea acestui proces de comunicare a ideilor şi cunoştinţelor naturale, cât 
şi deja folclorica aplecare a populației istrice către ştiinţele lui Bachus, care l-a 
determinat pe regele Burebista să procedeze la decimarea podgoriilor, ne îndeamnă să 
credem că actul inițiatic săvârşit de Marele Preot Deceneu avea un auditoriu mult mai 
restrâns şi oarecum specializat, fie numai şi prin imbrátisarea vieții monahale. De altfel 
ezoterismul acestei initieri este desăvârşit, date ceva mai concrete despre obiectele de 
studiu ale acestei şcoli magice fiind inexistente sau extrem de bine ascunse. Însăşi 
încercarea de a defini conceptul de „„magic” se supune dificultăților născute din 
aproximare. 

„Scriitorii medievali”, afirmă Doina Isfánoni, „de exemplu, obişnuiau să 
considere cunoştinţele teoretice ca fiind ,,magice" spre a le deosebi de „deprinderile 
practice”. 

Clasificarea avea la bază convingerea că practica magiei necesită o anumită 
erudiție, o anumită cultură, dacă nu livrescá atunci inițiatică”.[9 | 

Această „erudiție inițiatică” modifică identitatea magului transformându-l într-un 


cunoscător al tărâmurilor în care sunt depozitate energiile motrice ale lumii. El stârneşte 

teamă, curiozitate si un anumit tip de venerație vinovată, declanşând dependenţa față de 
mister cât şi irepresibila dorinţă a laicului de a stăpâni tainele Kabbalei. 

J. G. Frazer, autorul acelei Crengi de aur în care exegetii s-au repezit să descopere 
codurile romanului sadovenian omonim fără a dobândi vreun succes demn de luat în 
seamă, consideră că magia se foloseşte de cunoştinţele dogmatice doar pentru a dobândi 
controlul larg atât asupra lumii empirice cât şi asupra celei oculte, magicianul situându- 
se pe sine însuşi deasupra oricărei alte puteri, singura putere care funcționează ca 
principiu autoritar apartinándu-i în exclusivitate. 

Frazer mai crede că, în cazul magiei, falsitatea unor idei şi credinţe iese la iveală 
în confruntarea cu datele experienţei concrete. În cazul religiei, ideile şi dogmele sunt 
acceptate apriori, prin credinţă. 

Acest punct de vedere suportă, însă, unele nuanţe ce se referă la faptul că magia 
îşi are propriile sale experiențe concrete. Adesea se întâmplă ca aceste experienţe 
magice să rămână secrete în timp ce ideile să circule între straturile lumii interesate. În 
romanul lui Sadoveanu acest lucru apare cu maximă evidenţă prin figurarea traseului pe 
care ucenicii îl parcurg din straturile laice spre stratul inițiatic unde îi aşteaptă cel de-al 
XXXII-lea Deceneu. Verticala purificatoare leagă lumile: cea de jos, a experiențelor 
concrete cu cea de sus, a experienţelor magice, la fel de concrete, care în conjunctie sau 
în disjunctie dau forţa marilor coloane ale planetei. În inima Marelui Preot şi Magician 
dorm practicile vechi, după comandamente care nu e necesar să fie înţelese de mulțime, 
spune profesorul Stamatin.[20, p.13] Există, însă, un canal deschis între cele doua lumi, 
prin care misterul inițiatic reface traseul spre lumea de jos. Această mirifică poartă este 
cea a basmului. 

Hieratismul magicienilor carpatini face din ei ființe complet deosebite de 
imaginea medievalá a magului obsedat de Graal sau de formulele aurifere. E1 apar mai 
degrabă ca personaje ale unei mistici a moralei, practicând magia albă, naturală şi 


divină. In opoziție, iată portretul unui magician inchizitiabil: „Se susțin că magicianul ar 

putea fi recunoscut după unele însuşiri fizice care îl reprezintă şi care îl descoperă dacă 
se ascunde. Unii afirmă că el vede lucrurile răsturnate şi că ochii săi au pupila cât irisul. 
Se crede cá nu are umbrá."[15, p.35] 

În evul mediu, pe trupul lui era căutat acel „signum diaboli". Nu există nici o 
îndoială că, fiind isterici, multi vrăjitori prezentau stigmate si zone anestezice. În ceea ce 
priveşte credinţele despre privirea nefirească a magicianului, ele se întemeiază, în parte, 
pe fapte reale. 

Oriunde, indivizii cu o privire pătrunzătoare, stranie, echivocă şi strălucitoare, 
„privire de deochi”, cum i se spune, produc teamă şi sunt rău văzuţi. Aceasta deja îi 
recomandă ca magicieni. Asemenea persoane sunt veşnic furioase şi agitate, au o 
inteligență anormală față de mediile mediocre în care se crede în magie. Gesturile 
bruşte, rostirea scadată, darurile oratorice sau poetice produc şi ele magicieni. De obicei, 
în multe societăţi, toate aceste semne denotă o anumită nervozitate pe care magicienii o 
cultivă şi o exacerbează pe durata ceremoniilor. Frecvent, se întâmplă ca ei să fie 
cuprinşi de adevărate transe, de crize de isterie sau stări cataleptice. Cad în extaz, uneori 
real, în general provocat cu bună ştiinţă. Într-o asemenea ocazie, ei cred adesea şi par 
întotdeauna că părăsesc acestă lume. Publicul îi urmăreşte cu atenție şi nelinişte, din 
momentul în care încep să-şi exercite „trucurile” preliminare şi până se trezesc din nou 
aşa cum procedează astăzi cu prilejul şedinţelor de hipnotism. Spectacolul îl 
impresionează profund, ceea ce îl face să creadă că stările anormale sunt manifestările 
unei puteri necunoscute ce conferă eficacitate magiei. Astfel de manifestări nervoase, 
semne ale unor daruri spirituale, îl califică pe individ drept magician.[ 15, pp.35-36] 

În opoziţie, iată acum şi portretul ,magului" dacic, realizat într-o manieră 
chintesenţială de către Sadoveanu: „Între acei Levantini, Jidovi şi Asiatici, el era 
deosebit prin albeata obrazului şi prin ochii lui de culoarea cerului răsfrânt în apa 
muntelui, o privire ascuţită, tare şi statornică, pătrunzând dincolo de faţa lucrurilor. Pe 


fruntea lui, între ochi, gândul cel fără de hodină săpase trei linii în chip de triunghi, care 

totdeauna stăteau închinate una cătră alta. În coama-i mare începeau să înflorească cele 
dintâi fire albe. Umbla prin furnicarul cetăţii singur, numai cu slujitorul după el. Privea 
fără să zâmbească de sus; şi multe femei îl urmăreau cu mirare din pridvoare ori din 
unghiuri de ziduri asemuind trufia lui cu a unui leu bălan de Libia şi dorind să-l audă 
vorbind şi mângâind cu mâinile lui albe. Ele bănuiau la acest bărbat puternic o voce 
gravă şi o mângâiere moale ”.[20, pp.19-20] Şi în altă parte a cărții: „Când voia să se 
retragă, episcopul îşi întoarse ochii spre grumazul aplecat cătră mulțime al lui 
Constantin, apoi, fără să înţeleagă de ce, îşi atinti privirea într-un loc, nu departe de 
tribuna împărătească, unde, între tumulturi, sta înălțat un bărbat în strai alb. Părea într-un 
pustiu al propriului său suflet. Ochii lui ageri dintr-o dată apărură, sclipind, şi bătrânul 
Platon le simţi greutatea drept în mijlocul fruntii. Ridică braţul, ca şi cum ar fi vrut să se 
apere. Omul în strai alb îşi ridică şi el braţul, ca şi cum ar fi făcut un semn tainic, ori ar fi 
vrut să-l salute”.[20, p.32] 

Sugestiile plastice create cu atâta elocventá de Sadoveanu, trimit către un lisus 
timid şi pur, încercat din greu de nevoia de a-şi înfrâna puterile pentru a putea să se facă 
față convenției de anonimat benevol pe care îl presupunea faza initiaticá în care se afla 
„taumaturgul”. Este clar că personajul central al romanului Creanga de aur nu poate fi 
acceptat în tagma spectaculoasă a magilor nevrotici occidentali, dar nici nu poate fi 
încadrat în segmentul romantic al magilor divinatori de care era plin Orientul. 

Magul sadovenian face parte dintr-o categorie specială de înzestrați, mult mai 
aproape de levitationistii asiatici. În acest context, apar întrebări ce se cer lámurite în 
legătură cu stagiul inițiatic egiptean al lui Kesarion Breb, ştiut fiind faptul că Egiptul, în 
întruchiparea lui mistică, era mai degrabă, spațiul magiei amorale. E de aflat cum se 
împacă simbolurile între ele întrucât, într-o aparentă frenezie ocultă, Sadoveanu pune 
alături de simbolul „Ochiului lui Dumnezeu”, acel triunghi care apare pe fruntea lui 
Breb în momentele lui de îngândurare, funambulescul Tarot, întrutotul străin atât de 


„legea veche” cât şi de „legea nouă”. 

Fárá pretentia de a face luminá in aceastá directie, dar cu vaga sperantá de a ne 
motiva în vreun fel prezumtiile, vom încerca acum o scurtă privire asupra unor definiții 
la fel de scurte ale magiei. 

Etimonul este avestic, cuvântul ,,maga" însemnând „dar, bogăție spirituală, har". 
Dupa Herodot, magii sunt, de fapt, „casta preoților mezi”. 

Kesarion Breb ar putea fi unul dintre magii elenizati, produs al doctrinelor 
asianice, care împletesc elenismul cu filozofiile şi produsele materiale ale civilizațiilor 
Orientului Mijlociu. În fapt, doctrina asianică influenţează în mod substanţial naşterea 
concepțiilor religioase ale romanitátii orientale. Ca mari oculti apar: Zarathustra, 
Ostanes şi Hystaspe, percepuți ca mari înţelepţi, cunoscători ai pecetilor mistice şi autori 
de cărţi cu cheie, între care de faimă sunt Oracolele chaldeene. În lumea greco-romană 
magul are atribuţiile farmecelor, vrájilor şi divinatiei. Adesea intră, prin evocare, cu lumi 
extrasenzoriale. În lumea creştină magia este semnificată de cei trei Regi Magi: 
Melchior, Gaspar şi Baltazar, aducátori de daruri la ieslea christică. Aurul, támáia şi 
smirna apar ca simboluri pentru cele trei atribute ale lui lisus: regalitate, divinitate şi 
suferință, al celor trei componente ale omului: spirit, suflet şi corp, al celor trei 
continente mari cunoscute: Asia, Europa şi Africa (în secolul al VII-lea), sau al celor trei 
trepte ierarhice în masonerie: maestru, companion, ucenic. 

Luând în seamă cele două ramuri mai importante în care se include magii, 
Kesarion Breb este atât un ocultist, stăpânind teugia, vrăjitoria, astrologia şi, mai mult 
decât acestea, magia ceremonială, cât şi un esoterist, practicând magia albă. 

O definiție a magiei ar putea suna în felul următor: „acțiunea eficace asupra unui 
obiect real sau mental, prin cuvânt, gest, imagine sau gând, independent de categoriile 
existenţei (spațiu, timp, cauzalitate), dar în conformitate cu corespondențe analogice sau 
mecanice”. 

Magia recurge la fapte şi simboluri specifice clasificate în ritualuri coercitive (în 


care forţele selectate după dogme sunt obligate să determine un efect scontat), forte 

imanente (cuprinse în lucruri si fapte), statut clandestin (evadarea din cultul organizat) şi 
tradiția secretă (flux de comunicație ocult, limbaj criptic). 

Sertarele magice cuprind dualitáti contradictorii asemănătoare unuia dintre 
simbolurile utilizate de Sadoveanu pentru a construi incinta sacră a „bătrânului preot 
păgân”: simbolul corbului alb şi al corbului negru, care, beneficiind de universalitate, nu 
face doar binecunoscuta distincție maniheistá între bine şi rău, creat şi increat, ci 
facilitează o activitate taxonomică de folos operativ. 

Vorbim, aşadar, despre magia pozitivă şi magia negativă (a tabuului, a interdictiei 
sacre), despre magia inferioară (goetia, care pune la treabă demonii) şi magia superioară, 
(teurgia, care apelează la îngeri şi zei), despre magia albă şi magia neagră, ale căror 
sensuri nu mai trebuie explicate, dar şi despre magia roşie, care apelează la contactele cu 
supersensibilul activat spre stimularea apetentelor erotice. În aceleași sertare taxonomice 
găsim şi magia operativă, al cărei exercițiu implică fapte şi obiecte reale, ca şi magia 
mentală, care este operativă la nivelul spiritului; magia naturală care se sprijină pe fapte 
şi întâmplări din natură, aici găsind noi apropieri de doctrina dacică a moralei naturale, 
magia rituală, care se bazează pe ceremonial, magia divină care implică religia şi chiar 
Dumnezeirea. Se mai cunoaşte magia contagioasă sau simpatetică (lucrurile care ajung 
în contact rămân unite), magia homeopatică (asemănătorul produce asemănătorul şi 
acționează asupra asemănătorului), magia alopatică (contrariul acționează asupra 
contrariului). Această stratificare sistematică îi aparține lui Frazer, autorul celeilalte 
Crengi de aur. 

E interesant de văzut şi felul în care diferiți autori tangenti (sau nu?) la domeniu 
au definit magia în manieră colocvială. 

Astfel, pentru Freud magia este ,, o formă de nevroză cu deplasare a dorinţei”. 
Jung o vede ca pe „o proiecție psihologică ". La rândul lor, metapsihiştii văd in magie 
„o manifestare a aptitudinilor umane şi a forțelor naturale paranormale” în timp ce 


scientiştii, mánati de o butucánoasá rigiditate carteziană, consideră că magia este, pur şi 

simplu, „o sarlatanie". Deja citatul Frazer consideră magia ca fiind „o falsă aplicare a 
asociației de idei”, Lehmann -,,0 punere în practică a superstitiilor", iar teologii -,,o 
acţiune de origine diabolică”. În acceptiune ezoterică, magia este forţa de unire 
universală. Plotin vede în magie simpatia cosmică, afirmând că „magia adevărată este 
suma întregii iubirii şi a întregii uri din univers”. 

În numărul 11-12/1957 al publicaţiei La Tour Saint-Jacques, E. Canseliet se 
referă la magie afirmând că „este, înainte de toate, arta divină care constă în a lua 
legătura cu sufletul universal”. Se asertează, astfel, că magia ar putea fi una dintre 
modalitățile de a dialoga cu Dumnezeu. 

Helena Petrovna Blavatsky, initiatoarea Societăţii Teosofice din New York în 1875, 
în lucrarea sa Isis Unveiled (1877) stabileşte alte determinări. „Magia, considerată ca 
ştiinţă, este cunoaşterea acestor principii (legea eternă; natură tri-unică; om tri-unic) şi a 
căii prin care omnistiinta şi omnipotenta spiritului şi controlul lui asupra forţelor naturii 
pot să fie dobândite de individ, în timp ce el mai este încă în corp. Considerată ca artă, 
magia este aplicarea acestor cunoştinţe în practică”. 

O parte din lucrarea Sex Puncta Mystica, în traducere Temelia celor şase puncte 
teosofice, datorată lui Jacob Böhme, apare la „„Albin Michel” în anul 1977, în „Cahiers 
de l'Hermetisme". Iată lista acestor puncte teosofice: ,,1.Despre sânge şi apa sufletului, 
2.Binele şi răul, 3.Despre păcat, 4.Cum Hristos va aduce Împărăţia cerurilor, 5.Despre 
magie, 6.Despre mister.” Lucrarea cuprinde în partea a cincea nu mai puţin de 24 de 
„definiții” date magiei, dintre care extrapolám: 1) Magia este mama eternității, a esenței 
tuturor esentelor, căci se produce pe ea însăşi şi este subinteleasá în dorinţă. 2)Ea nu este 
nimic în ea însăşi şi decât o voinţă (...) 5) Magia este spirit, iar fiinţa îi este trup(...) 6) 
Magia este lucrul cel mai secret. 11) În magie se regăsesc toate formele existenţei. 19) 
Totul se poate face prin magie, atât binele, cât şi răul. 23) Magia este cea mai bună 


teologie(...) 24) Magia este activitatea spiritului voluntar.” 

Să ne întoarcem, însă, la definiția magiei dacice de natură sacrală. Acele semne 
puse la Dumnezeu în lucruri şi oameni ne îndreaptă din nou către definițiile magiei 
naturale, de care s-au ocupat, în secolul al XIV-lea G. Della Porta, iar în secolul al XVII- 
lea C. Dell Riviera şi autorul utopiei Noua Atlantidá, Francis Bacon, baron de Verulam, 
promotor al observației şi experimentului în metabolismul ascendent al ştiinţelor. De 
fapt aceste definiții au o înfăţişare aproape scientistă şi mai deloc ocultă. Potrivit lor 
„magia naturală este fizica operativă sau cunoaşterea cauzelor şi mişcărilor secrete ale 
lucrurilor”.[ 19] 

În lámuririle sale către Împărăteasa Irina, Kesarion Breb vorbea chiar de aceste 
„cauze şi mişcări secrete ale lucrurilor”, pe care a învăţat a le percepe în stagiul său 
inițiatic ,,egiptian". 

Caracterul ezoteric al magiei dacice, în înțelesul ei cultic, este înfățişat într-un 
mod frust şi elocvent de către Sadoveanu în procesiunea anuală de întâlnire dintre 
Preotul-Mag Deceneu si Vulg. Aici scriitorul realizează, în aceeaşi manieră sintetică, un 
portret social al valahilor, demn de acuitatea analitică a unui Rădulescu-Motru. Iată 
momentul ritualului, care îl pune pe Învățător şi Mag în ipostaza de Preot slujitor al unei 
religii sociale: „Numai din când în când, la cinci ani o dată şi la şapte ani, se vestea 
satelor, păstorilor şi tuturor neamurilor că prorocul se va arăta lumii. Nimeni nu ştia cum 
şi de unde ucenicii săi îl aduceau într-un loc, care se chema La Prelunci, nu departe de 
două izvoare ale apelor celor mari (Oltul şi Mureşul, n.n) şi acolo, pe un tăpşan, 
deasupra unei coline domoale unde se aduna omenirea de pretutindeni, Bătrânul din 
muntele ascuns se arăta şi înălța brațele binecuvântând pe pământeni şi jertfele lor 
depuse la altar. 

Asemenea mare adunare avea loc numai într-o anume zi a anului, când soarele stă 
pe cer la cea mai mare înălțime a lui, după jumătatea lunii Iunie, în zodia Racului. De la 
ceasul amiezii acestei zile, soarele dă înapoi ca şi semnul zodiei. După ce binecuvânta 


poporul, dând unora învățături pentru pământ şi vite, altora tălmăcindu-le vise 

înfricoşate (aga cum făceau Iosif şi Daniel, marii tálmáciuitori de vise care apar în 
Biblie, n.n.), pe alții vindecându-i de boli grele, Bătrânul se retrágea şi el, odată cu 
asfințitul soarelui, şi lumea rămânea la focurile popasului vorbind de el cu uimire, 
binecuvântându-l. Poporului de rând îi plăcea să vadă astfel pe Prorocul său şi să se 
veselească apoi cu mâncăruri şi vinuri. Neamurile acestui pământ sunt cuviincioase, însă 
şi foarte iubite pentru tot felul de desfătări şi învăţăturile sfinte ale Bătrânului din munte 
le ascultau cu evlavie, uitându-le după aceea destul uşor”.[20, p.17] 

Pe lângă caracterul funciar al acestor întâlniri rare dintre mireni şi Magul 
Muntelui Om, binecunoscut, de altfel, şi în contemporaneitate sub forma sărbătoririi 
hramurilor mănăstireşti sau al sfinților cu puteri tămăduitoare ale căror moaşte sunt 
găzduite în anumite lăcaşuri de cult, ezoterismul ascetilor carpatini este vegheat de chiar 
şăgalnica indiferenţă a maselor, care nu iau aminte decât la ceea ce poate fi un câştig 
concret din toată manifestarea publică a cultului. Magul nu este un mediator, asemenea 
preotului, între omul simplu şi Dumnezeu, ci este însăşi întruchiparea miraculoasă a 
acestuia. 

O scurtă incursiune în numerologie ne poate sugera semnificațiile intervalelor de 
timp pe care Preotul le stabilea pentru a se arăta celor ce se găseau la baza arborelui 
inițiatic. Cinci este numărul vieții, al aventurii şi al luptei. Cele cinci degete ale mâinii 
sunt elongatii ale câmpului chiromantic în care este infátisat destinul omului. În ziua a 
cincea, Dumnezeu a populat pământul cu mulţimea ființelor vii. La cinci ani Bătrânul 
Preot chema mulţimea spre a-i infátisa tainele vieţii. În mitologia românească numărul 
misteriile cerului însoțite cu misteriile pământului, simbolizate de cifrele trei şi patru. 
Şapte semnifică chintesenta cosmică: şapte ceruri, şapte capete ale balaurului, cartea cu 
şapte peceti, şapte păcate grele, cele şapte culori ale curcubeului, magica alcătuire din 


şapte actanti a cetei căluşarilor. In aceeaşi măsură cifra şapte semnifică ciclul inițiatic 

criptografiat în mistica celor şapte ani „de acasă”. La şapte ani Bătrânul Preot chema 


mulțimea spre a trăi expiatia discursului în desert.[12],[6] 


2. Relaţia si anti-relatia Faust-Kesarion Breb 

O altá semnificatie a simbolisticii pe care o corporalizeazá magul sadovenian 
Kesarion Breb este aceea anti-faustianá. Legenda lui Faustus este consideratá de cátre 
Mircea Eliade ca fiind aceea care consacră arhetipul magicianului, dar acestă legendă îşi 
are descendenta în istoria lui Simon Magul, acela care, fascinat de puterea celor trei Regi 
magicieni, va încerca prin orice mijloace, adesea ignobile, să-şi însuşească energiile pe 
care le vádeau aceşti taumaturgi. Aflat în Samari, Apostolul Pavel dă piept cu o 
puternică facțiune religioasă dedicată unui oarecare Simion care se proclamă „Puterea 
lui Dumnezeu care se numeşte Marele”. Simionienii îl adorau, într-adevăr, ca pe „Întâiul 
Dumnezeu”. Într-un bordel din Tyr acest pseudo-mag o descoperă pe aceea care avea să- 
i fie insotitoare, ea fiind considerată drept „ultima şi cea mai decăzută intrupare a 
„Gândiru” lui Dumnezeu-Ennoia. Simion Magul, mânat de iubire, o va răscumpăra pe 
Elena, acest gest trecut în simbolistica initiaticá, devenind „instrumentul răscumpărării 
universale”.[5,p.448] 

Tot Mircea Eliade precizează că „Simion Magul interesează pe istoricul religiilor 
mai ales prin exaltarea figurii Elenei şi a mitologiei pe care a inspirat-o. Căsătoria 
„magului” cu prostituata asigură mântuirea universală, pentru că această căsătorie este 
reunirea lui Dumnezeu cu Înţelepciunea divină”. [5,p.448] 

Acestă istorie a lui Simion Magul, generatoare a legendei faustiene, oferă 
cercetătorului posibilitatea ca, prin analizarea iubirii subliminale dintre Maria şi 
Kesarion Breb să poată vizualiza conceptual atât „iubirea magică”, dar mai ales, 
„Iubirea magicianului". 

La Roma, Simion (Simon) Magul era cunoscut, într-adevăr, sub apelativul de 


„Faustus” („Cel Favorizat"), iar impecabila sa iubită se bucura de cripto-reputatia de a fi 

o reintruchipare a Elenei din Troia; nu e greu de descoperit simbolul acestei aparitii 
feminine în tentatia tragică şi pácátoasá care ameninţă stabilitatea lumilor. 

De natură simbolică este şi identitatea pe care şi-o atribuie Simon Magul, o 
identitate care tine neîndoielnic de aspirație şi nu de un har real. Polemica pe care o are 
cu Apostolul Petru la Roma se încheie printr-o lamentabilă demonstrație de levitatie în 
urma căreia Simon este scos din identitatea magică şi aruncat în derizoriu. 

Spre deosebire de legenda faustică, în care Margareta este chiar tentatia tragică şi 
păcătoasă ce îl împinge pe magician la acceptarea confreriei cu diavolul, povestea de 
iubire a lui Kesarion Breb, fiind şi ea o încercare a purității interioare, a maturizării 
interioare prin disciplinarea pornirilor sentimentale, în acelaşi front al mişcării 
simbolurilor, semnifică naşterea idealului intangibil, apariția mesianică a Mariei, din 
spațiul altruismului definitiv şi pios al străbunului ei, „Cuviosul Filaret”, nefiind altceva 
decât o altă reîntrupare a Fecioarei Maria, cea care îl naşte pe Dumnezeul „noii 
credinţe”. 

Opoziția dintre cele două reîntrupări: Elena din Troia şi Fecioara Maria, fiind în 
plan creştin şi moral, intransigent evidentă, nu face altceva decât să întărească o altă 
dihotomie, aceea dintre mag şi inițiat. 

Vorbind despre temele pactului cu Satana şi ale vrăjitorului, Arnold van Gennep, 
observând mai întâi, că acestea au un caracter popular şi precreştin, afirmă că „nu există 
vrăjitor sau şaman semi-civilizat care să nu încheie, fie în timpul iniţierii, fie chiar în 
momentul în care îşi începe incantatiüle, un pact cu una sau alta din puterile 
supranaturale, pact al cărui preţ este un temperament isteric şi o soartă deosebită în 
lumea de dincolo. Într-adevăr, vrăjitorii nu locuiesc, de regulă, în aceeaşi lume de 
dincolo ca şi morţii obişnuiţi. Ei au propriul lor Paradis şi (...), propriul lor 


Infern”.[22,pp.162-163] 

Preotul-Mag al lui Sadoveanu se află, însă, într-o lume continuă, fără vii şi morti, 
in care Paradisul şi Iadul, după cum vom vedea, sunt labirinturi initiatice aflate sub un 
spectru maniheist. 

Între lumea de dincolo şi lumea de aici Kesarion Breb călătoreşte fără restricții 
transportând energii ezoterice. Nu e de mirare că, trecând graniţa între aceste lumi, poate 
vorbi cu morții. lată scena privegherii Teosvei în care are loc o astfel de conversaţie: 
„Prea sfintitul episcop salută pe moartă şi rămase la căpătâiul ei, cu ochii pe jumătate 
închişi, şoptind o rugăciune pentru sufletul care trecea la judecată. 

Breb se opri in partea cealaltă, la picioare, ca să poată privi drept pe zeița 
adormită. 

-Doamnă, o întrebă el, fără a-şi mişca buzele, înainte de această călătorie ai văzut 
pe copilă? 

Obrazul bătrânei páru a se umbri. N-o văzuse”.[20, p.149] 

Cercetătorul poate fi, la un moment dat, frământat de nevoia de a stabili semnul 
devotiunii acestui Deceneu. Acelaşi van Gennep înfăţişează lucrurile oarecum tranşant. 
„De la protectorii supranaturali despre care am vorbit, obțin magicienii semi-civilizati 
cunoştinţele şi puterile lor speciale. În Evul Mediu, creştinismul nu a făcut altceva decât 
să reducă la unul singur, Dumnezeu sau Satana, această mulțime demoni, eroi, divinități 
şi totemuri, între care semi-civilizațiile şi popoarele păgâne din antichitate repartizau 
guvernarea naturii vizibile şi a celei invizibile".[22, p.163] Unde ar putea fi găsit locul 
lui Kesarion Breb în această conjunctură? 

Spaţiul inițiatic al călugărului dac, deja consacrat ca centru al magiei, este Egiptul, 
teritoriul a cărui deo-grafie se compune din forţe concurente care îşi schimbă semnele în 
funcţie de situaţia magică. În această ipostază, Egiptul este locul în care Kesarion Breb 
dobândeşte puterea de a folosi binele şi de a stăpâni răul. Educaţia sa a implicat o 


profundă cunoaştere a răului, nu numai sub înfăţişarea privatiunilor cerute de purificarea 

spirituală, ci şi sub înfăţişarea mecanismelor active, tehnologia cerándu-se a fi stăpânită 
pentru a asigura tocmai supremaţia binelui. 

Călătoria lui lisus în Infern, transferată mult mai târziu de către Dante în modelul 
său literar, are semnificaţia inițierii în exact acest sens în care sacerdotul-magician are 
acces la sofisticatele tehnologii ale răului. E de presupus, deci, că ezoterismul egiptean 
dispunea de căi şi metode cunoaştere a părții întunecate a existenței. 

J. Doresse esentializeazá într-un fel rostul acestei şcoli initiatice egiptene. „Pentru 
a scăpa din infernul terestru, trebuie să fii inițiat într-un anume fel de cunoaştere sau 
gnozá, care îi dezvăluie fiecăruia esenţa sa superioară şi mântuirea”.[4] Este definită, 
astfel, gnoza sacerdotală în spiritul căreia şi-a primit darurile Kesarion Breb. Călătoria 
lui lisus în Infern reflectă aceeaşi misiune concentrată în apropierea de esența sa 
superioară şi de aflarea căii adevărate spre mântuire. lisus călătoreşte de fapt în „şeol”, 
.Locuinta morților“, a cărui rădăcină ebraică „s I” s-ar traduce prin „întreabă” sau 
„cercetează”, ceea ce legitimează ideea că acest spațiu subteran, „un loc al prafului, al 
uitării, al liniştii”, să fie de fapt un loc de cercetări, unde se primeau oracole.[24, p. 26] 

Ipostaza de „iniţiat” crea probleme de înţelegerea psihologiei publice, ceea ce îi 
plasează pe magicieni într-o categorie extra-socială. În timp ce oligarhia se arăta atrasă 
de puterile divinatorii ale magicienilor, cât şi de ştiinţa acestora de a înrâuri 
evenimentele, mulțimea vedea în aceştia personaje aflate în slujba Satanei. Tot ce nu 
putea fi înțeles de mulțime era de esență diabolică, acestei simplificări taxonomice 
căzându-i victime personaje istorice şi religioase dintre cele mei diferite. „Cât despre 
popor, acesta a acționat în sens invers. Adică, crezând într-o categorie de magicieni 
vânduți Satanei, i-a inclus în ea pe toti indivizii pe care, dintr-un motiv sau altul se 
simţea îndreptățit să îi considere, superiori muritorilor de rând: Virgiliul, Dante (pe care 
poporul îl acuza cá ar fi descins el însuşi în Infern), papii Silvestru II şi Grigore VIII, 
Albert cel Mare devenit autorul lui „Grand Albert”, Raymond Iull alchimistul, Roger 


Bacon, templierii, atât de puternici şi de bogaţi, Jacques Coeur, bancherul Melanchton, 

dacă nu mă înşel şi numerosi eretici de nelecuit în virtutea unei tendințe pe care a 
semnalat-o deja Gabriel Naudé în a sa „Apologie pour les Grands Hommes qui ont esté 
accusez de magie (1669)”.[22,p.164] Multimile bizantine în care se amestecă, în timpul 
celei de-a doua faze initiatice, Kesarion Breb, aşa cum sunt ele descrise de Sadoveanu, 
recurg la aceleaşi criterii de selecție a valorilor („tot ce nu înţeleg este de proveniență 
satanică”). Pentru a rămâne în afara curiozitátii devoratoare, sacerdotul recurge la o 
metodă care tine, de asemenea, de morala creştină: generozitatea, aplicată, însă, in sens 
biblic: ,, Fii darnic cu pâinea şi cu vinul tău la mormântul celor drepți, dar păcătoşilor să 
nu dai!"(Cartea lui Tobit, 4:17). 

Lui Kesarion Breb nu-i lipsea niciodată punguta cu techini cu care îşi cumpăra 
supra-socialitatea in pestritul si maculantul tárg bizantin al Constantinopolului. 

Aşadar, intorcándu-ne la relația mag-initiat, ne vom întoarce şi la anti-relatia 
dintre Faust şi Kesarion Breb, entități privite ca structuri literare construite pentru a 
ilustra circumstanţe etice deosebite. 

Este cât se poate de clar că Sadoveanu operează în creația sa cu personaje- 
concept, a căror evoluţie în partea epică nu este alta decât cea ordonată de naturile lor 
simbolice. În acest înţeles Maria, eternitatea feminină către care se simte atras Kesarion, 
întruchipează conceptul de sacrificialitate, în timp ce Margareta întruchipează tentatia 
sacrificială. Maria îşi sacrifică iubirea pentru a respecta logica unui sistem social 
îngheţat în structurile sale ierarhice, în timp ce Margareta este ofranda sacrificială 
imaginată de Mefisto, tentatia de a circula între vârste şi deci, între lumi. 

În ambele cazuri există modele în realitatea concretă sau în realitatea istorică. 
Despre Deceneu, magul-sacerdot, întemeietor al propriului său ordin pe care Sadoveanu 
îl foloseşte pentru a crea termeni de comparaţie între două epoci morale distincte, am 
referit mai înainte. 

Doctorul Faust, cel din realitate, a cărui biografie anterioară a fost reconstituită 


după numeroase şi amănunțite investigații, arăta, însă diferit față de fiinţa sa goethiană. 

„Era cu siguranţă un tip curios, cu o costumatie şi o alurá nostimă, foarte plimbáret şi cu 
un caracter suspicios, dezagreabil si înfumurat - pe scurt un maniac, inteligent fără 
îndoială, dar lipsit de aceea generozitate a spiritului pe care i-a atribuit-o Goethe cu atâta 
márinimie..." 

Acest cetăţean cât se poate de real, a cărui înfăţişare duce gândul către prototipul 
detectivului particular din romanele „policier” americane, nu putea naşte mitologii, aşa 
cum a născut Deceneu. 

Putea naşte cel puţin, un mister pe care Goethe l-a rezolvat prin intermediul unui 
scenariu inițiatic. Nu greşim afirmând că, în cele din urmă, Goethe e Faust. Având în 
vedere experienţele spirituale pe care Sadoveanu le trăia în epoca în care scria Creanga 
de aur e posibil ca şi romancierul român să-şi fi dorit o identificare ocultă cu Deceneu, 
succedându-i lui Kesarion ca cel de-al XXXIV-lea preot al cultului dacic. 

Si totuşi există Cartea lui Faust (,,Faustbuch"), crestomatie tipărită la Frankfurt 
de Johann Spies, in anul 1587. Textele adunate in aceastá culegere fac un alt portret lui 
Faust ce contine elemente de compatibilitate cu magul-sacerdot Sadovenian. Faust apare 
ca un adevărat civilizator şi teoretician al magiei. „Informându-se de la Diavol (aici se 
ilustrează identificarea vulgară a oricărui individ posesor de har cu unul dintre 
inregimentatii Satanei) despre mersul aştrilor, despre vară şi iarnă, despre misterele 
vegetației, el a stabilit calendare şi almanahuri superioare tuturor celorlalte şi a dobândit 
renumele meritat de astronom fără pereche. 

Calendarele sale nu erau la fel cu ale astronomilor obisnuti, lipsiți de experiență, 
care vă spun că iarna e frig, sunt înghețuri şi zăpezi, şi că vara, în timpul caniculei e 
cald, iar tunetul şi furtunile fac ravagii (în maniera umoristic-hazlie a ,,Dictionarului..." 
lui Ambroice Pierce,n.n.). El vă arată vremea şi ora la care se va produce un anumit 
fenomen şi previne fiecare ţară, pe una despre război, pe alta despre scumpiri, pe alta 


despre o molimá ucigătoare, şi tot aşa”.[ 10] Acest Faust pare a fi imaginea virtuală a lui 

Michel de Nostre-Dame (Nostradamus), care se stingea din viatá cu 21 de ani inainte de 
aparitia lucrárii lui Spies. 

Apare ca evident faptul cá personajul acestei colecții de referinţe este el însuşi un 
personaj-concept la acest nivel petrecându-se apropierea de conceptualitatea mistică a 
Bătrânului Preot, care, în romanul lui Sadoveanu, îi povátuieste pe sătenii ce se încumetă 
la întâlnirea-ceremonial de pe Muntele Sfânt despre vreme, molime, bogăţie, sărăcie şi 
comori sufleteşti asemenea acestui Faust în care eresurile populare au adunat personaje 
şi personalităţi spectaculoase ale magiei mijlocului de mileniu. În Faustul analectelor lui 
Spies sunt îngemănaţi vrăjitorul Merlin din secolul al V-lea, Robert Diavolul (secolele 
X-XI), Mariken din Nimegue, de la începutul secolului al XV-lea, Paracelsus (secolele 
XV-XVI), Twardowski care vietuieste in Polonia spre 1550, mai târziu mareşalul de 
Louxembourg, în secolul al XVII-lea şi anterior probabil, Gillesde Rais, căruia S. 
Reinach îi neagă crimele dar şi calitatea de magician. În structura acestui personaj- 
concept au încăput şi legendele de sorginte folclorică despre Moise, Solomon, dar şi 
despre Simon Magul, în acest fel întărindu-se prezumția că izvorul personajului Faust se 
află tocmai în povestea acestui personaj al apocrifelor biblice. Personajului concept 
Faust îi este asociat şi Hermes Trismegistus, zeul cunoaşterii secretelor divine, autorul 
unor cărți initiatice sacre, zeu-profet, legislator, astronom şi astrolog, inventator al 
limbajului articulat şi al lirei, patron al scrisului, medicinei şi geografiei. 16] 

Ne vom întoarce acum la Kesarion Breb, personajul-concept creat de Mihail 
Sadoveanu, care dincolo de simpla lui determinare temporală, are sarcina de a ilustra o 
anumită atitudine morală a autorului faţă de contemporaneitate. Deşi în epocă este uşor 
de sesizat o puternică resuscitare a interesului pentru cultura tradițională, spre ilustrare 
semnalând aici doar unele curente literare sprijinite de publicaţii active, unele 
poporaniste, altele mânate de nobila intenţie de a legitima cultura populară ca un produs 
al elitelor ancestrale (vezi in acest sens revista „Kalende”, care îi avea printre fondatori 


pe H.H. Stahl şi Mircea Eliade), este posibil ca Sadoveanu să fi întrezărit în toată această 

rumoare doar aspectul tehnic, simbolizat in modul cel mai expresiv de aparitia Scolii 
sociologice a lui Dimitrie Gusti. 

La un anumit nivel semantic s-ar putea ca aceasta sá fie noua religie ce se cere a fi 
cunoscută, fără însă ca puritatea morală si ezoterismul poetic al „vechii religii” prin care, 
probabil, intelegea traditia nemistificatá de voracitatea taxonomilor, sá fie abandonate. 

În această nouă lumină Kesarion Breb este nu numai întruchiparea conceptuală a 
tradiției ci şi ființa patrimonială, personajul-depozit ce poate garanta perenitatea acestei 
tradiții. Din această perspectivă, revenind asupra substanţei literare, vom reitera cele trei 
niveluri initiatice prin care va trece deceneul Sadovenian: nivelul egiptean, nivelul 
bizantin şi nivelul iubirii de esență christică. 

Creanga de aur tratează faptic ultimele două niveluri. Cei şapte ani din Egipt 
rămân in vagul ezoteric. Ne indreptám, deci, din nou, spre referintele ce privesc astfel de 
stagii initiatice, alăturând, spre folosul comparatiei, alte două ipostaze ale magicianului: 
şamanul şi vrăjitorul, acesta din urmă în accepțiunea folclorului tradițional românesc. 

Pentru început, iată cele trei moduri prin care personajul vocational poate atinge 
profunzimea initiatiaticá a şamanismului, aşa cum sunt ele descrise de Mario Mercier: 
„se devine şaman pe mai multe căi. Cea dintâi care se poate înfățişa adolescentului 
destinat samenismului e instictivă, inexplicabilă, iar el trebuie să se plece în fata ei. E 
vocația spontană. Aspirantul percepe şi ascultă chemarea zeilor. Chemarea parvine 
devreme tânărului ales, adesea din copilărie. Curând novicele dovedeşte a fi altfel decât 
ceilalți copii. Taciturn, închis în sine, impunându-şi singurătatea, comportamentul sáu 
devine curând atât de bizar încât medicina tradițională n-a întârziat să pună diagnosticul 
de demenţă precoce. Viziunile de coşmar vor fi luate drept halucinaţii, crizele de 
posesiune care îl lasă inconştient, drept manifestri isterice sau epileptice. În jurul 
adolescentului nimeni nu se îngrijorează. Aceste simptome morbide şi incontrolabile, de 


îndată ce îşi fac apariţia arată pur şi simplu că copilul e destinat samanismului. Nimeni 


9] 


nu intervine, evenimentele îşi urmează desfăşurarea, iar alesul îşi va dedica tinereţea 
dobândirii “miraculoaselor puteri”. 

După ce trece etapa asta va trebui să asimileze învățătura maeştrilor şamani. 
Pregătirea pentru funcția de şaman nu e o plăcere. Nu în linişte şi bucurie se devine 
şaman. 

Novicele e luat în grija zeilor sau de către un subordonat în acesta: un „fiu” sau o 
„fiică” sau sufletul unui şaman strămoș. Într-adevăr, în Asia si în Siberia tradiţia e ca 
samanii ráposati să fie aceia care-i comunică alesului hotărârea zeilor. Aceste suflete 
pun stăpânire pe neofit, participă la inițierea lui, însă misiunea lor se limitează la 
pregătirea lui pentru revelații rezervate cu stictete Forţelor Astralului. Dar oricare ar fi 
„maestrul inițierii”, el procedează în acelaşi fel: confiscă sufletul novicelui ca să-i 
inoculeze ştiinţa necesară. 

Cea dintâi sarcină a instructorului e aceea de a-l face pe viitorul şaman să accepte 
un sacerdotiu de care s-ar lipsi cu bucurie. 

El mai mult îşi suportă vocaţia decât şi-o doreşte... 

Niciodată iubit sau prețuit fără un amestec de neîncredere şi teamă, samanul nu 
trăieşte numai din darurile şi puterile sale. El vânează, pescuieşte, cultivă pamântul şi 
munceşte la fel de mult ca ceilalți bărbaţi ai comunității (tribului). Oricare ar fi reputația 
lui, el nu trage din ea nici un fel de avantaje materiale... Numai torturându-şi elevul 
Spiritele îl instruiesc. El resimte intens aceste frământări atât în trup cât şi psihic, 
învățătura care îi este dăruită ajungând la el doar atunci când se află într-o stare de 
deplină izolare, în vis sau în transă. În această stare de totală inconstientá, novicele e 
chemat să stabilească contacte directe cu zeii, creaturile demonice şi sufletele 
strămoşilor meniti să transsubstantializeze spiritul făcându-l să moară în lumea profană 
ca să reânvie în lumea sfântă. În cursul acestei operaţiuni novicele moare sau înebuneşte. 


Dar cum înfruntă atât moartea cât şi nebunia, dacă se împotriveşte voinţei zeilor, 

aspirantul sfârşeşte, vránd-nevránd, prin a-i da ascultare. Între el si invizibil lupta este 
inegală. 

Cea de-a doua cale posibilă e aşa-zisa transmitere ereditară, aceea care urmăreşte 
fihera familialá. Fiul samanului se scaldă, literar vorbind, încă de la naştere, într-o 
atmosferă de samanism. În anturajul său imediat, are norocul să fie luminat în privinţa 
problemelor a căror soluţie alții caută îndelung si în zadar; de asemenea simte în jurul lui 
o asemenea dorinţă de a vedea îmbrăţişând cariera tatălui sau a bunicului, încât la rândul 
lui, devine şi el automat şaman. 

O a treia cale se oferă celor ce vor să urmeze această bizară carieră prin propria 
lor decizie. E mai mult o vocaţie decât o dorință, mai ales că zeii nu au intervenit direct. 
Neofitul devine saman cum se devine preot, muzician sau misionar. Decizia e rodul 
afectivității, al sensibilităţii, al dorinței de a fi util sau ambitiei de a se face 
indispensabil”.[ 16, p.34] 

La prima vedere s-ar putea spune că personajul Sadovenian împlineşte statutul 
şamanului prin vocaţie, spre această concluzie conducându-ne structura misiunii pe care 
o are de împlinit, aceea de a fi util fiind indispensabil. Fără îndoială că Sadoveanu a avut 
în vedere crearea unui prototip sapiental nutrit de vocaţie. 

La fel de adevărat este şi faptul că, prin integrarea lui într-o serie numerologică 
(interesant e de observat că Breb, fiind al XXXIII-lea Deceneu, cifră christică, adună în 
numeralul roman de trei ori începutul si de trei ori sfârşitul, înțelesul fiind acela al 
cercului panintegrator care rezultă din armonizarea contrariilor) cu semnificații în planul 
continuității şi imortalitátii „religiei vechi *, Kesarion Breb apare ca personaj destinat, a 
cărui inițiere mistică, începută de Bătrânul Preot, se va continua în cuprinsul stagiului 
„egiptean”. Iniţierea sa „şamanică” nu se va petrece prin mortificările la care sunt supuşi 
aspirantii desemnați de propriul lor instinct sacerdotal, ci printr-o superioară şi lucidă 
asimilare a tainelor ce i se vor desluşi în „Ținutul magiei”, cum era numit, prin tradiţie, 


Egiptul. 

Nu e sigur dacă acest stagiu initiatiatic egiptean îi era necesar preotului dac pentru 
a stăpâni energiile naturale sau pur şi simplu, pentru a-şi spori eruditia ocultă şi implicit, 
diversele categorii de energii, curative, vindicative sau pur şi simplu, divinatorii, pe care 
le va utiliza pentru a deveni indispensabil. Pentru că, în mentalitatea populară, o credință 


este vie atât timp cât ea este utilă. 


3. Kesarion Breb — oficiant bivalent al ritualurilor vrájilor 

Cel de-al doilea termen al relației pe care o propuneam mai înainte este acela de 
„vrăjitor”. În privinţa acestui personaj ales ca echivalent, în planul culturii tradiționale 
româneşti, a magicianului de tip faustic (nu acel Faust cizelat mai bine de opt decenii de 
Goethe şi nici acel Faust pitoresc şi omnipotent al Almanahului lui Spies), referintele vin 
dintr-o extrem de documentată lucrare a etnologului şi criticului de artă Doina Işfănoni 
pentru care „cuvântul vrăjitor, în limba română, desemnează (...) pe oficiantul magic 
care constituie un fel echivalent al „magicianului medieval”-insul care ştie „să facă şi să 
desfacă”, care poate converti forțele malefice şi benefice şi invers care poate dirija 
forțele oculte în sensul dorit. 

Alte limbi, pentru tipul de magie negativă, dispun de o terminologie mai precisă 
(„sorcelerie”, în limba franceză, „sorcery”, „wizardry” în limba engleză). „Vânătoarea 
de vrăjitoare”, din spațiul spiritual al Europei Occidentale, începând din Evul Mediu şi 
pînă în pragul epocii moderne, avea în vedere întotdeauna tipul de oficiant în măsură ca 
prin actele sale să facă rău, să aducă nenorocire (o nuantare se impune totuşi, în sensul 
că prin rău adesea nu se înţelegea acțiunea directă de tip malefic asupra structurii fizice 
si morale a individului, ci de cele mai multe ori, „răul”era considerat ca produs social de 
tip mentalitar ce intra în contradicție cu mentalitatea oficială, de regulă, religioasă, n.n.). 
La noi, vrăjitor era cel care prin actele sale putea provoca atât situaţii dorite cât mai ales, 
situații nedorite, pe o cale diferită decât cea consacrată de religie: facerea de minuni. 


Vrăjitorul se prezintă mai degrabă ca operând în sensul producerii unui miracol de 

esenţă inferioară, dar cu puteri totuşi care îl fac să fie temut şi căutat (dihotomia dintre 
vrăjitor şi preot, ca şi în Evul Mediu, porneşte de la elementarul monopol asupra 
miracolului cât şi de la deosebirea de tehnologie dintre cei doi, deşi atât vrăjitorul cât şi 
preotul recurg la forța imanentă a divinității în materializarea efectelor postritualice, 
n.n.). 

Altfel spus: actiunea fortelor ascunse asupra lumii vizibile poate fi beneficá sau 
malefică (sau inexistentă, n.n.). Oficiantul magic este cel capabil să convertească 
caracterul respectivei acțiuni din malefică în benefică (asemenea lui lisus care potoleşte 
furtuna, n.n.) sau să dirijeze forțele malefice într-o anume direcţie (aşa cum tot lisus a 
procedat ascunzând diavolii în porcii sinucigaşi, n.n.). Pentru acest tip de oficiant al 
actului magic avem în limba română expresia „făcător de vrăji”. 

Pentru a neutraliza efectele intervenției primului tip de oficiant al actului magic- 
adică făcătorul de vrăji-este necesară intervenţia unui vrăjitor specializat în desfaceri. În 
această ipostază oficiantul actului magic este „desfăcător de vrăji”.[9, pp.35-36] În 
magia socială a colindului, urarea pozitivă, făcută unor gazde integrate social în 
colectivitate, detinátoarele unui prestigiu bazat pe fapte concludente cu faptele 
colectivitátii, are după cum înfăţişează într-un studiu de mare strălucire intelectuală, 
lingvistul şi etnologul Petru Caraman [2], opusul sáu, destinat celor lacomi şi nevolnici, 
descolindatul, ritual care adesea, la nivel faptic putea ajunge la repudierea violentă a 
încriminatului. 

Desigur, există două tipuri de percepţie a puterilor magice, specifice celor două 
categorii de actanti implicaţi în actul magiei. 

Percepția masei, beneficiară a ritualului magic este de natură pragmatică, valabilă 
într-un plan imediat, atunci când e vorba de nevoile individului sau într-un plan al 
prognosticului, atunci când sunt la mijloc interesele comunităţii. 

Deşi Sadoveanu nu insistă în mod special asupra vreuneia dintre aceste categorii 


de percepție, este clar că portretul Magului, în cele din două reprezentări temporale ale 

sale-Bătrânul Preot şi Tânărul Preot Kesarion Breb, a fost alcătuit printr-o neîngrădită 
ajungere la fondul principal de eresuri ale poporului. În mod logic individul este 
interesat să influenţeze acele forte care înrâuresc destinul, de la capricioasele Ursitoare 
la punitivii Strigoi. Sunt însă şi alte potentiale forte, care pot opera în scenariul 
existențial determinând potentializári pozitive sau negative în anumite secvenţe ale 
acestuia. 

Folclorul românesc reţine, în acest câmp energetic al destinului individual, 
personaje precum: Spiritul adâncurilor (identificat adesea cu dulful), Spiritul Munţilor, 
Vâlva Váii în ţinuturile miniere bogate în zăcăminte de aur, personaj din categoria 
iubitelor otrávite, care pedepsesc nesátiosii de avutie, Duhul apelor şi poate chiar 
Frumoasele, Dânsele, aceleaşi iubite otrăvite, ademenitoare şi cultivatoare de păcat. Din 
aceeaşi categorie a forţelor ezoterice care influențează destinul face parte şi Muma 
Pădurii. În studiul său comparatist Tache Papahagi [18] o descrie pe Muma pădurii ca pe 
o ființă stihinică, cu apucături antropofage asemenea echivalentului său slav Baba Yaga, 
având-o ca fiică pe Fata Pădurii, la fel de hâdă şi la fel de malefică. E clar că structura 
acestor personaje ale mitologiei populare are în vedere coercitia, pedepsirea infractorilor 
din straturile infantile ale comunității, efectul acestor personaje fiind totuşi importante în 
ceea ce poate fi numit „sacralitatea locuinţei” de a putea fi afectată prin ,,spurcare" de 
către aceste ființe ale sălbăticiei. De altfel pădurea e în mentalitatea populară 
echivalentul labirintului, dovada acestei echivalente fiind aceea cá poienile, deci centrul 
acestui labirint silvestru, erau atât spatii initiatice cát şi scene ale unor ritualuri oculte şi 
păgâne săvârşite de creaturi ale eposului fantastic tradițional, a căror întâlnire cu 
muritorii creau conjucturi destine funeste. 

Un portet sintetic al ipostazei româneşti a magicianului, vrăjitorul, oficiant 
bivalent al ritualurilor de facere şi desfacere a vrăjilor, implică unele elemente 


descriptive legate tocmai de acest univers secret, stăpânit de initiatul deținător al 

secretelor binelui şi răului, continuului şi discontinuului, ale vieții în moarte şi ale morții 
disimulate în viață. 

Aşadar, energiile oculte, strunite de către vrăjitor erau menite a acționa asupra 
trupului sau a minţii, în sens benefic sau malefic, potrivit comenzii date de un beneficiar 
laic. În această acceptie nu apare cu claritate poziţia socială ocupată de către vrăjitor şi 
nici nu sunt înfăţişate motivele pentru care acesta ar fi motivat să săvârşească un act 
magic în interes propriu. Între Deceneul Sadovenian şi colectivitate relaţiile erau de 
strictă patriarhalitate, cerinţele individuale fiind acceptate doar în contextul sănătății şi 
armoniei sociale. Sănătatea fizică şi mentală, iubirea ca flux armonic comunitar şi 
îmbelşugarea, înstărirea ca regulă a reprezentativitátii ce făcea distincția între obstile 
săteşti, erau singurele teme abordate în scenariile de ritual de către ascetii carpatici. 
Imaginea lor supusă convenției literare apare uşor idealizată şi vădit îndepărtată de 
imaginea isterică şi cavernoasă a magicianului medieval. 

Deceneul sadovenian este fără îndoială un traumaturg, aşa cum este el descris de 
Rene Louis: „Subiect care, datorită unui dar al cerului, face miracole. În consecință, 
taumaturgia se opune megiei negre sau goetiei. Urmând exemplul lui Hristos, multi 
sfinți au fost taumaturgi. Dar există şi „laici: astfel au fost nu numai cvasilegendarul 
Apollonis din Tyana, dar şi mai sigur Rasputin şi maestrul Philippe".[12, p.332] 

Acestor însuşiri li se adaugă şi ştiinţa divinatiei cu aplicație în descifrarea 
previziunilor asupra evenimentelor astronomice şi conjuctural istorico-sociale 
aparținătoare viitorului, singurul segment temporal important în scenariile vieții 
comunitare. 

În acest context ni se pare deosebit de interesantă distincţia pe care Doina Işfănoni 
o face între tipurile de magie, una fiind în apanajul taumaturgului, iar cealaltă definind 
mai degrabă psihologia post-initiaticá a aceluiaşi taumaturg. ,,Distingem astfel, afirmă 
autoarea două tipuri de practici magice diluate, ținând de obiceiurile din ciclul vieții şi 


exprimate prin sistemul martorilor vizuali specifici: un tip de practici magice care stau 

sub semnul seninátátii, al increderii in sine, al sperantei si alt tip, care stá sub semnul 
deschiderii spre tot ceea ce te poate tulbura, ce iti dezvăluie perspectiva neantului şi îți 
inspiră sentimentul disperării sau al neputinţei”.[9,p.40] 

Această clasificare este interesantă nu numai pentru că numeşte acțiuni care se pot 
exercita asupra subiecților, ci şi pentru că structura acțiunilor respective se clădeşte din 
triourile intime ale taumaturgului, însă, într-o succesiune inversată. 

Cunoscând limitarea neantului, disperarea şi neputinta în ipostaza lor de praguri 
initiatice ascetul primeşte puterea cerească de a invoca, în ipostaze psiho-materiale, 
încrederea în sine, speranţa si seninátatea sau resemnarea exonerantă. „Eşti pe câte 
înţeleg, un taumaturg...”, i se adresează Împărăteasa Irina lui Kesarion Breb. 

Revenind la etapele initiatice pe care le parcurge Tânărul Preot, e necesar să 
precizăm că îndeobşte, exegetul se concentrează asupra experienţelor extra-carpatice ale 
acestuia, trăite în misteriosul şi ezotericul Egipt, cât şi în pitorescul şi promiscuul Bizanţ, 
ales ca spațiu emblematic al „noii religii” ce ni se înfăţişează, în romanul lui Sadoveanu, 
sub apăsarea spasmodicá a iconoclastismului. Există, fireşte şi o a treia etapă initiaticá, 
aceea a „iubirii sacrificate” ce ar putea întruchipa fie proba disperării, fie pe aceea a 
neputinței, pe care Kesarion Breb este obligat să le treacă. 

Mai puţin abordată şi de cele mai multe ori, oprită la faza studiului descriptiv al 
bucolicului religios este, însă, chiar cea dintâi etapă, aceea a copilăriei predestinate pe 
care Kesarion Breb o trăieşte în preajma Mentorului său. 

În opera lui Sadoveanu omul îşi găseşte întotdeauna echivalentul în construcțiile 
naturii. Creanga de aur nu face excepție, scriitorul fiind, în nota personală, plin de 
elocventá în a construi scenografia initiaticá pe care o plasează, în tradiția eresurilor 
populare, pe Muntele Sfânt. „În muntele cel ascuns, care va rămâne necunoscut până la 
sfârşitul timpurilor, Bătrânul legii vechi privea din gura peşterii lui lucirea nouă de 
primăvară”.[20,p.14] Natura ca scenografie cultică se integrează în mitosfera străveche a 


daco-românilor, apropiindu-i pe aceştia de alte civilizații druidice, care au adoptat 

creațiile vegetale şi geologice ca spatii sacre şi pure, lipsite, ori purificate de păcatul 
uman. Poate aici putem gási o similitudine a romanului sadovenian cu romanul lui 
Frazer, care porneste de la simbolul crengii de aur: váscul, planta sacrá a druizilor, pe 
care o culegeau numai prin tăierea cu securi de aur. În măreţia naturii omul a căutat 
întotdeauna măreția lui Dumnezeu, mai mult sau mai puţin conştient de faptul cá prin 
sine omul săvârşeşte un dat esențial al existenţei divine, fiind potirul în care se păstrează 
„amintirea lui Dumnezeu”. Tot ce este pe pământ este blestemat, în afară de amintirea 
lui Dumnezeu”, sună una dintre sentintele coranice. [13,p.150] Neîndoielnic, amintirea 
lui Dumnezeu este Omul. 

Între aceşti doi poli-natura ca dimensiune divină şi omul ca amintire a Divinitátii, 
se instalează imaginea sanctuarialá a Kogaion-ului, „muntele-principiu” sau ,,muntele- 
dogmă”, scos din simpla materialitate şi transferat în zona arhitecturii simbolice a 
initiatilor lui Deceneu. ,,Cu aceasta”, scrie Vasile Lovinescu, „ajungem să vorbim despre 
altarele care îi sunt consacrate pe muntele sacru, Caraiman (,,Cerus Manus”, „Cerul 
Înalt”, „Bunul Tată”). 

Se spune că aceste pietre reprezintă pe Dochia şi oile sale, împietrite de Bunul 
Dumnezeu, pe care ea îl înfruntase; ceea ce este o variantă evidentă a mitului lui Niobe 
şi a Niobidelor; sunt numite şi Babele. 

Aceste altare se găsesc la 2.145 de metri pe un imens podiş, care încununează 
muntele Caraiman. Nimic mai impresionant decât acest peisaj abstract. Crestele munților 
înconjurători formează acestui vast podiş marginile unei cupe. Chiar în mijlocul 
platoului, care poate avea trei sau patru km în diametru, se găsesc două grupuri de 
stânci, alcătuite fiecare din câte trei stânci. Înălţimea lor variază între trei şi patru metri. 
Seamănă cu nişte ovare în centrul unei naturi uriaşe, aşteptând sămânţa celestă. Totul 
este de o teribilă, de o admirabilă goliciune. Peisaj metafizic prin excelență, cu iarba sa 


arsă de vântul aspru al crestelor, fără culori, fără pitoresc, nud.... 

E o mare neagră piatră/Ler, Doamne, Ler! 

Si Maica îngenunchiată/-Ca o piatră pe o piatră- 
Ca să nască Fiu de piatră... 

Și născu Fiul de piatră... 

Misterul Misterelor... 

(...) Acest platou cu stâncile sale pare să fi fost un imens templu stelar asemănător 
celui de la Glastronbury. Cele şase stânci centrale, grupate în două figuri triunghiulare, 
par să fi fost consacrate celor 12 zei principali şi celor 12 constelații zodiacale. 
Grupurile de pe circumferința platoului simbolizeză, de asemenea, constelații, fără să se 
poată preciza care anume”.[14, p.33] 

În repertoriul aceleiaşi mito-scenografii sunt cunoscuţi încă alti trei Munţi Om, 
între aceştia aflându-se şi Ceahlăul. Descrierile lui Vasile Lovinescu au însă în vedere 
Masivul Bucegilor. Acelaşi distins iniţiat face următoarea referire la cel mai sfânt dintre 
Munţii Sacri - Muntele Om: „Să scoatem în evidență mai întâi „coincidenţa” între acest 
nume şi monosilabul sacru al hinduşilor. La Thessalieni, Saturn este adorat sub numele 
de Omoloios, ceea ce este identic cu forma articulată românească ,|Omul", mai ales dacă 
se şterge sufixul ,,0s", care e pur grecesc. Omul Universal, Saturn, „Papaios”, Bătrânul. 
Simulacrul său a dat numele Muntelui. 

Într-adevăr, aproape de vârful Omului este o stâncă enormă, de vreo treizeci de 
metri înălțime, care are o asemănare izbitoare cu un cap omenesc. Bineînţeles, rişti să fii 
taxat de lipsă de seriozitate de către toti „specialiştii” dacă indráznesti să spui că această 
stâncă a fost sculptată. „O simplă coincidență”, spun toti aceşti domni, căci nu pot 
contesta asemănarea izbitoare. Are spinare tare ,,coincidenta"!... Să constatăm că face 
bine lucrurile, că împinge grija de adevăr până la imitarea tiarei pontificale dacice: să 
subliniem, de asemenea, că ţăranii denumesc în mod curent această stâncă ,,Omul" şi cá 


a dat numele celui mai Sfânt Munte al României. 

Chiar pe Vârful Omul, la 2550 metri, este un „omphalos” uriaş de zece metri 
înălțime şi douăzeci lățime. Este ,,Geticus Polus”, numit de popor „Osia Lumii” si 
„Buricul Pământului”. 

În Polus, Muntele Om este traversat de o peşteră imensă care e una dintre cele mai 
mari din lume, în sensul că nu i s-a dat încă de capăt”.[14,p.34] 

Iată o posibilă reconstituire a uneia dintre fişele documentare pe care Sadoveanu e 
posibil să şi le fi întocmit. Citatul de mai sus merge însă, în paralel cu textul sadovenian, 
întrucât cel puţin varianta lui tipărită, apare la peste cincizeci de ani de la editarea 
Crengii de aur, dar pe lângă rolul de a se constitui într-un termen de întărire a ideii de 
scenografie rituală la care a recurs şi Sadoveanu, fragmentul extras din Dacia 
Hiperboreană prilejuieşte o interesantă comparaţie între spaţiul sacru real şi spațiul 
sacru creat cu mijloace stilistice specifice creaţiei literare. În timp ce Vasile Lovinescu 
vorbeşte despre spaţiul sacru „fără culori, fără pitoresc, nud”, un veritabil „empty space” 
pregătit doar pentru descărcări de energie spirituală, Mihail Sadoveanu vegetalizează 
arena inițiatică o completează cu izvoare purificatoare, adăugând o faună adecvată şi 
întărind totul cu o solemnitate specială, cerută de unicitatea momentului în care Profetul 
se va arăta mulțimii. Aici nu e vorba doar de impulsul harului artistic sadovenian, ci e 
vorba de crearea unui model de percepție şi pură a sacerdotiei ancestrale în care 
scriitorul întrevede un refugiu moral. În ultimă instanță Kesarion Breb ni se înfăţişează 
ca un magician atipic - tocmai din acest motiv el este un personaj cu misiune precisă în 
rezolvarea veşnicei dihotomii dintre tradiție şi contemporaneitate pe care încearcă să o 
rezolve sau măcar să o negocieze utilizând argumentele ascetismului moral. 

James George Frazer este cel dintâi care semnalează irepresivitatea tentatiei pe 
care o resimt unii autori de a stabili o identitate între magician şi preot, cu toate 
consecințele ce decurg de aici şi se răsfrâng asupra acestor două domenii de viață 
spirituală. Mihail Sadoveanu este unul dintre aceşti autori care recurg la o astfel de 


sinonimie în mod deliberat, întrucât în viziunea sa, sacerdotul nu se limitează doar la „a 

presta" un ceremonial socialmente necesar, ci îşi asumă vicisitudinile initiatice pentru a 
depăşi superficialitatea formei şi a accede la conținutul spiritualității tradiționale. Aşa 
cum spuneam şi mai înainte, seninătatea sacerdotală ascunde în spatele ei disperarea şi 
neputinta cu care magicianul se întâlneşte în răstimpul inițiatic. În cele din urmă, 
contemporaneitatea ortodoxă cunoaşte în mod direct harul preoţesc în care sunt cuprinse 
atât sfânta taină a spovedaniei cât şi sfânta taină a exorcizării. 

În acest sens, iată câteva argumente: „În general bisericile zise sacramentale 
(ortodoxă, catolică, etc) utilizează principii magice. 

Astfel, actul liturgic, sfintele taine, ierurgiille sunt operații magice şi 
spectaculoase. (...)... oameni ai bisericii s-au ocupat cu magia: R. Lullus, Pico dela 
Mirandola, Albert cel Mare (de Bolstăedt), dominican şi doctor al bisericii (a scris 
retetare magice numite ,, Albert cel Mare” şi „Albert cel Mic” si o carte ,,Staganografia), 
antipapii Benedict XIII $1 Ioan XXIII din secolul XV, prieten cu Abramelin. 

Si papi ca Honorius III (care a scris un retetar magic), Leon III (care a scris o carte 
de magie  „,Enchiridon”) şi marele papă al anului 1000, Silvestru II (Gerbert din 
Aurillac).[1, p.245] 

Toate aceste referinte ne conduc cátre concluzia cá, pentru Mihail Sadoveanu 
arhetipul magicianului îşi găseşte concretizarea in imaginea taumaturgului, deținătorul 
unor taine şi ezoterii pe care adesea le foloseşte în interesul comunității (el are ca 
atribuții magice formularea unor sfaturi pentru utilizarea pământului şi buna îngrijire a 
animalelor, tălmăcirea viselor în folosul unui bun echilibru al trupului şi al sufletului, 
tămăduirea bolilor cărora le cad pradă atât oamenii, cât şi turmele, ori sălbăticiunile 
curții). Creanga de aur nu îşi propune, însă ca prin trama sa epică să lămurească pe de- 
a-ntregul acest arhetip, faza initiaticá egipteană rămâne eliptică, iar cea bizantină, 
captivantă prin pitoresc şi printr-un anumit ritm al eposului căruia 1 se subsumează 
sugestia mistico-ezoterică. Faza bizantină rămâne în preajma evenimentului istoric 


închegat în jurul atitudinii intransigent canonice a Impărătesei Irina în contextul mişcării 

iconoclaste a cárei anihilare va fi incercatá prin intermediul Sinodului al II-lea de la 
Niceea din 787, convocat de Irina cu sprijinul Patriarhului Tarasis şi cu acordul Papei 
Adrian I, la acestă sfântă adunare participând 350 de părinți. 

Cea de-a treia fază, pe care noi am numit-o „a iubirii sacrificate”, este, de fapt, 
faza în care magicianul se desprinde de grupul material, pentru a fixa definitiv în trupul 
spiritual, aceasta fiindu-i menirea şi ipostaza în contextul lumii sale oculte. 

Nu întâmplător „iubirea sacrificată” (Kesarion îşi sacrifică iubirea pentru a se 
împlini în menire, în timp ce Maria îşi sacrifică iubirea pentru a se împlini în destin — 
două singurătăți unite!), pare a fi chiar axa întregului roman. Unul dintre exegetii 
sadovenieni afirmă fără echivoc: „Creanga de aur este simbolul iubirii”, el citând 
singurul pasaj din carte în care se face referire directă la Creanga de aur: „Dar ceea ce 
între noi acum, lămurit în foc, e o creangă de aur, care va luci în sine în afară de 
timp".[20,p. 143] 

E interesant de observat cá în ediția Fănuş Băileşteanu, care reproduce ediția 
»princeps" a romanului din 1993, fraza de mai sus nu apare atât de clară. „Dar ceea ce 
între noi acum lămurit in foc creanga de aur , care va luci în sine, în afară de timp”. 
Vom face, cu o altă ocazie, o discuţie asupra edițiilor. Acum am putea rămâne doar la 
mistica aurului, cel mai preţios dintre metale, „metalul perfect". În tradiția greacă, aurul 
evocă Soarele şi întreaga lui simbolistică: fecunditate, bogăţie, dominație, centru al 
căldurii, dragostei, dăruire, lăcaş al luminii, cunoaştere, strálucire".[3] E interesant de 
observat, însă, că acea „creangă de aur" a lui Frazer, vâscul nemuritor, era tăiat de către 
druizi spre folos ceremonial, cu o seceră de aur. Nemurirea nu putea fi învinsă decât cu 
nemurire. 

Nu mai punem la socoteală faptul că una dintre cele mai importante teme 
obsesionale ale evului mediu magic consta în transformarea plumbului în aur, această 
metamorfozare „metalieră” nefiind altceva decât Simbolul scadentei în plan spiritual. Si 


totuşi, faza initiaticá egipteană a lui Kesarion Breb şi poate fi oarecum reconstituită 

pornind de la cáteva elemente strecurate in epica romanului sáu de cátre Mihail 
Sadoveanu. Fiind considerat de către unii ca centru ezoteric al Lumii, Egiptul agreează 
atât funciarismul magic cât şi misteriile comunicării între lumea de aici şi lumea de 
dincolo. Toate aceste invátáminte se regăsesc în aptitudinile etalate cu bun simt şi 
discreție monahală de către Deceneul sadovenian. 

Împotriva obscurelor şi primejdioaselor legiuni ale întunericului îşi exercită 
magicianul puterea; domeniul sáu de acțiune este, prin urmare imens, iar duşmanii cu 
care trebuie să lupte sunt nesfârşit de mulți; oamenii apelează la el atât pentru a birui 
bolile, cât şi pentru a le preveni cu ajutorul amuletelor protectoare sau al filacterelor; 
magicianul se războieşte cu strigoii, conjură reptilele şi scorpionii, îi ajută pe curtezani 
să intre în grațiile iubitelor lor, sau pe nevestele neglijate să-şi învingă rivalele; tot lui îi 
revine sarcina de a feri de întinare edificiile sacre, aceea de a-l apăra pe faraon de 
atacurile vrăjitorilor vrăjmaşi, şi chiar de a păzi Egiptul de atacuri din afară, sau se 
aşteaptă de la el să despice apele unui iaz, să aducă ploaia, să stea de vorbă cu morţii, să 
lipească la loc un cap retezat...Lumea credea aşadar că magicianul are o putere practic 
nelimitată. Dar în ce anume constă această putere? 

Ea poartă numele de „heka”, această „„heka” fiind ceea ce noi, astăzi am numi 
„energia activă a universului”.[21] 

Acest sintetic şi explicit peisaj al competenţelor sociale este diseminat în corpul 
charismatic al taumaturgului carpatin pe care îl portretizeză Mihail Sadoveanu. 

Ne e greu să precizăm adâncimea predocumentării sadoveniene pentru scrierea 
acestui „basm relifios”cum îl numeşte Fănuş Băileşteanu. Este însă sigur că în 
experienţele sale directe Sadoveanu a cunoscut elementele acestrale ale thanatologiei 
autohtone, la fel de complexă ca şi thanatologia egipteană. Nu e de mirare că numeroase 
studii etnologice, realizate cu diferite instrumente analitice încearcă apropieri între 


aceste zone spirituale. E suficient să amintim doar lucrarea Elenei Laurenţiu, intitulată O 

carte a morţii la români, sau studiul realizat de cercetătorii Nicolae Panea şi Mihai 
Fifor, numit fără inconjur Cartea românească a morții. 

În esenţă, învăţăturile de sorginte egipteană ale lui Kesarion Breb, au în vedere 
conduita acestora în drumul lor spre viaţa veşnică, tehnicile de purificare şi de evitare a 
tuturor pericolelor pe care expiatul ar fi putut să le întâlnească în drumul lui spre 
ipostaza eternă. În această perspectivă aşa cum am mai înfățișat, Kesarion Breb 
acționează iluminatoriu asupra sufletului pioasei Teosva, aflat la cumpăna dintre lumi, 
eliberându-l de grija restantá a stării în care se afla nepoata sa, Maria. 

Despicarea apelor unui iaz, ce îi stă magicianului la îndemână nu e altceva decât 
prefigurarea mersului christic pe ape, Kesarion apărându-i Mariei într-o asemenea 
ipostază. „Se întoarse spre asfintit rămânând neclintită.Acolo scânteia Luceafărul 
(interesantă apropiere de problematica poemului eminescian). O umbră se desprinse de 
la un țărm singuratic şi venea pe luciul propontidei cátrá Dânsa. Era o părere. Era o 
pătrunzătoare şi dulce otravă a întregii ei finte".[20,p. 108 ] 

În sfârşit, se cuvine să menţionăm că, în exercitarea atribuţiilor sale, Kesarion 
Breb se va folosi si de arta divinatiei. El îi acordă Împărătesei Irina, îngrijorată de 
evoluţia fiului sáu în spectacolul puterii bizantine, o consultatie, infátisándu-i predicțiile 
cărților de Tarot. Momentul este fixat undeva spre sfârşitul secolului al VIII-lea. Facem 
această precizare întrucât după Riffard, etimonul Tarotului este necunoscut, cuvântul 
apărând undeva, în secolul al XV-lea. Nici Chevalier şi Gheerbrant nu fac mai multă 
lumină în al lor Dicţionar de simboluri. „De la Court de Gebelin, care în secolul al 
XVIII-lea s-a ocupat cu pasiune de interpretarea tarotului (!), au fost avansate cele mai 
felurite. Indiferent dacă el va fi venind din China, din India sau din Egipt, indiferent 
dacă el va fi fiind opera lui Thot-Hermes Trismegistos însuşi, a țiganilor, a alchimistilor, 
a cabaliştilor ori a vreunui înțelept printre înţelepţi, tarotul prezintă în orice caz o 


iconografie de sorginte net medievală, intretesutá cu simboluri creştine”.[3,111,p.329] 

Nu intentionám sá pátrundem nici mácar in etajul elementar al acestei strategii 
divinatorii. Sadoveanu se foloseste insá de ea spre a contura momentul istoric de 
cumpănă în care Împărăteasa Irina este nevoită să-şi definească atitudinea atât faţă de 
frământările interne succesionale, cât şi față de frământările religioase ce amenințau 
soliditatea acestui imperiu al noii religii. 

Judecând după semnificațiile celor 22 de arcane majore ale Tarotului de Marsilia, 
Irina va ieşi de sub spectrul catastrofei folosindu-şi puterea ocrotitoare cu prudență, 
implicarea ei fiind totală, atât spiritual, dar şi fizic şi sufleteşte. A doua vorbire a lamelor 
îl arată Împărătesei pe fiul ei, Constantin; erodat de inconsecventá va determina 
modificări fatale în structurile opțiunilor politice ale acestei puteri. Fireşte Kesarion 
Breb va învălui toate aceste prevestiri întunecoase într-o inteleaptá poezie protectivă. În 
sfârşit, vom mai face doar câteva referiri la etapa initiaticá bizantină pe care o parcurge 
Kesarion Breb, în fond cea mai importantă pentru că la sfârşitul ei Deceneul urma să-şi 
alcătuiască o imagine cât mai completă asupra „noii religii”, importanţa acestei imagini 
rezidând din faptul cá ea constituie partea cea mai însemnată a misiunii initiatice. 
„Creanga de aur, romanul lui Sadoveanu, este un „descensus ad infernos” în care 
Bizanțul e Infernul”, afirmă în cuprinsul unui eseu, Alexandru Paleologu .[17] Astfel se 
adevereşte prin asociere cu experiența initiaticá dantescá sau christică la care am mai 
făcut referire în aceste pagini, caracterul similar inițiatic al stagiului bizantin pe care îl 
efectuează Kesarion Breb. 

Secvența istorică pe care o surprinde acesta este una cât se poate de contradictorie, 
alcătuită pe de o parte dintr-o viziune bolgiacă a unei societăți îmbătate de trufie şi fast, 
iar pe de alta dintr-o agitată viaţă religioasă, specifică primelor aşezări ale dogmelor 
ortodoxiei. Însăşi percepţia Bătrânului Preot asupra „noii religii” este mai degrabă de 
natură materială decât spirituală. „Vreau să cunosc şi bunurile şi puterea pe care o aduce 


împăraților”, 1 se adresează el lui Kesarion Breb. 

Si iată cum arată lumea fermentatiei acestei noi religii, cadrul scenografic al 
inițierii socio-mistice a Deceneului sadovenian: „Străinul rămăsese la casa Egiptenilor, 
urmándu-si petrecerea la Bizanţ. „Umbla în locurile acelea fericite şi încântate, 
cercetând statuiele, palatele şi sfintele biserici, citind pe ele slovele trecătoare şi mai ales 
se bucura de dulceata luminii care punea pe ape şi în grădini semnele cele fără de 
moarte. Florile cádelnitau pretutindeni miresme. Era în acea Cetate, Doamnă a lumii, o 
dezmierdare aşa de moale a climei, încât oamenii erau deprinşi a călca în picioare şi a 
spurca darul clipei. În uliti láturalnice fumegau leşuri şi gunoaie; sub sandramale se 
coceau leprele; slujitorii marelui papias mânau cu boldurile sulitelor oameni sármani 
spre închisori; cuvioşi monahi umblau ca să descopere iritici şi binevoiau a-i bate cu 
toiegele în cap, rostogolindu-i în pulbere la marginea medeanurilor, pentru credinţa cea 
adevărată şi în numele lui lisus, domnul milei; convoiuri de pricinaşi cu aceleaşi straie 
negre, făcând acelaşi semn al crucii, se grămădeau la poarta Patriarhiei, bătând groaznic 
război pentru vadul credincioşilor ori pentru vorbe. Măririle Lumii treceau cu fală; 
oşteni cu semetie; La Liman veneau corăbiile Asiei şi insulelor; dinspre Tracia, pe 
porțile cetăţii, intrau şiragurile de care de grâu; hamalii purtau poveri din care n-aveau a 
se împărtăşi cei flămânzi şi lipsiti; fructele şi cărnurile se purtau pe spinările catárilor 
cătră palate, iar răspântiuile ulitelor şi pridvoarele bisericilor erau intesate de mişei şi 
calici, care întindeau palma cântând cu jale şi cerşind milă în acestă viatá".[20, pp. 79- 
80] 

Nu e de mirare că nivelul inițiatic atins de Kesarion Breb îi îngăduie acestuia o 
anumită obiectivitate față de ortodoxia canonică orientală, pe care o tratează cu o 
anumită retinere ironică. Această atitudine este previzibilă la un adept al „religiei vechi”, 
transmițând în acelaşi timp, însăşi ironia autorului, vizibilă de altfel şi în fragmentul pe 
care l-am redat mai sus şi care poate îşi are explicaţia în chiar calea initiaticá aleasă de 


Sadoveanu. 

Arhetipul sadovenian al magului-preot se constituie intr-un mesaj direct si clar ce 
contine iubirea fatá de valorile perene si nemistificate ale traditiei, in afara bunurilor si 
puterii dorite de impárati. 

Acest mesaj îşi află continuitatea în semne şi simboluri despre care vom vorbi 


într-o altă parte a lucrării. 

1. Natura sadovenianá, depozit de semnificatii destinice 

Abordarea operei sadoveniene din perspectiva încărcăturii sale intelectuale, 
reflectată în simboluri şi structuri ezoterice descendente din miraculosul şi misteriile 
tradiționale, implică depăşirea unor prejudecăți, stocate de-a lungul timpului în care 
scriitorul moldav a fost glosat cu mai multă sau mai puţină profunzime. Universul său 
spiritual apare, la prima vedere, ca un teritoriu închinat exclusiv metaforei, fie că aceasta 
se referă la cadrul ontologic sau la cadrul etologic pe care Sadoveanu le intretese spre a- 
şi formula mesajul estetic. Adesea reticenta sa față de „industrializare”, prin care 
înțelegea cam acelaşi lucru ca şi Arnold Toybee prin „asaltul cărămizilor”, a fost taxată 
ca lipsá de profunzime spirituală. De fapt, „zguduit de transformarea prea rapidă a lumii, 
scriitorul o refuză aproape instinctiv” 7]. Sadoveanu percepe această transformare ca pe 
o criză a civilizației moderne, care fascinată de maşinocraţie, se îndepărtează fără 
remuşcări de puritátile sale tradiționale. Acest punct de vedere se regăseşte cu 
expresivitate într-unul din articolele scriitorului, publicat în chiar anul în care urma să 
vadă lumina tiparului romanul Baltagul-1930: „În supremaţia lui de astăzi” notează 
Sadoveanu în acest articol, „omul stă singur şi neliniştit. Inteligența lui a scornit lucruri 
interesante şi va mai scorni. Trenul, vaporul şi automobilul; telegrafia şi telefonia; 
cinematograful, radiofonul şi aeroplanul sunt cuceriri care-i justifică mândria. A clădit 
oraşe gigantice; e adevărat, ştie şi mijlocul să le dărâme, prin schijă şi foc, cu o 
uimitoare uşurinţă. A deschis puternicii ochi asupra microcosmosului. Pentru toate îşi 
poate adresa legitimă laudă. Pe lângă acestea aurul, podoabele şi satisfactiile plăcerilor 
par a-l mâna şi mai aprig într-un salt de cucerire a vieții materiale; acesta e 
comandamentul general al lumii europene şi americane de azi. De la începutul veacului, 
Mefisto stă iarăşi lângă Faust..." 

Refuzând să pătrundă în meandrele psihanalizante ale conflictelor interioare ce le 
vădesc aceşti „oameni noi”, Sadoveanu s-a supus riscului de a fi catalogat ca scriitor fără 


o profunzime aparentă şi implicit fără vocație europeană, exegetii operei sadoveniene 

observând mult mai târziu cá opera sadoveniană, departe de a fi incompatibilă cu 
tendintele intelectualiste ale literaturii europene din prima parte a secolului al XX-lea, 
când au fost formulate programe estetice, exprimă în fond reacția adecvată de aderare a 
eposului şi a ethosului românesc la aceste programe estetice, timbrându-le in mod 
specific. 

De exemplu printre alte clasificări posibile, romanul Baltagul poate fi numit cu 
indreptátire „roman existențialist”, structura sa dramatică, de timp labirint, având 
aceeaşi densitate cu structura dramatică a ,,Neintelegerii" camusiene. 

Această aparentă retractilitate în universul pitorescului oriental panseist şi idilic, a 
fost judecată la nivelul structurilor formale, aceste judecăţi fiind de fapt acte de artizanat 
săvârşite în contextul sincronismului promovat ca trend al emancipării spirituale. 

Astfel, în Istoria civilizației Eugen Lovinescu consemnează: ,,Si Rusia s-a desteptat 
târziu la civilizație, păstrându-şi ca şi noi vechea structură agrară ca temelie a vieții 
nationale. Prin Puşkin, Tolstoi, Dostoievschi, Tergheniev, Gogol şi alţii, ea imbrátieazá 
totuşi întregul popor rus şi e esenţial urbană. Eroul ei tipic e un intelectual, frământat de 
probleme sociale, un agitator revoluţionar, un vizionar sau un ideolog preocupat de 
chestiuni morale şi religioase, într-un cuvânt un om cu o bogată viaţă sufletească. El nu 
e cuconul Gheorghieş, nici cuconul Andrieş; când totuşi au apărut aceşti boiernaşi cu 
neantul vieții lor intelectuale şi micile manii şi deprimări ale unei epoci în proces de 
dizolvare, ei au întâlnit pana satirică a unui Gogol din Suflete moarte şi nu 
sentimentalismul romantic al scriitorilor moldoveni”. E clar că această intransigentá 
critică îşi găseşte explicația într-o privire contextual-culturală aruncată asupra creației 
sadoveniene, fiind astfel motivate iniţiativele ulterioare de a cerceta această creație în 
relație cu ea însăşi şi cu propriile şi originalele sale determinări estetice. 

Aşezarea romanelor lui Sadoveanu în context întăreşte şi mai mult ideea că ele 
răspund unor etape programatice incluse în mod deliberat în structura unei opere creată 


pentru a fi suficientă sieşi. În anul apariţiei Baltagului, corect catalogat ca „roman 

filosofic” in cea de-a zecea ediție a Dicţionarului Sáineanu[15], apare în România 
Ultima noapte de dragoste, întâia noapte de război, iar în Franţa Calea regală de Andre 
Malraux. Acelaşi autor dă tiparului Condiția umană în anul în care Sadoveanu publică 
Creanga de aur, iar Camil Petrescu Patul lui Procust. La aceste creaţii, care fie 
susțineau ideologia existentialistá, fie se subscriau intimismului proustian, Sadoveanu 
opune două dense meditații asupra condiției istorice a fiinţei reflectată atât în propriul 
său „sine” cât şi în „sinele propriu”. Acest demers vădeşte o fină intelectualitate pe care, 
într-o firească rezonanţă, o întrevede Alexandru Paleologu, într-un timp mult mai bogat 
în referinţe decât acela în care Lovinescu şi-a formulat asertiunile, având la îndemână 
doar scrierile de început ale lui Sadoveanu. 

„Există în opera lui Sadoveanu”, remarcă Alexandru Paleologu, „personaje de mare 
intelectualitate: Kesarion Breb, Platon din Sakkoudion, Ştefan cel Mare, Amfilohie 
Sendrea.. Dacă nu întâlnim la Sadoveanu drame ale conştiinţei morale si ale 
inteligenței, nici etosul revoltei şi al idealurilor, nu e din cauză că ar fi o operă lipsită de 
intelectualitate. Dar într-un univers ca cel al lui Sadoveanu nu există idealuri ci nostalgii. 
Idealurile şi dramele conştiinţei sunt fenomene ale negatiei; lumea lui Sadoveanu este 
însă una a afirmației sau (cu un termen mai apropiat de vocabularul lui şi care-i defineşte 
mai exact nuanţa ) a incuviintárii. 

Există două atitudini, două mari familii de spirite; a celor care aprobă cosmosul şi a 
celor care îl refuză. Aceştia din urmă sunt eroii conştiinţei individuale, marii idealisti, 
nihiliştii, reformatorii, sufletele scindate, etc. Cei care aprobă cosmosul au, în general, 
despre lume o concepție monistă, totală şi rotundă, o viziune armonioasă şi sferică, în 
care totul îşi are rațiunea şi locul"[7, pp.99-100]. 

Aşa cum opinează şi Nicolae Manolescu, scriitorul moldav se integrează în 
categoria celor care acceptă cosmosul, mare parte din opera lui nefiind altceva decât gest 
de fraternizare cu acest cosmos măsurat „cu măsuri omeneşti”, „ceea ce înseamnă cá 


seninătatea fundamentală a prozei lui exclude suferinţa, violenta şi crima"[7, p.100]. 

Cum nu exclude nici aversiunea programaticá fatá de agresivitatea mijloacelor 
întrebuințate de „legile noi" în a se impune ca unice înfățişări ale civilizației. Momentul 
in care Vitoria Lipan relatează, cuprinsă de o spaimă ruşinată (atitudine tipică în fata 
insolentei noului) experienţa vrájitoreascá a unei convorbiri telefonice, are fără îndoială, 
rosturi simbolice. Pentru Sadoveanu, omul acestor legi noi, „omul nou" este „prostul 
prostit”, cum ar zice Gabriel Liiceanu.. 

Dar concluzionează Alexandru Paleologu, „toate dramele şi catastrofele individuale 
sunt integrate în organizarea totalitară a operei, în care se pierd ca propriile noastre 
drame si destine în ordinea infinită a universului”. 

În cele din urmă această contopire de energii adesea divergente nu are altă menire 
decât aceea da a asigura coeziunea cosmică, unitatea prin diversitate a lumii. Coeziunea 
cosmică induce ideea de pur şi elementar de piatră şlefuită ce nu lasă spre exterior decât 
scintilațiile misterioaselor sale fuziuni. „Nouă e fuziunea lor la Sadoveanu”, notează 
Nicolae Manolescu, „într-o proză ce nu e nici românească în accepţia de azi, nici 
epopeică, în accepţia clasică. Putem repeta cu privire la epopeea sadoveniană ceea ce s-a 
afirmat odată despre Tolstoi: Lumea organic-naturală a vechii epopei era totuşi o formă 
de cultură, a cărei calitate specifică era chiar organicitatea în vreme ce natura pe care 
Tolstoi o propune ca ideal şi o trăieşte ca existenţă este sesizată ca o formă de natură şi 
în acest sens, opusă culturii. De aici, cu siguranţă impresia de elementaritate (şi nu doar 
a omului şi a vieții lui, ci îi mai simțim opera ca pe o „,natură”, care se opune 
„culturii”[7, p. ]. 

Natura operei lui Sadoveanu nu poate fi opusă culturii atât timp cât esenţa acestei 
opere este profund culturală şi pune în circulaţie valori culturale. Printre altele, natura 
sadoveniană nu numai în înţelesul ei faunografic este labirintică, iar labirintul nu e 
altceva decât un concept cultural. Sadoveanu abordează natura ca pe un depozit de 
semnificaţii destinice. De aceea trecerea de la natura exterioară la cea interioară se 


produce fără oprelişti, ceea ce întăreşte senzația de elementaritate. 

La Sadoveanu nu functioneazá in mod explicit o retoricá a naturii, in sensul acelei 
atât de uzate imagini a ,,templului" geo-vegetal, retorică pentru care este exponential 
americanul Toreau. Relația dintre om si natură apare la Sadoveanu într-un chip esoteric, 
misterios şi presupune la diverse niveluri de implicare actul inițiatic. 

În cele din urmă, natura în întregul ei plurisematism este conceptul-cheie al întregii 


creații sadoveniene. 


2. Ipostaze ale labirintului şi funcţiile acestuia 

Dacă romanul Creanga de aur este romanul celor trei trepte initiatice (Egipt - 
Bizanţ - Iubire), romanul Baltagul este romanul labirintului, infátigat, de asemenea în 
trei ipostaze: labirintul fizic, labirintul psihic şi labirintul moral. 

Înainte de a cerceta in amánuntime disoluția acestor ipostaze ale labirintului în 
structura epică a romanului sadovenian, vom încerca o coborâre în corpul de semnificații 
al acestui concept cultural. 

Începutul îl face construcţia ridicată de către Dedalus la solicitarea lui Minos, care 
dorea pentru Minotaur o închisoare inexpugnabilă în insula Creta. Planurile acestui 
„palat” sunt ele însele o metaforă thanatologică. Fără firul Ariadnei, palatul lui Minos s- 
ar fi transformat în mormânt pentru viteazul Tezeu. 

„Labirintul este înainte de toate o încrucişare de drumuri dintre care unele sunt fără 
ieşire şi constituie fundături prin mijlocul cărora trebuie să descoperi drumul ce duce în 
centrul acestei ciudate pânze de păianjen. De altfel, comparatia cu pânza de păianjen nu 
este exactă, căci acesta este simetrică şi regulată, pe când esenţa însăşi a labirintului este 
de a circumscrie în cát mai puţin spaţiu un păienjeniş cât mai complex de cărări şi să 
întârzie (sau să facă imposibilă, n.n.) sosirea călătorului la centrul care rávneste “[3, p. ]. 

Labirintul este multiplicarea crucii prin suprapuneri întâmplătoare, supuse însă „„I- 
logicii” oculte. Dimitrie Cantemir în Istoria hieroglifică ,tálmáceste lavirinthul ca 


închisoare din care nu se poate ieşi, iar în plan simbolic îl asociază cu ignoranta[11 J. 

Ínainte de Dedalus, natura a construit primele labirinturi in pesterile preistorice 
străbătute de dense rețele şi culoare de acces. 

La intrarea sălaşului Sibiliei din Cumae, după cum ne spune Virgilius, se află 
desenat un labirint. Îndeplinind funcțiuni protectoare, labirinturile apar gravate pe dalele 
catedralelor occidentale. Egiptul, „buricul” inițiatic, cunoaşte labirintul căci, prin 
asociere cu forma naturală traseului revelator-peştera, labirintul trebuie, deopotrivă să 
îngăduie accesul la centru prin parcurgerea traseului sus-mentionat, dar să şi interzică 
acest acces celor care nu sunt „calificați”pentru acesta. „În acest sens, labirintul a fost 
apropiat de mandala, care comportă la rândul ei, uneori un aspect labirintic"[2, p.197]. 

Este vorba, aşadar de scenarii initiatice discriminatorii care precedau deschiderea 
căilor către centrul ascuns. 

„Labirinturile gravate pe dalele bisericilor erau, totodată semnătura unor confrerii 
initiatice şi substituirile pelerinajelor la Sfântul Mormânt. De aceea poti afla uneori in 
centru fie arhitectul însuşi, fie Templul din Ierusalim: alesul ajuns în Centrul Lumii sau 
simbolul acestui Centru. Credinciosul care nu putea îndeplini în realitate pelerinajul, 
parcurgea cu imaginația labirintul până ce ajungea în centru la locurile sfinte; acesta era 
„pelerin pe loc”[2, p.202]. 

Cei care, însă, parcurgeau fizic labirinturile în scopuri purificatorii, făceau adesea 
acest lucru târându-se în gennchi, ca de exemplu, în cazul labirintului de peste două sute 
de metri de la Chartres. 

Funcția apotropaică a labirintului nu era doar una simbolică, în sensul utilizării 
ideogramei prin incizionarea acesteia în dalajul catedralelor, ci căpăta întruchipări 
spatiale, multe cetăți medievale având construite înaintea porților labirinturi. Casele 
greceşti erau însemnate, în aceleaşi scopuri, cu ideograme labirintice. Pe de altă parte, 
prezenţa acestui simbol era de natură să situeze mental oraşul sau casa în centrul lumii. 
În unele culturi animiste, ca, de pildă, aceea Noilor Hebride, figuri labirintice sunt 


desenate în fata locuinţelor pentru a desăvârşi rolul de simbol al prestigiului social pe 

care îl are casa. Apare, astfel figurat labirintul broastei țestoase, numit ,,'netómwar", care 
simbolizeazá adulterul[6, p.130]. Desi broasca testoasá semnificá in cele mai multe 
dintre culturile primitive imaginea cosmogonicá a uniunii dintre cer şi pământ, această 
ieşire din context nu-i alterează exponentialitatea. „În planul antropometric, broasca 
ţestoasă acoperă un simbolism în egală măsură masculin şi feminin. Se pare că acest 
aspect al simbolismului ar fi rezultat din observarea mişcării prin care broasca ţestoasă 
îşi scoate capul din carapace, care seamănă, fără îndoială cu erecţia falică. Retragerea 
capului în interiorul carapacei va evoca, în aceiaşi ordine de idei, vlăguirea falusului, de 
unde vor fi induse ideile de eschivare, ba chiar de capitulare şi deci, de laşitate; la limită, 
această imagine a broaştei țestoase retrágándu-si capul, ne va aminti de strutul care-şi 
ascunde capul în nisip. 

De aici, prin degradarea simbolului, chinezii au ajuns să folosescă broasca ţestoasă 
drept calificativ pentru bărbaţii inselati..."[3, p.210]. 

O deloc suspectă telepatie spirituală transportă simbolul mai la Sud de China, în 
Melanesia, unde descoperim labirintul ,netómwar" (vezi Anexa 1). Această mică 
abatere nu este lipsită de rost dacă e să amintim că una dintre nişele morale în care s-ar fi 
putut ascunde Nechifor Lipan este chiar adulterul. Rămânând în aceeaşi sferă a 
exotismului simbolizant, se cuvine să arătăm că între broasca ţestoasă şi cocor, există o 
legătură bazată pe identitate în planul figurării „strămoşului atotştiutor”. 

Un străvechi popor african - dogonii, venerează broasca ţestoasă ca spirit-efigie a 
originilor strămoşeşti, iar japonezii arată acestei vietáti blânde aceiaşi considerație pe 
care o arată cocorului sau pinului, în semantica mitologică a neamului ,bushido" si 
„bonsay”, pinul fiind în co-energie cu broasca ţestoasă şi cocorul. Dansul lui Tezeu, zis 
şi dans al cocorilor, este desigur legat de întortocherea labirintică. În ipostaza sa fizică 
de fortificație labirintul blochează accesul spre un teritoriu care în viziunea agresorului 
are nu numai valoare de trofeu, dar şi o incitantă valoare mistică. În labirint au acces 


doar initiatii, singurele călăuze spre centrul care, odată atins, produce revelarea 

misterului. ,,Ritualurile labirintice pe care se intemeiazá ceremonialul de initiere au 
tocmai drept scop să-i arate neofitului, in chiar timpul vieţii sale pământeşti, felul de a 
pătrunde fără a se rátáci în teritoriile morții (moartea fiind o poartă spre o altă viață). 
Într-un anume fel, experienţa initiaticá a lui Tezeu în labirintul cretan echivalează cu 
căutarea merelor de aur din Grădina Hesperidelor sau a lânii de aur din Colhida. În 
limbaj morfologic toate acestea nu semnifică altceva decât pătrunderea victorioasă 
(echivalentă cu revelaţia centrului, n.m.) într-un spațiu greu accesibil şi bine păzit în care 
era mijlocită întâlnirea cu un simbol mai mult sau mai puţin codificat al puterii, al 
sacralitátii şi al nemuririi (sau al muririi, n.n.)"[4, p.321]. 

Labirintul este Palatul dublei securi, ca simbol solar, iar definiția dicționarului 
Săineanu arată că baltagul este o armă adesea cu tăiş dublu. În timp ce spiritele etajate 
ale zigguratului urmăresc proiecția tridimensională a unui labirint elicoidal, imagine- 
definiție, Palatul Securii aminteşte că la Cnossos, sălaşul mitic al Minotaurului era, în 
mod special, sanctuarul dublei securi, simbol al regalității întruchipat de trăsnetul arhaic 
al Zeus - Minos[16, p.150]. 

„Labirintul duce, de asemenea, în interiorul sinelui (prin descendentă elicoidală), 
spre un fel de sanctuar interior bine camuflat, unde tronează ceea ce este mai tainic în 
ființa omenească. Gândul te duce la mens - templul Sfântului Duh din sufletul aflat în 
stare harică, sau încă la adâncurile inconştientului. Şi pe unul şi pe altul, conştiinţa nu-i 
poate găsi decât după multe ocoluri sau în urma unei concentraţii intense, până la acea 
intuiție finală care simplifică totul gratie unei iluminări de natură revelativá"[3, p. ]. Cu 
cât călătoria este mai grea, cu atât obstacolele sunt mai numeroase si dificile, 
supunându-l pe actant la un proces de emancipare spirituală, morală şi adesea fizică, 
finalizat prin transformarea acestuia în sens evolutiv, cel implicat dobândind un nou sine 
[2, p.199-200]. Ceea ce se petrece în centrul labirintului, unde călătorul ajunge, fie 
călăuzit, fie împins de la spate de o datorie ce trebuie a fi împlinită, nu este doar 


revelarea unui mister ci şi metamorfozarea structurală a actantului care resimte în 

propria sa structură spirituală şi morală victoria înțelepciunii asupra obsesiilor materiale, 
a veşnicului asupra pieritorului, a rațiunii asupra pulsiunilor instinctuale , a experienţei 
asupra falsei sale oglindiri în spatele căreia se ascunde nimicitoarea improvizație [2, 
p.202]. 

Oare „casa egiptenilor” din atât de frământatul ,pántece" (în sens zolian) al 
Bizanțului nu era un labirint? La egipteni labirintul era alcătuit din douăsprezece curți 
(concentrice?) acoperite cu o pânză , curți ale căror porti sunt vizavi una de cealaltă şase 
la nord şi şase la sud, toate în contiguitate, îl descrie Herodot. 

În romanul Creanga de aur există, fără îndoială, o structură complicată a 
labirintului. Acesta, însă nu are un singur centru al revelatiei ci mai multe. Fără a ne 
apropia acum de sensurile profunde ale acestui concept cultural care centrează într-un 
mod surprinzător înţelesul ezoteric al operei sadoveniene, ţinem totuşi, in chip de 
concluzie, la definițiile de dicționar, să reproducem descrierea unuia dintre centrele 
labirintului inițiatic pe care îl parcurge Kesarion Breb. „Episcopul (Platon n.n.) intră, nu 
fără oarecare sfială. Era în această curte veche a Egiptenilor o linişte care nici nu putea fi 
bănită de trecătorii prin ulitile apropiate. Un cocor ieşi din gang şi trecu pe pajiştea 
grădinii, la havuzul din mijloc. 

După ce făcu câțiva paşi în ceea ce 1 se părea intunecime, prea sfintitul Platon găsi 
un loc rotund unde curgea o lumină slabă de deasupra, prin acoperişul de sticlă verde. Pe 
ziduri erau hieroglife şi zugrăveli. Unele îi erau cunoscute, din învăţăturile acelui timp. 
Cunoscu, deasupra unei uşi scunde, între două columne subțiri, ochiul lui Dumnezeu, 
între raze şi în litera sacră numită Delta. O altă uşă mai îngustă, cu canat de cedru, se 
deschide fără zgomot aláturi"[12, p.145]. 

În acest context, Kesarion Breb dă definiția centrului: „- O, părinte şi prietene, nu e 
pedeapsă. Am stat cu mine însumi, trudindu-mă să dezleg întrebările fără răspuns. E 
nevoie pentru asta de tăcere, singurătate şi concentrare. Desfăcându-mă de tot ce atârnă, 


m-am dus să văd” [12, p.145]. 

3. Tipologii ale labirintului 

Romanele sadoveniene considerate a fi cele mai importante prin acceptarea lor in 
categoria prozei filozofice, oferá exegetului plácerea de a descinde intr-un singur labirint 
prin sine, căile acestui labirint fiind iluminate de simboluri şi misterii neaşteptate pentru 
un material epuc, adesea şi fără îndreptăţire considerat a fi traditionalist şi bucolic. 
Pentru a înţelege structurile suprapuse ale Baltagului, spre exemplu, vom încerca o 
foarte succintă hermeneutică a tipologiei labirintului, menită, în cele din urmă, să creeze 
fundalul pe care se va afirma labirintul sau, mai degrabă, labirinturile Vitoriei Lipan. 
lată, deci, o clasificare fizică a acestui concept cultural. 

Vom identifica, mai întâi, labirinturile naturale săpate cu o răbdare multiseculară de 
cursurile de ape submontane. „Stalactitele şi stalagmitele au fost considerate din 
timpurile cele mai vechi drept elemente care sporeau sacralitatea unei grote. Prin 
efectele percepute de o fantezie uşor impresionabilă, aceste formațiuni au căpătat diverse 
denumiri antropomorfe, teomorfe sau terimorfe. Stalactitele cu aspect mai impresionant 
erau individualizate printr-un tratament presacral, la baza lor construindu-se altare sau 
spatii de meditaţie. 

Intrarea naturală era lărgită sau modificată, în aşa fel încât să nu se poată ajunge la 
grota centrală, considerată sacră, decât după parcurgerea unui traseu obstacular. 
Câteodată intrarea era mascată. Locul era în aşa fel pregătit încât să se accentueze 
aspectul sáu de „tremendum”, de „„misterium magnum". Una dintre cele mai 
spectaculoase construcții naturale de acest gen, aflată în Europa, este labirintul subteran 
de la Postumia, în apropiere de Trieste, a cărui lungime reală este de aproximativ 21 de 
kilometri, din care doar 5 kilometri pot fi parcurşi de vizitatori. Nu atât de cunoscut, dar 
la fel de incitant este şi labirintul de la Aggtelek, situat pe graniţa dintr Ungaria şi 
Slovacia. Prin galeriile acestuia, lungi de 6 kilometri, curg atât „Styxul” cât si 


A 


„Acheronul”, între numeroasele formaţiuni stalactitice găsindu-se o...,,broascá ţestoasă” 


> 


ŞI o „acvilă” (un cocor?) [14, p.55]. 

Dobrogea are si ea labirinturile sale. Cel mai spectaculos se aflá in pestera de la 
Limanu si se pare cá a servit ca spatiu de locuire pentru populatiile troglodite, dupá cum 
sugerează in Getica, Vasile Pârvan : ,,Strabo ne vorbeşte de ,troglodytii' Dobrogei, în 
care nu întotdeauna avem a vedea chiar nişte „locuitori de peşteri”, ci, fără îndoială, pe 
locuitorii în bordeie, care fireşte erau mai mult sub decât supraterane...deasupra locuiesc 
crobyzii şi troglodytii din locurile din jurul oraşelor Callatis, Tomis şi Istros" [9, p.83]. 

Nu putem trece cu vederea apropierea, fie şi în plan metaforic dintre aceste aşezări 
subterane, construite sub presiunea atacatorilor nomazi, şi ,seolul' biblic. Aceste 
apropieri mistice sunt şi mai evidente în labirintul complexului de locuinţe şi bisericuțe 
de la Basarabi, unde natura a colaborat în mod spectaculos cu omul. „Un labirint poate fi 
rezultatul secundar al unei acțiuni săvârşite cu un scop anume, în virtutea căruia s-a 
trasat la origine parcurs întortocheat. Trebuie făcută distincția între labirinturile 
întâmplătoare, cele accesorii şi cele intenționate. 

Lucrul acesta s-a petrecut şi se petrece cu galeriile unei mine sau cu ansamblul de 
galerii săpate ca refugiu ori ca scop de apărare, în care caz, pentru a spori dificultatea 
unui asediu, sunt adăugate porți şi treceri false, sau ocolişuri înşelătoare. Astfel de 
strategii au fost folosite şi de vechii egipteni când au construit mormintele regale, cu 
gândul la inevitabilu şi frauduloşii cáutátori de comori. Cu aceeaşi menire protectivá au 
fost ridicate fortificații labirintice şi la suprafața pământului. Ingeniozitatea celor care au 
edificat astfel de fortificații s-a oprit uneori doar la ridicarea zidurilor, dar alte ori s-a 
extins şi asupra rocilor şi altor elemente naturale din care a întocmit un sistem 
repugnativ menit să creeze mari dificultăți oricărui invadator, care, preocupat să 
parcurgă traseul întortocheat, nimerea fără putinţă de scăpare sub focul celor de pe 
metereze. La Micene potenţialii atacatori au avut de înfruntat stâncile înalte şi apoi 
ocolişurile nenumărate făcute de zidurile interioare şi în cele din urmă drumul complicat 
de dincolo de Poarta Leilor către ultimul zid de apărare şi apoi abruptul către putul 


adânc în care se păstra apa, element cu atât mai vital în condiţiile unui asediu prelungit. 

Ín apropierea golfului Volos din Tessalia exista un sat fortificat pe o coliná 
artificialá, nu prea inaltá, de formá aproape ovalà, care era apárat de 6-7 imprejmuiri 
concentrice, ridicate din pietre şi pământ in aşa fel încât trecând de la imprejmuire la 
alta, invadatorul era silit să intre într-un păienjeniş complicat de drumuri în mijlocul 
căruia se găsea aşezarea fortificată la rândul ei. 

Labirinturi întâmplătoare se găsesc în arhitectura primitivă a satelor africane ca de 
pildă cel din Oaza Siwa din vestul Egiptului, Boukhais din Algeria ori Seripe din Ghana, 
structura acestor aşezări fiind condiționată atât de nevoia de a face față intemperiilor, dar 
şi de nevoia de a se apăra împotriva unor triburi potrivnice. 

Neexistánd practic o fortificație împrejmuitoare, satul funcționează ca o capcană 
pentru atacatorii care se văd prinşi in păienjenişul ulitelor, în timp ce localnicii, 
„Inițiați”, reuşeau să scape folosind trasee secrete"[6]. 

În primul rând un labirint poate avea sau nu ráscruci; cu alte cuvinte se poate ca 
dar se poate şi ca drumul să impună unele alegeri între multe căi. După acest criteriu 
labirinturile pot fi „mono-odassice” (cu singură cale) sau ,,poli-odasice"(cu mai multe 
căi). Labirinturile mono-odassice sunt de fapt pseudolabirinturi,(vezi Anexa 4, Caerdroia 
sau Troy town) pentru cá parcurgerea lor se face fără posibilitatea de a pica în derută, 
„nu dă naştere la nehotărâri şi nu impune alegeri de drum; e suficient să urmezi calea 
pentru a-ți atinge scopul”. 

După forma traseului, labirinturile sunt geometrice (vezi labirintul din Chalon-sur- 
Marne, Anexa 2) sau neregulate (vezi labirintul Vitoriei Lipan, Anexa 5). Un alt criteriu 
taxonomic este cel al „centrului”. Potrivit acestuia labirinturile pot avea un singur centru 
(vezi Anexa 3) sau mai multe. De altfel, centrul poate fi „de trecere” sau poate fi 
,centrul-scop",,,centrul de sosire”. Astfel spus, de-a lungul parcursului pot exista 
cotituri obligate sau „bucle” obligatorii după a căror parcurgere călătorul se întoarce la 


calea spre adevăratul centru, care e şi ultimul. În acelaşi timp, centrul poate fi închis (cu 

o singură ieşire aceeaşi cu intrarea) sau deschis (cu mai multe ieşiri, fiecare dintre 
acestea presupunând un ciclu inițiatic separat). În cazul labirinturilor mono-concentrice 
sensul inițierii poate fi centrifug, atunci când se pleacă din centru, sau centripet, atunci 
când se ajunge în centru. 

Prima aproximare a labirintului este spirala, simbol solar, la care s-a ajuns prin 
studiul arhitecturii melcului marin, care, în anumite epoci, a fost utilizat destul de 
frecvent fie ca monedă, fie ca ornament, dar şi ca obiect sacral. 

Labirinturile mai pot fi plane sau etajate, urmând o dezvoltare elicoidală. În acest 
ultim caz drumul poate fi descendent sau ascendent, labirintul devenind cavernă sau 
turn. 

Căile labirintului implică, prin dispunerea lor în compoziţie, scopul fără abatere 
(calea nu implică acțiunea eclectică), crucea (o cale se întretaie cu alta născând 
eventualitáti) ori nodul (trei cái se intersectează dând naştere unui pseudo-centru. Nu 
este centrul final dar are o vie semnificaţie în economia călătoriei initiatice). În planul 
labirintului pot exista „noduri obligatorii” sau „noduri capcană”, care îl aduc pe călător 
la punctul initial sau îl tin departe de adevăratul centru - atingerea scopului inițiatic. 

Forța semnificativă a labirintului apare spontan în cele mai diverse culturi ale 
planetei, fără, însă, ca vreuna dintre tentativele de a explica ubicuitatea acestui concept 
să fie pe deplin multumitoare. 

Astfel C. Schuster încearcă să demonstreze că labirintul este un motiv „care a 
apărut pentru prima oară în petroglifele europene în cursul mileniului II, î.d.Ch., şi, de 
aici, s-a răspândit spre răsărit, prin Caucaz şi India, până în Indonezia şi în unele forme 
alterate, mai departe, până în Noua Guinee, Malaezia şi chiar Polinezia; de asemenea în 
forma sa nealterată, printre indienii din sud-vestul Statelor Unite şi din nordul 
Mexicului, precum şi recent printre indienii unui trib din America de Sud, tribul 
Gaduevo din Mato Groso" [14, p.182]. În acelaşi context, E. Mehl observă în finalul 


studiului sáu cá „difuziunea masivă a reprezentării labirintului în aşezările vechii 

civilizaţii a Megaliticului, pe țărmurile Atlanticului, Mării Mediterane, Oceanului Indian 
şi Pacificului şi prezenţa sa în actualele civilizaţii megalitice lasă să se înțeleagă că o 
asemenea reprezentare a fost specifică acelei epoci şi s-a răspândit într-o formă mai mult 
sau mai puţin nealterată prin migrații omeneşti spre alte regiuni. Totuşi sunt posibile şi 
chiar probabile, peregrinări ulterioare ale acestui desen şi prin mijlocirea unor negutátori 
sau a altor călători” [14, p.184]. 

După Layard, labirintul este un element al celor mai vechi ritualuri. „Ultima 
călătorie este efectuată în pântecul originar al divinității mamă” (se va vedea asemănarea 
dintre pictograma zeiţei mamă Gaia din grotele Mehedintiului şi pictograma labirintului 
Vitoriei Lipan în centrul căreia, luat ca pântece thanatomorf, se află rămăşiţele 
pământeşti ale lui Nechifor, n.n.). Legat de aceste vechi ritualuri, se pare că desenul 
labirintic îşi are originea în ceremonialurile sacramentale ale vânătorii, lucru întărit şi de 
scenariul evenimential al mitului lui Tezeu, cel ce omoară minotaurul. Un savant precum 
Erich Neumann, aflat în afara oricărei tentaţii de a se hazarda în afirmaţii, defineşte în 
mod corect labirintul ca fiind un simbol arhetipal. 

Caracterul ocult şi inițiatic al labirintului apare cu evidență în textele cabaliştilor 
medievali. Astfel, un manuscris păstrat la Mănăstirea Sfântului Galen, datând din secolul 
al IX-lea d. Ch., cu însemnarea aproape ilizibilă „Domus Dedal”, contine următorul 


comentariu la următorul pasaj din filozoful păgân: 


„Ludis me, texsens rationibus inextricabile laberinthum quae nunc quidum quo 
egrediaris introeas, nunc vero qua introearis egrediavis. ” 

„Îţi râzi de mine când urzesti din argumente rationale un labirint invincibil în care, 
într-adevăr, poti să intri pe unde ai ieşit şi de îndată să ieşi pe unde ai intrat”. Acest text 
induce aceeaşi imagine a pântecelui inițiatic, în care sunt păstrate misteriile sapientei în 
aşteptarea celui/celor meniti să si le însuşească. De altfel, un al treilea manuscris al lui 
Freising, datat cu aproximaţie în jurul anului 1085, conține în chip de comentariu la 


acelaşi pasaj un desen al unei structuri labirintice, având figurată în centru Lumea în 

care Diavolul (Zabulus) stă la pândă şi ar fi gata să devoreze omul dacă Hristos nu l-ar 
învinge, nimicindu-i puterea [14, p.103-104]. E şi aceasta o metaforă sapientialá cu 
înrâurire semnificativă asupra caracterului revelator al ,centrului". Acest centru al 
labirintului contine întotdeauna un principiu dinamic de tip maniheist, opunând categorii 
sau concepte antagonice, fie că această opoziție naşte conflicte ce se cer revelate, fie 


„omul menit” ajunge în centrul labirintului unde este integrat într-un conflict inițiatic. 


Lumea de aici şi lumea de dincolo erau de fapt un unic univers care putea fi 
penetrat şi cunoscut prin inițiere, iar această inițiere putea fi dobândită numai prin 


cunoaşterea şi vehicularea simbolurilor. 


Nu e deci, de mirare, că şi literatura va aborda, şi încă în mod preferențial, tema 
„călătoriei obstaculate”, a drumului care conduce la moartea cea bună, după cum se 
exprimă Santarcangeli la Ierusalimul ceresc, unde se produce regenerarea credinciosului, 
renaşterea sa la o viață de fericire veşnică [14, p.107], echivalentă, în fond cu eliberarea 
spiritului nelimştit de insalubritatea morală a morții sale. Este eliberarea către care 


názuiesc cu atâta obstinatie atât bătrânul rege Hamlet, cât şi falnicul Nechifor Lipan. 


4. Drama labirintului Vitoriei Lipan 


Baltagul apare în anul 1930, an în care, aşa cum am mai arătat, vede lumina 
tiparului primul roman semnat de Camil Petrescu - Ultima noapte de dragoste, întâia 
noapte de război. Nu puţine au fost opiniile potrivit cărora Mihail Sadoveanu, a dorit să 
facă, prin această scriere, o concesie directă epicului tumultos şi uşor psihologizat. Cum 
era de aşteptat, aceste opinii nu au rezistat în timp, ieşind, în schimb, în evidenţă 
structurile programatice ale unei atitudini dedicate civilizației tradiționale româneşti. 
Pentru Sadoveanu, care în acei ani parcurgea el însuşi etapele unei inițieri ezoterice, 
„legea veche” căpăta forţa unui comandament moral bazat pe profunzimea filozofică a 


unui sistem de arhetipuri culturale indestuctibile. Calmul aparent (mai mult sau mai 

puţin!) ce a întovărăşit perceperea operei sadoveniene în epocă, reflecta, in fond, 
reticenta elitelor adepte ale sincronismuli cultural, față de acest impunător avocat al 
identităţii etnice pregnante a poporului român în context continental. Sadoveanu nu se 
arată preocupat din cale afară de impactul progresului tehnologic asupra unei societăți ce 
încă se simţea bine în spațiul filozofiei sale bucolice, ci este afectat de vicierea purității 
sufleteşti a românului ce nu se reduce doar la „Jus valachorum" ci se exprimă prin 
stăpânirea, chiar dacă excesiv de discretă, a tainelor veşiciei, aceasta născându-se, după 
cum spune şi Lucian Blaga, „la sat". 

„Acum văd cât de departe suntem noi, eu şi baciul baladei, de barbaria civilizației. 
Oamenii progresului mecanic si al vieții standardizate au pus în slujba interesului lor pe 
toti demonii adormiti în măruntaiele pământului. 

Ca ucenicul vrăjitor al lui Goethe, au rostit cuvântul care stârneşte; hora 
destrăbălării lor funeste e pornită şi nimeni n-o poate opri, căci cuvântul tainic al alinării 
duhurilor rázvrátirii, fiii omului încă nu l-au găsit. 

O, pământean al Daciei fericite, coborâtor al oamenilor paşnici, care n-au practicat 
meşteşug sângeros şi s-au plecat furtunilor, în datina ta de blándete şi de milă e mai 
multă nobleţe decât în civilizațiile distrugătoare din zilele noastre”, scrie Sadoveanu în 
Anii de ucenicie. În spatele acestei antinomii îşi plasează, de fapt, propriul sistem 
filozofic ce poate fi definit, în mod elementar, prin a-l compara din nou pe Sadoveanu cu 
Camil Petrescu. Dacă proustianul Petrescu recurge la un sistem conceptual explicit, 
Mihail Sadoveanu, sprijinindu-se pe bogăția semantică a sistemului de simboluri 
ancestrale, adoptă starea implicită a filozofiei punând în mişcare arhetipuri spirituale şi 
personaje-concept. În romanul Baltagul labirintul are funcţia arhetipală, iar Vitoria 
Lipan, asemenea personajelor din Creanga de aur, se defineşte, la rândul ei, ca personaj- 
concept. 

În treacăt, dar nu fără rost, vom aminti aici o atitudine asemănătoare cu aceea a lui 


Sadoveanu față de dihotomia „„tradiție-modernitate” datorată de această dată lui Mircea 

Eliade pe care Terry Alliband îl defineşte ca pe un „protagonist al purității premoderne" 
fiindu-i cunoscută aversiunea față de modern, care, prin plásmuirile sale tehnologice, dă 
naştere unor religii imprevizibile şi de-ritualizate [1, p.211]. 

Şase ani după apariția  Ba/tagului, vedea lumina tiparului blagianul Spațiu 
Mioritic, şi un an mai târziu, în 1937, Elogiul satului românesc, ambele lucrări marcând 
sistemic profunzimea filozofică a spiritualității tradiționale. E de observat că matricea 
ondulatorie psiho-spirituală a românilor, reflectată şi determinată de configurația 
geomorfică a spațiului natal, pune în evidenţă un lucru extrem de interesant din punctul 
de vedere al studiului nostru. Astfel, prin suprapunerea a două frecvenţe ondulatorii 
identice, cu timpi de emisie diferiți se obține imaginea unui lant trofic spiritual care, 
aşezat pe o axă verticală, sugerează ritmicitatea Coloanei Infinitului, care nu este altceva 
decât un labirint cu o infinitate de centre. 

Cheile initiatice, cât şi măiestria stilistică specială a lui Mihail Sadoveanu, duc la 
prezentarea arhetipului labirintului în romanul Baltagul într-o manieră polifonică, 
planurile fizic, spiritual şi ezoteric alcătuind ele însele un labirint. 

Hermeneutica labirintului implică, însă o dramă a acestuia, identificată cu 
momentul pornirii, al pătrunderii în labirint, cu încărcătura de semnificaţii şi nelinişti 
mentale ale celor cinci minute de dinaintea plecării la drum. 

Iată o subtilă definire a acestei drame a labirintului: „În programul oricărei vieţi 
omeneşti intervine, la un moment dat, tema reperului optim, dar inaccesibil. Totul se 
organizează în jurul unei tinte supreme, în jurul unei depărtări față de care realitățile 
curente palpabile, apar diminuate. E un soi de diversiune a „departelui”, care ne 
determină să trăim cu privirea fixată pe linia orizontului” [10, p.247]. 

Tinta supremă a Vitoriei este să-şi găsească soțul; pentru ea, Nechifor este în 
mijlocul labirintului. Drumul oierilor nu este unul nou, ei folosesc ritualic aceleaşi 
drumuri de urcare şi de coborâre a turmelor. Prin aceasta, aceşti oameni iau în stăpânire 


unii topoi nespecifici. Pe un drum cunoscut până la un punct s-a aventurat şi Nechifor 

Lipan: el ştia drumul către Dorna, căci neguţătorise şi in alti ani turme acolo. Acest 
drum este însă pândit de primejdii, atât pentru cel ce-l ştie, cât şi pentru cel ce nu-l 
ştie( Vitoria). Aventurarea pe un drum necunoscut, cu tovarăşi necunoscuţi, îi vor fi 
fatale lui Nechifor. El este tipul de erou de basm care îşi caută duşmanii, el se expune 
pericolelor drumului „asupra nopţii”, deşi se ştie că până la primul cântat al cocoşului 
plecarea la drum este o aventurare şi o expunere la forțele malefice. Putem spune că 
până la un anumit punct, acesta îşi provoacă soarta: se pune în pericolul de a se întâlni 
cu exponenti ai fortelor malefice, având la îndemână doar curajul şi credinţa sa. În 
acelaşi timp, soția sa are credinţă în Dumnezeu, şi în echilibrul lumii, dar şi în brațul de 
fier, cu baltag, al fiului Gheorghiţă. 

Vitoria Lipan trăieşte neliniştea acestui „departe” întreţinută de confruntarea 
gândurilor sale ce gravitează în jurul a două centre labirintice intermediare: iubirea 
trădată şi moartea, aceste centre fiind situate la punctul de conjuctură dintre labirintul 
psihic şi cel ezoteric. Acestea se vor suprapune la un moment dat pentru a constitui 
ultimul labirint al cărui centru inițiatic este de esență morală. Vitoria resimte cu acuitate 
semnele morţii, iubirea trădată având, în sufletul ei, valoarea ipostaze: de salvare, care 
implică judecata dar şi iertarea păcătosului, fără tulburarea unui scenariu existențial 
elaborat sub înrâurirea unei endo-moralitáti tipice populației munteneşti. Labirintul 
esoteric are ca praguri obstaculare semnele şi visele, toate incluse în magia tradițională a 
spațiului montan care, cel puţin în acest roman, dar şi în Creanga de aur cu nuantári şi 
rafinamente de tip intelectual, apare ca spațiul inalterabil al „legii străvechi”. Visul 
Vitoriei are toate virtuțile unui mesaj. Fondul ei psihologic era pregătit să primească un 
astfel de mesaj. Întruchiparea acestuia, sugerează însă, un alt labirint, cel al sufletului 
nemângâiat care cere alinare, prin săvârşirea actului de dreptate, de la cei dragi. „Astfel 
s-a frământat, fără să îi aline gândurile şi fără să primească vreo veste de unde aştepta. În 


noaptea asta, cătră zori, a avut cel dintâi semn, în vis, care a împuns-o în inimă ş-a 

tulburat-o si mai mult. Se fácea cá vede pe Nechifor Lipan cálare, cu spatele intors cátrá 
ea, trecând spre asfintit o revărsare de ape"[13, p.15]. 

Imagologia visului este explicitá si are menirea de a motiva evolutia ulterioará a 
personajului feminin principal. 

Luánd lucrurile in sensul lor cel mai elementar, calea lui Nechifor Lipan peste 
„tulburarea de ape" pare a fi calea spre labirinturile mortii, întruchiparea elementară a 
Styxului pe care sufletul personajului, ce nu îşi arată fata, îl traversează nemângâiat. În 
această înţelegere visul are un caracter invitativ, pur hamletian, care amorsează în 
subliminal viitorul comportament al Vitoriei. În multiplele culturi ale Lumii, apa are, 
fără îndoială, multiple semnificaţii ezoterice. „Apele, ca masă nediferentiatàá, reprezintă 
infinitatea posibilităților; ele conţin tot ceea ce este virtual, tot ceea ce nu are încă formă, 
sămânţa primordială, toate semnele unei dezvoltări viitoare, dar şi toate amenințările de 
resorbtie. A te cufunda în apă si a ieşi din ea fără a te dizolva total. În afară de cazul 
când este vorba de o moarte simbolică, înseamnă a te întoarce la origini, a-ţi regăsi 
obârşia într-un imens rezervor de potențial, trăgând de acolo forte noi; este o fază 
trecătoare, de regresie şi dezinfectare de care depinde o fază progresivă de reintegrare şi 
regenerescentá" [3, p. ]. 

Aceastá imagine a simbolului acvatic este de facturá labirinticá intrucát regresia ca 
etapá necesará progresiei invocá pragul obstacular. 

În esență apa apare ca origine a vieţii, mijloc de purificare, centru de 
regenerescentá, combinate imaginar in cele mai felurite chipuri, fără însă a se tulbura 
coerenţa simbolului. Ezoteria românească impune alte două ipostaze ale apei: apa vie, 
cea care reînnoadă firul vieții şi apa moartă care „are proprietăți de magie terapeutică: de 
obicei, eroul omorât sau ciopártit (...) de alti inamici e reconstituit mădular cu mădular 
şi lipit (printr-o ciudată sutură chirurgicală) cu ajutorul acestei ape moarte"[5]. Ca 
simbol bazat pe continuitate (curgere), apa suferă modificări de semnificaţie în 


momentul în care această ,curgere" este tulburată. Apariția spectrală a lui Nechifor 

Lipan poate avea şi această semnificație a reconstituirii sufleteşti fără de care drumul 
spre lumea pacifică a morților să rămână, în continuare...obstaculat. Numit popular, 
Calea rătăcită sau Drumul pierdut, pe care adesea sufletele celor morți osteneau în 
drumul lor către lumea de dincolo, labirintul este o aparentă rătăcire căci simbolul 
labirintului înseamnă pentru erou o inițiere. 

În discuţia pe care Vitoria o are cu preotul Dănilă, aici reprezentant al legilor lumii 
reale, concrete, femeia defineşte visul ca ,,premonitie a intrării în labirint”. 

„- Lasă visurile. Îs mai mult înşelări (spune preotul, n.n.). 

-Câteodată poate-s înşelări; dar aicea îmi răspund mie. Cât chem şi cât doresc, 
trebuie să-mi răspundă. L-am visat rău, trecând călare (această ipostază —,cálare", 
putând avea şi semnificaţia de „trecere mijlocită” echivalentă mortii violente, n.n.) o apă 
neagră. 

-Atuncea are să vie (preotul are, firesc învedere aspectul premonitial al învierii, 
regenerării, reîntoarcerii, n.n.). 

-Nu. Era cu fata încolo (Mortul fără faţă solicită vindicativitatea ca soluție a 
redobândirii identităţii, a unei stări sociale fireşti în lumea de dincolo, n.n.). 

-Acestea-s de-ale femeilor. De când và bat eu capul şi vá spun să nu credeți in 
eresuri (sunt avute în vedere ambele semnificaţii ale cuvântului eres: atât aceea a 
credinţei în forte supranaturale cât aceea a unei gândirii care nu respectă contingentul, 
n.n.). 

-Ba-1 vis cu adevărat, părinte (mesaj întru totul credibil, n.n.), nu-i eres"[13, p.24]. 

Discutia cu preotul Dănilă, deşi nu o contine în mod explicit, nu exclude varianta 
unei disparitii violente. În cealaltă discuţie, în care glasul credinţei este înlocuit cu vocea 
vrăjitorului, al stăpânitorului de eresuri, moartea capătă o înfăţişare socio-sentimentală 
cu efecte mult mai chinuitoare decât chiar dispariția fizică în urma căreia se instalează 


cu timpul resemnarea. Acest chin este şi el un prag obstacular: 

,4Lumea-i rea, draga mătuşii, se tángui ea cu jale, (e vorba de bătrâna vrăjitoare a 
satului, mătuşa Maranda, n.n.), făcându-şi gura pungă şi clătind din cap. Am înţeles 
despre soţul dumitale, Nechifor Lipan, cá a ajuns cu bine în locul acela la Dorna, unde 
trebuia să cumpere oi de la nişte ciobani. Dar după aceea s-a găsit una cu ochii verzi şi 
cu sprâncenele îmbinate, care s-a pus prag şi nu-l lasă să treacă (lată o splendidă 
metaforă a morții în chip de prag obstacular! n.n.). 

Vitoria îşi tinu răsuflarea; simţi cá se înăbuşă” [13, p. 24]. 

Desi tot acest act divinatoriu are un aspect întrutotul socio-sentimental, el nu este 
altceva decát un mod criptic de a anunta moartea ciobanului. Simbolurile cromatice 
intáresc aceastá impresie, cupiditatea mortii intruchipate de femeia cu ochii verzi fiind 
implicită in mesajul bătrânei vrăjitoare. „Verdele păstrează o caracteristică stranie si 
complexă, care tine de dubla lui polaritate: verdele mugurelui şi verdele mucegaiului, 
viaţa şi moartea. Este imaginea adâncimilor şi a destinului” [3, p. ]. 

În altă parte, în acelaşi mod criptic, specific îndeletnicirii sale, bătrâna îl plasează 
pe Nechifor Lipan direct in...,,seol": 

„Vezi, drăguță cum ti se aleg dumitale lacrimile şi scârba? Şi omul dumitale, 
craiul de spatii, răsare în altă parte, într-o adunare de oameni. Acolo-i nelipsită cea cu 
ochii verzi, precum am spus”| 13, p.28]. 

Simbolul ,,spatiei" în jocul de cărţi este asimilabil baltagului cu două tăişuri (obiect 
din arsenalul simbolistic al labirintului, n.n.), el fiind “trefla”. Pe de altă parte, în greaca 
modernă “spathi” înseamnă sabie [15]. 

Ultima interpretare a acestui vis, preparator al momentului intrării în labirint, dar şi 
prag psihologic obstacular, întăreşte şi mai mult ideea existenţei unui ecran în spatele 
căruia zace adevărul, iluzie întreținută cu o specifică abilitate metaforică de către agentul 
esoteric întruchipat de mătuşa Maranda. În spusele ei, moartea şi trădarea iubirii se 
îngemănează motivând energiile subliminale ce o vor hotărî pe Vitoria Lipan să-şi 


urmeze calea în labirint. 

,L-am văzut astá-noapte trecând călare o apă neagră... mărturisi nevasta. 

-Nu spun eu? Om călare arată sfadă. 

-Se făcea că se ducea spre asfintit. 

-Cum spun şi cărțile: se duce spre aşternut stráin"[13, p.29] 

Întreaga recuzită a morţii este prezentă aici: sfada ca întruchipare a gestului 
criminal; asfintitul ca semn al stingerii, al morții; aşternutul străin-icon ocult al lumii de 
dincolo. 

Dacă toate aceste repere au o legătura neîndoielnică în planul labirintului spiritual, 
bătrâna vrăjitoare anunţă însă, într-una din viziunile sale divinatorii şi planul labirintului 
fizic. 

»... VOrbi cu glas schimbat. 

-Dacá va fi nevoie, se poate trimete spre acel loc o pasere, care strigă noaptea şi are 
ochi de om. E mai greu şi-i cu mare primejdie.Dar se poate"[12, p.29]. Aici se află 
intrarea în labirint! 

Nimic nu poate caracteriza mai sugestiv încercarea labirintului decât acest succinct 
„E mai greu şi-i cu mare primejdie. Dar se poate!"[13, p.29] 

„Drumul, plecarea la drum constituie o temă fundamentală; totul se întâmplă la 
drum, pe drum. Drumul reprezintă necunoscutul, spaţiul prin excelență neumanizat, 
deci, o fărâmă din lumea cealaltă” [8, p.95]. Aflat în interiorul satului, el este oarecum 
protejat prin cercurile magice (garduri, brazde trase în exteriorul satului cu ocazia 
diferitelor sărbători), dar aflat în spaţiul extravilan, el reprezintă un pericol destul de 
mare: răspântiile şi ráscrucile (topoi malefici, prin mărirea valorii negative a drumului, 
căci la răscruce vorbim nu de un drum, ci de 3 sau 4 drumuri) 

În acelaşi timp drumul are şi o conotaţie pozitivă: „drumul este iniţierea, plecarea 
la drum înseamnă plecarea în căutarea experienţei, înfruntarea forțelor oculte [8, p.96]. 

Harta celor 37 de popasuri pe care Vitoria Lipan la va face în desăvârşirea acestei 


experiențe initiatice, are conturul unei păsări asemănătoare cu aceea descrisă de mătuşa 

Maranda - bufnita, cea care reteazá firul destinului, dar care, in alte intelesuri arhaice 
anunţă si naşterea unui nou copil, implicit, reinnodarea acestui fir destinic. 

Negustorul evreu David, nume mai mult decát sugestiv, ajuns in afaceri tocmai la 
Călugăreniul Bistriţei, găseşte şi el definiție pentru labirintul în care urma să pătrundă: 
„Vreau să zic că nu-i atât lungă calea, cât cotită”[ 13, p.66]. 

Şi aici separatia dintre planuri este fragilă. David, în proverbiala sa înţelepciune, se 
referă la ambele labirinturi fără însă a le despărți în mod explicit. Această premiză, a 
pneumei existente între cele două încercări, cea psihică şi cea fizică, aduce în discuţie 
problema călăuzitorilor în labirint. Spre deosebire de Tezeu, pentru care atât drumul spre 
centrul labirintului cât şi drumul de întoarcere ar fi constituit încercări esențiale în 
absenţa firului de reper, Vitoria Lipan va parcurge un labirint al cărui centru inițiatic 
odată atins, se va dizolva lăsând personajul să se întoarcă în labirintul cumva previzibil 
şi determinabil al vieții cotidiene. Tainele acestui labirint dublu in care Vitoria Lipan 
pătrunde în ipostaza sa de personaj-concept, sunt totuşi criptate, firea ei, de copil al 
cosmosului rural, îndemnând-o să-şi caute călăuze tocmai în acest cosmos. Motivul 
pentru care se încumetă să-şi îndrume gândul spre potențialitatea acestei armonii 
universale este unul cât se poate de serios: reîntoarcerea în sânul cosmosului a spiritului 
rătăcit şi rătăcind prin moartea al soţului ei, Nechifor Lipan. Călăuzele pe care Vitoria şi 
le doreşte provin din acest cosmos: ,,... cine ucide om nu poate să scape de pedeapsa 
dumnezeiască. 

Blăstămat să fie, urmărit şi dat pe faţă. Dator este să-l urmărească omul; rânduit 
este să-l urmărească fiarele şi dobitoacele. Dacă ai cunoaşte înțelesurile vânturilor şi a 
tipetelor de paseri, şi a scheunatului dihániilor, şi a umbletului gângăniilor, şi a tuturor 
urmelor care sunt dar nu se văd dintr-o dată, atuncea îndată ai ajunge la cel vinovat. De 


ajuns tot trebuie să ajungi la el, însă mai tárziu"[13, p.130]. 

Labirintul animist: broasca ţestoasă 
Desen pe nisip, numit ,,netómwar" (adulter), Noile Hebride- Vanuatu (Melanesia) 

Labirintul din Chalon-sur-Marne,constructie reprezentativá pentru tipul polycentric 


http://www.labyrinthos.net/f homepage.htm 


Anexa2 

Labirintul din Guingamp 


http://www. labyrinthos.net/f homepage.htm 


Anexa 3 

http://en.wikipedia.org/wiki/Image:Labyrinth 2 9628from Nordisk familjebok9629.png 


Anexa 4 

Labirintul aviform şi policentric al Vitoriei Lipan 
1. Casa 
2. Credinţa 


3. Moartea ( Răzbunarea expiatorie) 


Anexa 5 

CAPITOLUL AL V LEA 


SIMBOLUL ARBORELUI COSMIC 


www.tase.ro/media/1/2004/copacJ.]pg 

1. Simbolul Arborelui Cosmic in diferite culturi 

Arbor Mundi sau Arborele Cosmic este un simbol universal in mitologiile 
principale. Considerat şi axis mundi - osia lumii, acest simbol sintetizează concepția 
generală despre lume într-o formulă mitofilosofică şi mitopoetică unitară şi specifică. 
„Ca stâlp ceresc reazămă bolta cerului. Uneori poate fi regăsit în cele două simboluri 
biblice - Pomul Vieţii şi Pomul Cunostintei sau Arborele Ştiinţei; în alte mitologii e 
identificabil cu alte forme: Pomul Fertilitátii, Arborele Revelatiei, Arborele Centrului 
(cosmic, arhetipal, totemic), Arborele Mistic, Arborele Ceresc sau Edenic, Arborele 
Magic. Există însă şi variante negative, deşi acestea sunt mai rare: Arborele Morţii, 
Arborele Răului, Arborele Infernal. Multe concepții identifică în Arbor Mundi o axis 
mundi; alteori, arborele se înlocuieşte (fără a-şi pierde semnificația simbolică esențială) 
cu un Templu cosmic, un Munte cosmic, un Stâlp cosmic, un Obelisc, o Scară la cer, o 
Cruce sau chiar cu Omul cosmic arhetipal. Se poate spune că Arbor Mundi, în orice 
variantă a sa, este şi nervura în jurul căreia se organizează logic (în logica ei internă) 
orice mitologie, cu zona ei auxiliara de tradiţii, credinţe, ritualuri, superstiții, mitografii 
poetice si, în fine, cu doctrina religioasá"[15, p.60]. Arbor Mundi este un simbol 
inseparabil de miturile cosmogonice şi antropologice, în care deseori apare sub una din 
formele sale mai sus menţionate. Aceste mituri de creație nu se pot manifesta în absența 
Arborelui cosmic, căci orice nouă creație are nevoie de un centru, si mai ales pentru 
funcția sa mediatică: el reprezintă linia de unire între cer şi pământ, adică între 
supranatural şi natural. Arborele, prin forma şi structura sa, este o axă a lumii uşor 
imaginabilă în gândirea mitică: considerate spatial, cele trei elemente principale — 
rădăcina, tulpina, coroana - se pot identifica simbolic lumilor: lumea infernală 
subpământeană, lumea realului uman şi lumea celestă a zeilor. În sens temporal, aceste 
trei elemente, în ordinea menţionată, se identifică şi cu cele trei timpuri: trecutul, 


prezentul şi viitorul. 

Spatial, omul se naşte din pământ, stăpâneşte pământul o vreme, apoi prin moarte, 
trupul se întoarce în pământ şi sufletul se ridică la cer. Temporal, viața prezentă este un 
dar al trecutului care este vizibil întotdeauna în prezent, dar, în acelaşi timp, o 
construcție pentru viitor. Ducând mai departe reprezentarea acestui simbol, copacul e 
comparabil şi cu omul: capul (coroana), trupul (tulpina), picioarele (rădăcina). „În plus, 
arborele este şi deținătorul simbolic al celor trei elemente esențiale care compun lumea: 
focul, pământul, apa. Toate aceste simboluri comunicante pe care le contine Arbor 
Mundi se concentrează totodată şi în ideea de unitate interactivă a universului mitic"[15, 
p. 60]. 

Arborele cosmic în ideatia lui primordială şi elementară este conceptul mitologic 
care include în conţinutul lui întregul cosmos figurat sub forma unui arbore. Acesta 
reprezintă tot ceea ce înseamnă existenţa, principiul activ, viaţa. Înrudit cu acesta, 
arborele ceresc reprezintă forţa terestră, simulacru al copacului lumii şi apoi al coloanei 
ce sprijină bolta cerească, arbore de legătura între arborele cosmic şi arborele vieții. 
Arborele vieţii, cel de-al treilea concept al dendrolatriei, reprezintă închiderea ciclului 
prin simbolizarea nemuririi spirituale, fiind direct legat de ceilalți doi, interacțiune între 
spiritualitatea cosmică şi cea terestră reprezentată de viaţa prin oameni şi spiritul lor. 

În fiecare cultură există un arbore sacru. Smochinul sacru bodhi este arborele sub 
care s-a produs iluminarea lui Buddha. Vechu egipteni şi indieni se închinau lotusului. 
În mitologia iraniană exista arborele Huapa care creşte dintr-un lac şi conţine toate 
seminţele vitale ale lumii. În mitologia vedică din oceanul primordial răsare arborele 
Kalpaka, cel care împlineşte dorinţele celor aşezaţi sub el. Marile civilizații 
precolumbiene ale Americii aveau arbori sacri. Corintienii considerau acantul ca fiind 


arborele lor sacru, frunzele şi florile acestuia împodobindu-le templele. 

2. Bradul — Arborele Cosmic al mitologiei româneşti 

La începuturi, pentru popoarele trăitoare pe meleagurile noastre, arborele sacru 
primordial a fost bradul; la protorománi acesta mentinándu-se ca simbol dendrolatric 
principal, fiind reprezentat mai ales ca arbore cosmic. Alături de brad, printre copacii 
sfinți mitologia românească numără si stejarul, fagul, teiul şi salcia. În mitologia nordică 
există de asemenea un Arbore cosmic, paradoxal tot un conifer, dar nu brad ci frasin. 
Este vorba de Y ggdrassil, frasinul ce sprijină cele trei lumi. 

„La începuturi, arborele sacru a luat forma arborelui cosmic datorită legăturii 
primordiale stabilite între om şi divinitate, mărturie fiind si invocatia: „Ajută-mă, brade, 
/ Atotstăpânitor, / Să urc până-naltul cerului, / În raiul luminii, / Să cobor până-n fundul 
pământului/ În iadul întunericului”. Astfel bradul, arbore sălbatic, simbolizând exact 
ceea ce omul primitiv dorea de la divinitate şi anume putere, mândrie şi protecție, a fost 
primul arbore sacru, fiind des întâlnit în leagănul vechilor civilizaţii europene"[6]. 
Bocitoarele latinilor nu mai conteneau să-l pomenească în plânsetele lor de la 
înmormântări. Nordicii europeni l-au venerat in mod deosebit. Posibil ca romanii să fi 
împrumutat ritualuri de venerare a acestui arbore de la triburile germanice, care 
aprindeau brazi în noaptea de Anul Nou şi săreau ritualic în jurul lor, invocând teme 
războinice. 

„Odată cu trecerea la sedentarism s-a trecut la o nouă etapă a dendrolatriei, 
arborele ceresc începând să capete un rol din ce în ce mai important. Astfel s-a făcut 
trecerea de la arborele sălbatic la cel domestic, dătător de hrană şi mărul a început în 
acest fel să fie invocat în ritualurile de inițiere magico-religioasă: “Bade, de ţi-o fi de 
mine dor / Sá sădeşti un merişor / De ţi-o fi de mine-aminte / Merişorul ti s-o prinde, / 
La mine dac-ai gândi / Merişorul ti-o-nflori, / Pe mine de m-oi uita / Merişorul s-o 
usca"[6]. Mărul roşu e inclus în ciclul cosmogonic, în acelaşi rînd cu interpretările 


fabuloase ale apariției Soarelui, Lunii şi a stelelor. Marcel Olinescu în Mitologia 

românescă prezintă acest mitem astfel: „Mărul roşu se găseşte tocmai la capătul 
pământului. Sub el se află unul din peştii care susțin pământul si de sub el pornesc toate 
izvoarele şi apele rîurilor şi rîuşoarelor care sunt pe lume şi care curg de la apus spre 
răsărit, înconjoară pământul şi iar în apa de sub mărul roşu se întoarnă. Mărul acesta 
face nişte mere de aur, dar nu le poate căpăta nimeni, pentru că picior de om nu poate 
străbate pâna acolo"[18]. Este în acelaşi timp un arbore sacru, cu trăsături unice, dar este 
cu siguranță un axis mundi. Este un arbore mirific la tărâmul dintre ape şi cer. Ca pom 
mitic, mărul roşu, cumulează un statut de nobleţe. E unic, e intangibil, face fructe rare, 
greu accesibile muritorilor pedeştri. Romulus Vulcănescu remarca faptul că miturile 
creationiste populare româneşti pun de regulă în acest loc bradul (,bradu' brazilor”; 
„brad cu stele încărcat/.../ şi în várfu-i/.../ cerul leagăn de mătase”) şi că mărul apare 
des ca un substitut al bradului şi ca pom al vieţii. Bradul e şi „arbore funerar..., care ajută 
în marea trecere a sufletului peste apa sámbetei"[16 ]. 

„În sud-estul Europei, implicit şi în ţara noastră, arborii sacri vii din vatra satului 
au fost treptat înlocuiți prin derivate arborigene, coloane şi stâlpi reprezentând în 
conştiinţa mitologică a autohtonilor fie spiritul antropomorfic, fie cel fitomorfic al 
arborelui cosmic sau celest. Se trece aşadar spre cea de-a treia etapă a dendrolatriei, cea 
care închide ciclul prin intrarea în funcţie a celui de-al treilea concept, cel de arbore al 
vieţii care face legătura între spiritualitatea terestră şi cea cosmicá" [6]. 

În vatra satului se ţineau toate ritualurile de judecată. Acestea erau ţinute de 
bătrânii satului, considerati un fel de ,,nomotheti mitici”, care se aşezau în cerc (forma 
rotundă, hora) sub trunchiul bradului sau al stejarului, considerat arbore sacru. Hotărârile 
lor erau transmise prin viu grai şi erau respectate cu sfinţenie de săteni. În ceea ce 
priveşte modalitățile de comunicare dintre localităţi, în cazul unor pericole externe sau 
interne, se foloseau: focurile aprinse pe dealuri, tulnicele, sau ciuga. Ciuga este descrisă 
ca fiind „o bârnă mare de brad sau chiar un brad ori un stejar, pe care îl curátau de 


crengi. [n partea superioară a prăjinei era o traversă de brad, dispusă orizontal, formând 

cu prăjina o cruce; aceasta din urmă fiind înglobată într-un cerc. În partea de mijloc a 
prăjinei şi dedesubtul cercului se aşează o altă traversă mai mică, dispusă orizontal. 
Prájina, traversele şi cercul erau peste tot învelite, cu mare meşteşug, cu un odgon de fân 
sau paie cărora, în momentul pericolului, li se dă foc. Când inamicul venea din afară, se 
aprindeau cele două traverse, cercul şi prăjina. Când era vreo revoltă internă (rázmerite, 
atacuri de hoți) se aprindea întâi cercul şi apoi crucea [8]. După cum observăm, 
elementele componente ale ciugii au valoare simbolică: cercul, arborele sacru (coloana 
cerului), crucea. 

„Geniul creator al ţăranului şi profunda gândire filozofică înnăscută scot în 
evidență o asociere deosebită pentru a reprezenta copacul vieţii. E asociat rombul - 
simbol al spiritului, al vieții şi al fertilității - cu coloana cerului, exprimând funcția dublă 
a copacului vieţii (a se vedea şi Coloana Infinitului a lui Constantin Brâncuşi). Pe o altă 
linie evolutivă, paralelă cu prima, simbolistica arborelui sacru s-a dezvoltat pe principiul 
dualismului bine-rău, dualism care, de asemenea, încheie un ciclu. Începutul e 
reprezentat prin încolțirea din sămânţa unică a celor doi arbori care reprezintă 
conceptual cele doua principii: binele şi răul. După o presupusă evoluție, aceşti doi 
arbori dau naştere la două seminţe gemene care vor incolti fiecare, acesta reprezentând 
cel de-al doilea pas spre despărțirea definivă, sugerată simbolic prin două coloane 
intuind cele două cái ale cunoasterii"[6]. 

Simbolul arborelui sacru face legătura cu cea de-a treia lume, cu Thanatos-ul prin 
simbolizarea a doi arbori sacri : unul cu rădăcinile pe pământ, sprijinitor al boltei cereşti 
şi care-şi întinde crengile spre cosmos, şi altul cu rădăcinile in cer şi ramurile pe pământ 
simbolizând legătura celor două lumi spirituale. 

Unul din conceptele ce primează în toată mistica iudaică, în special în Kabbalah, 
este Arborele Sephirothic (anexa 1), sau Arborele Vieţii. Arborele Sephirothic este 


alcătuit din zece sephirah (sfere), care reprezintă fiecare o etapă a creaţiei . 

Surprinzător, şi în mitologia românească arborele joacă un rol foarte important. În 
mitologia românească, arborele, care, în mod particular este un brad, este cel ce sprijină 
cerurile, acestea fiind nu unul, ci nouă. Fiecare cer este populat de un anumit tip de 
fiinţe, împărțite după nivelul lor spiritual. 

În Kabalah, Arborele Sephirothic reprezintă diagrama căii spirituale ce o are de 
parcurs neofitul pentru a ajunge din nou în starea „adamică”, de comuniune cu 
divinitatea. 

Geneza kabbalistică, s-a dezvoltat prin propagarea unui Fulger de Lumină, sau în 
unele surse, a unei Săbii strălucitoare, din Ein Soph (divinitatea ce nu poate fi 
cunoscută) prin cele nouă sfere, ajungând în final, în Malkuth, a zecea sferă ce 
reprezintă forma finală a lumii, aşa cum o experimentăm în viaţa de zi cu zi. Ei bine, 
pentru a ajunge înapoi la divinitate, omul trebuie să parcurgă în sens invers acest Fulger 
de Lumină, cale numită şi Calea şarpelui, deoarece, de multe ori, Arborele Sephirothic 
este reprezentat cu un şarpe ce este încolăcit de la bază, din sephira Malkuth (Regatul), 
până lângă sephira Kether (Coroana), cea din vârf. Să fie o coincidență asemănarea 
stândardului dacic cu şarpele? Sau să fie doar o ipoteză romantică, dacofilă, aceea 
enunțată de savantul basarabean Andrei Vartic conform căreia cetățile dacice au fost 
construite ca proiecție pe Pământ a constelatiei dragonului? 

Revenind la mitologia românească, Arborele cosmic, bradul, este cel ce sprijină 
cerurile pe ramurile sale. Există nouă etaje de ramuri, deci nouă ceruri. Si pentru a avea 
o structură decalogică, la fel ca şi în kabbala, putem aminti că, în mitologia românească, 
mai există o regiune, între pământ şi primul cer, numită văzduh. Astfel, spiritul, după 
moarte, trebuie să parcurgă aceste regiuni, de la pământ până la ultimul cer, pentru a 
ajunge în Rai. 

Este bine să observăm diferenţa între cele două sisteme. Unul este o Cale 
spirituală, la care putem accede fiind încă vii, pe când celălalt este parte din mitologic, 


având un profund caracter inițiatic post-mortem. 

Din acest punct de vedere putem foarte bine sá facem paralele cu mitologia 
egipteană, care privea moartea drept o trecere spre adevărata cale spre divinitate. Toată 
viaţa erai pregătit pentru această cale, care, începea însă, numai în momentul morții. La 
fel, putem găsi unele idei similare în renumita Bardho Thodhol sau Cartea tibetană a 
morţilor în care, sunt descrise diferite rugăciuni ce se şoptesc celui decedat la ureche 
pentru a-l ajuta în calea sa către divinitate şi pentru a-l apăra de diverşii demoni, paznici 
al vămilor. Aceste vămi, se găsesc, după cum bine ştim, şi în mitologia românească. 

Revenind la Kabbala, şi studiind atent structura Arborelui Sephirothic putem 
observa că acesta conţine pattern-uri ce provin din surse mult mai vechi decât cele 
iudaice. Unul din aceste pattern-uri este discul solar înaripat, având o largă arie de 
răspândire. Este un simbol al lumii vechi şi se găseşte deopotrivă la asiro-babilonieni, la 
egipteni, dar şi la civilizațiile precolumbiene. 

Arborele (mai ales bradul) este prezent în toate riturile de trecere la români. 
Ipostazele sale sunt atât de arbore al vieții, cât şi de arbore funebru, ca simbol al tristetii 
Când se naşte un copil, se sădeşte un copac. După ce se botează copilul, acesta este pus 
pe prag (pe graniţa lumilor, n.n.), apoi e înfăşat şi legănat cu mişcări circulare, care 
amintesc de horă. De altfel, hora, alături de brad, este prezentă în toate riturile 
românilor. În cadrul nuntii funcția horei este subliniată de numărul mare de momente în 
care se joacă hora. În cartea lui Gh. Fira Nunta în județul Vâlcea, constatăm că, „în 
decursul nuntirii, de la „văzul ginereilor" şi până la confirmarea „feţei miresii” după 
nuntă, hora se joacă nu mai puţin de 15 ori”. Astfel, se horeste la „facerea bradului” 
pentru sfinţirea lui; la „adusul bradului acasă la mireasă”; la „adusul apei” cu care se 
stropesc insotitoarele miresei; la „cântecul miresei la punerea betelii"; la „coborârea 
bradului” din păr si jucarea lui; la „încărcarea zestrei” în căruță de către pochináreasa 
(de două ori) - înaintea intrării în biserică pentru cununia religioasă, afară, în fata tindei 
bisericii şi la întoarcerea alaiului de la biserică, când se joacă iarăşi bradul - în prima 


parte a „jocului caprei”; în tot timpul mesei se joacă „Hora mare” sau „Hora 

miresei"[11]. Observám cá cele mai multe hore sunt dedicate bradului $1 miresei. Bradul 
mirelui, frumos impodobit cu panglici, este dus la casa miresei, ca substitut al mirelui 
(anexa 2). În ritul de înmormântare, de asemenea un brad sau o ramură de copac 
consacrat (măr, prun) este pregătit şi însoţeşte alaiul de la casa mortului până la locul de 
îngropăciune. „Pomişorul”- dacă este doar o ramură de brad sau de prun este împodobit 
cu panglici, fructe uscate, bomboane, păsărele (pupeze), scară şi cârlig, făcute din aluat. 
„Păsărelele se pun pentru a ajuta sufletul să zboare, cârja şi scara pentru a-l ajuta în 
drumul spre veşnicie”. În anumite localităţi, din pom nu lipseşte o cruce făcută din două 
bete înfipte într-o lămâie, portocală sau măr care se îmbrăcau până la cele patru vârfuri 
cu smochine şi această cruce se punea pentru că prin pom a păcătuit omul şi să 1 se ierte 
păcatele. O altă semnificație este aceea că pomul este pomul vieţii care cu darurile sale 
l-a însoțit pe cel mort de la naşterea sa, el putând fi interpretat şi ca o ultimă jertfă adusă 
de cel mort lui Dumnezeu cu ocazia despărțirii sale de lumea celor vii. Pomul îl va ajuta 
pe cel mort în drumul de dincolo, răcorindu-l şi odihnindu-l cu umbra sa şi hrănindu-l cu 
bunătăţile din ramurile sale. „În cele mai multe părţi ale ţării e obiceiul ca să se aşeze în 
fata casei un brádut sau un pom, ca să se ştie că acolo a murit cineva"[18]. În unele 
zone, bradul este prezent doar în cazul în care mortul este un tânăr nenuntit, şi în acest 
caz putem afirma că simbolizează o căsătorie de tip „mioritic” (anexa 3). În mai toate 
cimitirele de pe Valea Grădiştei, sunt vizibili brazi mai verzi sau mai uscați; ei sunt 
aşezaţi la căpătâiul unor morminte în care îşi dorm somnul de veci tineri al căror destin a 
fost curmat brusc, cu mult înainte ca ei să-şi fi îndeplinit menirea pe acest pământ (anexa 
4, foto stânga). În toate riturile de alungare a răului — în formă sau spirit - se foloseşte 
támáia, care provine tot din brad. 

Până astăzi se păstrează neşterse din mentalitatea tradițională, pe care o 
comunitate bine aşezată pe temelia tradiţiei sale nu o poate părăsi, elemente a ceea ce 
Mircea Eliade numea „religie cosmică”, de comuniune între om şi Dumnezeu în „natura 


biserică”(L.Blaga). Aceste elemente de arhaicitate, la care nu s-a putut renunţa uşor, sunt 

nişte urme admirabile după care se pot reconstitui vechile civilizatii[9]. Lucrarea 
Totemism románesc(2001)[2, p.46] aduce în discuţie obiceiul arhaic spoveditul la brad 
sau spoveditul la pom, obicei ce a fost adus în discuţie de etnologi precum Tache 
Papahagi (Mic dicționar folcloric, 1947) şi Traian Herseni (Forme străvechi de cultură 
poporană românească, 1977): ,, Ciobanii se mărturisesc la copaci (mai ales la brazi). 
Fac o cruce în coaja copacului (cu toporul sau briceagul) şi îşi mărturisesc în fata ei 
păcatele, ca la preot, în timp ce bat mătănii. Taie apoi cu toporul câteva aşchii din copac, 
pe care le aruncă. După jurământul pe care îl fac, dacă într-un an copacul se va usca sau 
nu se va usca sunt iertati de păcate. Ciobanii nostri (din zona Vrancei, n.n.) susțin că 
spovedania aceasta e mai bună decât cea făcută de preot. De obicei, aleg locurile cele 
mai înalte pentru că acolo şi locurile, şi copacii sunt mai curati"[19]. Mai mult, în 
Probleme de sociologie pastorală, Traian Herseni aminteşte şi de înlocuirea „paştilor” 
cu muguri de brad. Într-o înregistrare personală de la Tălmăcel, Sibiu acesta citează 
obiceiul vechilor ciobani de a se împărtăşi în loc de pâine şi vin, adică trupul şi sângele 
lui Hristos, cu muguri de brad, cuminecătura considerată de ei mai bună şi mai pură 
decât cea bisericească. Explicația ar sta în existența unui străvechi cult al bradului la 
români, de aici credinţa ciobanilor că se mărturisesc direct lui Dumnezeu, în chipul lui 


străvechi de brad[14, p.95]. 


3. Ipostaze ale bradului în romanul Baltagul 

Roman al „căutării urmelor (C. Ciopraga), Baltagul este o adevărată monografie 
a satului moldovenesc de munte, în primele decenii ale secolului XX. Din rara măiestrie 
cu care romancierul zugrăveşte ritualurile legate de sărbătorile primenirii anilor, datinile 
practicate la botezuri, nunţi şi înmormântări, sau mişcările transhumantei, observăm că 
acestea, alături de oamenii care le practică nestirbite de sute şi mii de ani, se situează 
într-un timp etern. Timpul sărbătorilor este un timp sacru (Eliade), care are o paradoxală 


formă circulară, este recuperabil şi reversibil, în vreme ce timpul profan cuprinde durata 

temporală obişnuită. Între cele două tipuri de timp există o ruptură, dar trecerea dintr-un 
timp în altul este mijlocită de practicarea riturilor şi, în cadrul acestora, de numeroase 
simboluri. Cunoscător al obiceiurilor poporului, Sadoveanu plasează simbolul arborelui 
sacru, bradul, în centrul comunităţii pe care o înfăţişează. 

În romanul Baltagul, Nechifor Lipan este înmormântat într-un sicriu de brad. 
Este bine ştiut că materialul din care este fabricat sicriul este foarte important, 
simbolistica arborelui prelungindu-se asupra obiectului care este confecționat din acesta. 
Mai mult, oierul are sicriul împodobit cu cetină de brad. Fiind un liant între viaţă si 
moarte, bradul are aici o funcție psihopompă. El asigură trecerea lină, lipsitá de 
evenimente, a sufletului lui Nechifor Lipan dinspre lumea viilor înspre cea a morților. 

Dacă în mod obişnuit rolul psihopomp este săvârşit de un animal (câinele Cerber, 
zgripsorul, oaia năzdrăvană), judecând romanul Ba/tagul din perspectiva mitică, putem 
considera că rolul este asigurat aici atât de câinele Lupu, care îşi urmează stăpânul 
omorât în râpă, şi-l păzeşte un timp, cât şi de brad, arbore cu o simbolistică atât de 
complexă. Calul, alt animal prezent în momentul trecerii lui Nechifor din viaţă în 
moarte, era considerat de Mircea Eliade în Mitul eternei reîntoarceri „animal funerar 
prin excelenţă” . I. Evseev în Dicţionar de magie, demonologie şi mitologie românească, 
punea în evidență această nefastă misiune a de altfel mîndrului patruped: „Calul- 
psihopomp, călăuză a sufletului mortului e prezent în bocetele româneşti”[ 10 , p.66]. În 
cazul oierului asasinat, calul, animal psihopomp a trecut şi el pragul vieţii odată cu 
stăpânul sáu, insotindu-l în viaţa de apoi, amintind de riturile de trecere ale vechilor 
egipteni sau cele din anumite provincii din India. 

Bradul este un axis mundi pentru lumea oierilor de pe Tarcău, şi nu numai. 
Descrierea pe care le-o face M. Sadoveanu acestor oameni deosebiți este de o mare 
fineţe: „Locuitorii aceştia de sub brad (n.n.) sunt nişte făpturi de mirare. Iuti şi 
nestatornici ca apele, ca vremea; răbdători în suferinţe ca şi-n ierni cumplite, fără griji în 


bucurii ca şi-a arşitile lor de cuptor, plăcându-le dragostea şi beţia şi datinile lor de la 

începutul lumii, ferindu-se de alte neamuri şi de oamenii de la câmpie şi venind la 
bârlogul lor ca fiara de codru - mai cu samă stau ei în fata soarelui c-o inimă ca din el 
ruptá"[1, p.87]. 

Muntenii sunt numiti oamenii de sub brad, cáci romancierul stie cá bradul este 
centrul lumii lor. Asa cum în societățile primitive lumea se construia în jurul axei lumii, 
reprezentată prin copac, scară, munte, aşa muntenii şi-au construit lumea lor în jurul 
bradului, iar ei stau sub semnul acestuia. Lumea lor, deşi dură şi aspră, are ca expresie 
umană oameni cu temperamente iuți şi fierbinți, activi şi schimbători, dar în acelaşi timp 
statornici, obstinati, răbdători. Mai mult, aceşti oameni sunt caracterizați printr-un 
echilibru interior, o „linişte” aşa cum o numeşte Sadoveanu. Această linişte se traduce, 
în filozofia practică a reflexului, printr-o „întâlnire a idealului cu realul, o atât de 
profundă trăire în timpul pasager, încât nici anxietatea morţii, nici regretul trecutului nu 
întunecă rațiunea vieţii” [5]. Ducându-şi viața sub brad, în imediata vecinătate a 
eternității, aceşti oameni de mirare se încadrează, prin simbolul care-i patronează, în 
timpul etern, mitic. Deoarece legătura muntenilor cu bradul este pur organică, putem 
avansa ideea moştenirii unui totemism arboricol al bradului. Sublinierea faptului că ei îşi 
păstrează datinile de la începutul lumii, adică de la începutul constituirii lor într-o 
societate, ne face să ne gândim că au împrumutat din trăsăturile bradului: perenitatea, 
eternitatea, sacralitatea. Din această tentatie a conservării veciei se naşte atitudinea lor 
refractară față de alte neamuri şi de oamenii de la câmpie, pe care îi socotesc diferiți. 
Diferenţa constă în faptul că muntenii sunt initiati în tainele vieții vechi, în ránduielile 
primordiale, şi nu sunt deschişi la nou, la civilizația de tip urban, păstrându-şi închisă 
societatea. Munteni au conştiinţa izolării societății lor, şi intretin această izolare. Ei 
consideră că cei care trăiesc la câmpie sunt lipsiţi de „centru”, de principiul axial, 
generativ si generator, căci lor le lipsesc brazii. 

Cea mai importantă trăsătură a muntenilor este solaritatea lor: inima lor este 


fierbinte şi pură, ca ruptă din soare. Soarele, prin principiul său activ focul, este 

purificator, el mistuind ceea ce este nelegiuit, purificând prin distrugere ceea ce este 
impur. Soarele este sfânt şi cei care parcă au inimile rupte din soare capătă prin transfer, 
atributul acesta, devin puri, neprihániti. La rândul său, soarele are rolul unei axe a lumii, 
dar la scară macrocosmică, planetară. Fii ai bradului, muntenii sunt, prin focul şi 
puritatea inimii lor, fii ai soarelui. 

Natura e implicată total în existența muntenilor: ritmul vieţii lor, al activității lor, 
e indisolubil legat de mişcările din natură, de ciclul anotimpurilor. Sărbătorile au 
semnificaţii legate de mişcarea cosmică, sufletul lor e modelat de intimitatea cu natura. 
Pentru ei natura nu are secrete, ei inteleg semnele care prevestesc schimbarea vremii. 
Sunt supuşi naturii, trăiesc după valori care sunt în perfectă concordanță cu natura, iar 
aceste lucruri îi fac să atribuie naturii valori morale, care sunt prin excelență umane. 
Mişcarea oamenilor în cadrul naturii este milenară, ,,neprevázutul este exclus”, ritmurile 
vieții primitive care sunt condiționate doar de mişcarea de revoluție a pământului lasă 
putin loc inițiativei individuale: „Lipan nu poate face în cutare luna decât asta şi asta"[4, 
p. 223]. 

Inocenta lor şi spaima de înstrăinare sunt relevate de comparatia „venind la 
bârlogul lor ca fiara de codru”. Bârlogul este spaţiul securizant al satului, căruia 
munteanul îi aparține organic. Din punctul de vedere al complexităţii şi al 
semnificatiilor, bárlogul este echivalent peşterii, întoarcerea în el are rolul de regressum 
ad uterum matrix. Spre acelaşi bârlog se retrage şi Vitoria Lipan după ce a împlinit 
datina, Măgura Tarcăului reprezentând „Ithaca ei cvasi-mitică”(C.Ciopraga). 

Mitologia românească este, în mare parte, moştenire dacică. Pe ceramica daco- 
getică rituală găsim bradul ca reprezentare fitototemică (anexa 5). Ceramica 
transsimbolizează motivul bradului în produsele ei funerare cu motivul rămuricii de brad 
incizate în interiorul vaselor de cult sau în exterior (al unei cátui de lut descoperită la 
Cetăţeni — Argeş). Cu rămurica de brad în mână este reprezentată, ceva mai târziu, in 


mitologia tracă, zeița Bendis, care corespunde în mitologia greacă antică târzie zeiței 

Artemis. Bradul este secanta spiritualitatii dace, moştenite de noi, românii. Aşa cum 
secanta uneşte, prin tăiere piezişă, două linii paralele, aşa bradul, ca şi copac cosmic, 
uneşte viaţa cu moartea. Întâmplător cáláretii daci reprezentaţi pe cosoni merg singuri pe 
calea piezişă, reprezentată de o secantă, în interiorul cercului? Si mă mai întreb: oare 
întâmplător Nechifor Lipan a fost lovit pieziş, mişeleşte cu baltagul, în timp ce urca pe 
cărarea piezişă către Crucea Talienilor? 

Este extrem de probabil ca din filozofia dacilor noi să avem ideea că lumea 
materială este o reflecţie a lumii spirituale. Şi dacă această idee este adevărată, atunci 
copacii materiali nu sunt decât o reflectare a adevăratului arbore spiritual. Prin urmare, 
nepieritorul arbore banyan (despre care ne vorbeşte Krişna în Mahabharata), ale cărui 
rădăcini cresc în sus, iar crengile în jos, nu este decât reflexia (în apă) a unui copac real, 
oglindit însă. Dacă transpunem în geometrie, „180 de grade de cerc aparțin lumii 
spirituale, iar celelalte 180 oglindirii ei materiale. Frunza verde ar exprima cel mai bine 
aceste 180 de grade de lume materială”[23, p.45]. Facem referire la textul sanscrit, căci 
acelaşi tip de învătătură aveau şi dacii, şi îl moştenim şi noi, prin nevăzutele canale 
mitice: „Dacă cel care părăseşte trupul în clipa morţii se gândeşte numai la Mine, 
imediat atinge natura Mea.” La fel gândeau şi strămoşii noştri daci, căci ei se duceau 
râzând şi veselindu-se să întâmpine moartea, pe care o considerau unirea supremă cu 
zeul lor. Această atingere supremă se regăseşte şi în ultimele cuvinte din Miorița, 
poemul cel mai cunoscut, dar şi cel mai hermetic al românilor: „Soarele şi luna, mi-au 
tinut cununa, Brazi şi păltinaşi/ I-am avut nuntaşi,/ Preoţi - munţii mari,/ Paseri - 
láutari,/ Păsărele mu/ Si stele făclii.” 

„Totul este spus clar în acest ultim act de gândire al eroului din Miorița. Si timpul 
evenimentului, cu Soarele şi Luna pe cer, şi nuntaşii, şi preoții, şi lăutarii si, în final, în 
clipa morții — stelele, cealaltă Iume..."[23, p. 46]. 

S-a scris mult despre o eventuală interpretare a romanului Baltagul ca o Mioriţă 


întoarsă sau ca o anti-Mioriță. Roman al unor mari probleme existenţiale - întoarcerea 

omului prin moarte în sânul ființei universale, atotputernicia şi implacabilitatea 
destinului, viaţa umană văzută ca durată integrată marilor mişcări cosmice- Baltagul se 
apropie de balada pastorală Mioriţa. Momentul nuntirii în moarte este clar: „Soarele şi 
luna/ Mi-au ţinut cununa/ Brazi şi păltinaşi/ I-am avut nuntaşi/ Preoti-muntii mari/ Paseri 
lăutari/ Păsărele mii / Şi stele făclii...” Clipa morţii este asociată stelelor, celeilalte lumi. 
„Gândeşte-te în clipa morţii la Mine, spune Krişna, şi imediat vei atinge natura Mea. 
Gândeşte-te în clipa morţii la stele, spune păstorul din Miorița şi imediat vei atinge 
natura lor" [23, p.46]. „Natura Mea" ar însemna trecerea dinspre material înspre 
spiritual, stelele indică foarte clar lumea spirituală, în care se duce senin păstorul 
mioritic. 

Un alt element care i-a făcut pe multi critici să vadă în roman o „continuare” a 
baladei este motto-ul romanului: ,,Stápáne, stăpâne,/ Mai cheamă ş-un cáne..." Nicolae 
Manolescu considera chiar cá, în încercarea de a ascunde substratul (balada Miorița, 
n.n.), „balada de origine nu e numai complet transformată în roman, dar chiar eliminată 
din cuprinsul lui, redusă la un motto"[17, p.219]. Perpessicius considera că romanul 
„constituie sub raportul invenției, reconstituirea acelei crime păstoreşti despre care 
vorbeşte Miorița” şi marele merit al său ar fi acela de a fi păstrat „toată puritatea de 
timbru a baladei si tot conturul ei astral.” În Istoria literaturii române de la origini până 
în prezent G. Călinescu afirmă, fără urmă de îndoială: „Cazul din Baltagul e, în punctul 
de plecare, acela din Miorița. Un cioban a fost ucis de alti păstori spre a fi prădat de 
turme.” Ion Dodu Bălan este de părere că: „Din Miorița Sadoveanu lua simbolul, 
structura epică, conflictul dintre cei trei ciobani şi chipul femeii”, realizând prin Baltagul 
o nouă interpretare a mitului mioritic în spiritul lui profund si realist"[1, p.297]. 
„Pornind din Miorița, Baltagul este un poem al transhumantei, al mişcărilor pastorale 
sempiterne"[20, p. 250]. Pentru exegetul Paul Georgescu, rădăcinile romanului sunt 
foarte clare: „Se ştie însă că Baltagul e o parafrază cultă, modernă, a Mioriței”| 12, p.54]. 


Alexandru Paleologu considera, pe de altă parte, că romanul Baltagul este „povestea lui 

Isis in cáutarea trupului dezmembrat al lui Osiris", gásind o serie de corespondente intre 
mitul vechilor egipteni si povestea ce constituie firul epic al romanului [7, p.44]. 

Nicolae Manolescu face, pe baza párerilor criticilor, o comparatie intre sintaxa 
inventată de Vitoria Lipan şi „anti-sintaxa” ciobănaşului moldovean. Sintaxa Vitoriei 
este dată de faptul că ca creează o ordine care „se datorează legării semnelor misterioase 
într-un limbaj organizat, prin care crima se explică, nu se justifică. Ciobanul din Mioriţa 
procedează invers: el nu explică nimic, dar încearcă să atribuie uciderii un sens ritualic 
şi cosmic. Lumea baladei este compusă din semne care nu se inlántuie logic: nu există 
evenimente sau accidente acolo: ci o metamorfoză a morții în nunta care tine de un sens 
fundamental şi secret al realului mitic, în care moartea apare drept cosmic necesară. 
Lumea mitului este lumea legii"[17, p.216]. Vitoria nu restabileste legea, ea explică, fără 
a mai atribui sensuri. Ceea ce restabileşte ea este ordinea. Odată cu atingerea telului, 


muntenca se va întoarce în satul Măgura, unde îşi are rădăcinile, ca şi bradul. 

] — coroana 
4 — mila 
7 — victoria 


Arborele Sephirotic 


3 — inteligenţa 


2 — înțelepciunea 
5 — judecata 6 — splendoarea 
8 — gloria 9 — fundamentarea 
10 — lumea fizică 
Anexa | 

Simbolwi ale nuptialitátii, colacul miresei 
(stânga) şi toiagul mirelui (dreapta), în 
Fărcăşeşti, jud. Iaşi (Ciubotaru, 2002). 


Atlasul Etnografic Român on-line 

Cântecul Bradului, soție postumă a mortului necăsători, Runcu, jud. Gorj (4IEF, foto 


Atlasul Etnografic Român on-line 

Familie postimă în grădina casei, 
Ursici, jud. Hunedoara (AIEF, foto 
Tircomnicu, David, nr. 105 920). 


Cântecul Zorilor, zeițe ale destinului, 
în Isverna, jud. Gorj (AIEF, nr. 341) 


Atlasul Etnografic Român on-line 

Platou dacic cu undá, bráduti si lotus egiptean, din material dur, dopat cu plurnb. 


Brádutul din dreapta are 9 rámurele, cel din stânga 6 


Anexa 5 


163 


CONCLUZII 


Opera lui Mihail Sadoveanu a cunoscut, de-a lungul timpului, diferite tipuri de 
atitudine legate de manierele de receptare a mesajelor estetice si sociale pe care le 
conţinea. În general însă, ea a trebuit să aştepte mai bine de şapte decenii pentru ca unii 
dintre exegeti să intuiască subtilitatea de care surprinzătorul prozator a uzat pentru a-şi 
construi sistemul filozofic atât de bine înrădăcinat în operele sale fundamentale şi atât de 
bine integrat organic acestora, încât, numai aceia care au abandonat metodele 
tradiționale de apreciere critică în favoarea unor metode neconvenționale, adesea la 
limita dintre antropologia culturală şi ocultism, au reuşit să ajungă la esențe. Lucrarea de 
față s-a oprit cu precădere asupra a două romane cheie ale lui Mihail Sadoveanu, pe care 
le-a studiat într-o lumină ținând mai mult de simbolistică şi antropologie decât de critica 
tradițională. Criticii tradiționale 1 se poate reproşa o anumită îngustime în tratarea unor 
aspecte sau chiar opere sadoveniene (atitudinea de ignorare a romanului Creanga de 
aur, de exemplu). 

În epocă, opera epică sadoveniană a fost judecată sub aspectul său cazual, fără 
tentative de aprofundare semantică, a fost ignorată cu deferentá, sau pur şi simplu a fost 
imprecată. 

Direcţia dată de criticul Garabet Ibrăileanu în aprecierea operei sadoveniene nu a 
fost depăşită cu adevărat decât aproape de zilele noastre, când limbajul exegetic s-a 
îmbogățit cu noi instrumente sintactice provenite din ştiinţele de graniță. Până la acest 
moment a rămas în vigoare postulatul operei ca expresie a experienței personale de 
viaţă: „A face ce numai cu adevărat poti, este o mare virtute artistică, deoarece pare cá 
în artă ar fi posibil şi imposibilul”, dovadă atâtea opere literare în care autorii vorbesc 


de lucruri pe care nu le cunosc, de sentimente pe care nu le-au simțit, de probleme pe 

care nu le-au cugetat. Că d. Sadoveanu nu încearcă aproape niciodată, acest “imposibil”, 
ne dovedeşte perfect şi faptul că opera acestui scriitor este oglinda experienţei sale, în 
acel înțeles că, după ordinea scriselor sale, putem face istoria experienţelor sale asupra 
vietii..."[2, p.109]. 

Cu certitudine, la data scrierii acestor rânduri, Ibrăileanu nu avea premonitia 
fictiunii filozofice în care se va aşeza profunzimea operei lui Sadoveanu. 

La rândul său, George Călinescu îl intuieşte de o manieră personală, pe Mihail 
Sadoveanu ca fiind exponentul unui destin literar fără mistere şi fără contorsiuni de 
programe estetice. „Chiar de la întâiul volum, Povestiri, M. Sadoveanu îşi definea 
temele sale fundamentale de la care n-avea să se mai abată, cu o artă de la început 
matură, afară de izolate şi fireşti şovăiri” [1, p.615]. Singurele denivelări care apar în 
acest continuum epic sunt legate, după cum afirmă criticul, de performanţe stilistice 
deosebite ale unora dintre scrierile sadoveniene. 

În voluminoasa lui întreprindere critică, G. Călinescu nu acordă nici un fel de 
atenție romanului Creanga de aur, tocmai opera care sparge vulcanic pacea 
continuumului epic menţionat. Această linişte nemotivată reflectă însă atitudinea epocii 
față de creația ezoterică a lui Sadoveanu. Sub semnul aceluiaşi exotism este aşezată şi 
Nopțile de Sánziene, iar Baltagul este considerat un aspru „policier” a cărui intrigă, 
declanşată în lumea austeră a populațiilor montane, este solutionatá în cheie hamletiană. 
Singurul indiciu, în puzderia de referințe cálinesciene, care ar putea trimite către spațiul 
bănuit al ezoterismului dacic apare într-o caracterizare generală a operei lui Sadoveanu. 
„Dacă Sadoveanu n-a creat oameni, a creat însă un popor de o barbarie absolută, pus 
într-un decor sublim şi aspru, măreț şi fabulos, dotat cu instituţii geto-scitice, formulate 
pe o cale imaginativă. 

Ca şi Chateauburiand, Sadoveanu creează întâi un univers pentru a-şi aşeza 
făpturile sale, care nu sunt însă mişcate ca la romanticul francez de melancolii, ci de 


porniri instinctive, tácute şi rituale. Goticul, muzicalul nu intră in opera sa, care ar fi 

clasică dacă echilibrul n-ar fi stricat in sensul rigiditátii. Idilicul lui Sadoveanu e în 
înţelesul cel mai larg asiatic, scitic (fără înnegurări slave), revărsat într-o netulburată 
placiditate, într-o cantitate mută” [1, p.631]. Să fie vorba aici de o concesie pe care 
criticul o face unei fixatii de impresie de la care n-a mai ostenit să se abată? 

Pornind de la lumea creată de Sadoveanu, am încercat să desluşim tipul de 
oameni, eroii care o populează. Având ca bază studiile lui J. Campbell şi D. Leeming, 
am încadrat eroii sadovenieni (din romanele aduse în discuţie) în eroi de tip patriarhal. 
În acelaşi timp, nu am trecut cu vederea trăsăturile marcante care îi plasau în categoria 
eroilor civilizatori (Kesarion Breb) sau a eroilor cumulativi (Vitoria Lipan, Gheorghiţă 
Lipan). Demonstrația noastră contracarează unele păreri critice extreme care negau 
existența eroilor sadovenieni. Deoarece trăsăturile morale ale eroului sadovenian se 
încheagă în perpetua circulaţie epică dinspre sacru spre profan şi dinspre profan înspre 
sacru, şi deoarece comportamentul sáu este unul conştient şi asumat în fata destinului 
individual, concluzia pe care am avansat-o a fost aceea a unicitátii eroului sadovenian. 

Personaj emblematic, erou civilizator, demn urmaş al Deceneilor este Kesarion 
Breb. Întregul roman este construit în jurul acestei figuri centrale - magul din munte, în 
dubla sa calitate de preot, dar si de vrăjitor. În abordarea acestui arhetip al magului, 
comun de altfel tuturor civilizațiilor şi culturilor, am avut în vedere influența masonică 
în construcția ipostazei de vrăjitor, de făcător şi desfăcător de vrăji, a lui Kesarion Breb. 

În ultimii ani ai secolului trecut, grandilocventa găunoasă a propagandei mono- 
partinice care nu mai prididea să-l îngroape pe Sadoveanu în formule de tipul ,,Rapsod 
vestit, iubit Ceahlău al slovei", a fost anihilată de fascinația unui univers secret ce se 
cerea decriptat în trunchiul scrierilor sadoveniene. Cu atât mai mult cu cât teme 
principale ale acestor scrieri se regăseau în amara experiență personală a unora dintre 
intelectualu străluciți ai României. „Coborârea în infern, de pildă, adică trecerea prin 
întuneric, temă ascunsă, dar esenţială în opera lui Sadoveanu nu putea fi înţeleasă decât 


de nişte reprezentanţi ai unei generații pentru care „infernul”, „întunericul”, au fost in 

nenumărate cazuri o experiență directă, proprie, decurgând dintr-o conjucturá istorică 
generală. Sensul profund al operei lui Sadoveanu se revelează in lant, în mod 
consecvent, cui a ştiut discerne această temă centrală” [3, p.47]. 

Întunericul, Infernul, pot fi asociate cu labirintul, simbol sub care stă romanul 
Baltagul şi eroina sa. Vitoria Lipan trebuie să parcurgă labirintul în ipostazele sale de: 
labirint fizic, labirint psihic şi labirint moral. Labirintul Vitoriei Lipan este unul aviform 
şi policentric. Fiecare centru se descoperă în faţa eroinei, deoarece aceasta este 
îndreptățită şi calificată pentru aceasta. Parcurgerea labirintului are o funcție 
purificatoare, atingerea centrelor, în ordinea: casa, credinţa, moartea (sau răzbunarea 
expiatorie) este menită să contureze clar granița între lumea viilor şi cea a morților. 
Luând în considerare tipologia prezentată în capitolul destinat acestui simbol, 
considerăm ca nucleul „casa” este, în acelaşi timp, intrarea în labirint, dar şi centrul- 
scop, iar ,credinta" şi „„moartea” sunt doar centre de trecere. Atingerea centrului 
labirintic al ,,credintei" este un pas premergător, întăritor, îi oferă calitatea de aleasă. 
Trecând prin centrul morţii, Vitoria Lipan îşi certifică trecerea în neființă a soţului, si, 
conform legii, împlineşte datina. 

De această datină este legat simbolul Arborelui Cosmic. Conform mitologiei 
româneşti, arborele nostru sacru este bradul. Pornind de la interdeterminarea între 
locuitori şi mediul pe care-l populează: „locuitorii aceştia de sub brad sunt făpturi de 
mirare”, am cercetat valoarea simbolică a bradului în riturile româneşti. De la arbore al 
dreptăţii, la arbore nuptial şi arbore funebru, bradul este omniprezent în cultura noastră 
populară. Dacă amintim intrebuintarea lemnului acestui arbore maiestuos în gospodăria 
țărănească, dacă adăugăm folosirea motivului bradului pe ceramica, tesáturile, cusăturile 
româneşti, putem afirma, fără riscul de a greşi, că bradul este axis-ul în jurul căruia 
gravitează toate elementele culturii tradiționale româneşti. 

În ceea ce priveşte studiul nostru ce urmăreşte modul în care elemente şi structuri 


universale se regăsesc în creația sadoveniană, putem concluziona că Sadoveanu nu apără 

realitátile formale ale spiritualității tradiționale ci, cu un rafinament intelectual 
desăvârşit, el construieşte şi iveste un sistem conservativ de simboluri in care sunt 
ferecate tainele unei lumi filozofice de o spectaculoasă complexitate. 

Omogenitatea creației sadoveniene este una sistemică şi se nutreşte din bogatul 
portofoliu de simboluri ezoterice ale precreştinismului zalmoxian. 

Un alt indiciu al premeditării cu care Sadoveanu operează în plan spiritual în 
favoarea culturii ancestrale, este acela ce rezidă din crearea unei limbi literare unice, 
care există prin sine, nefiind produsul vreunei operații de agrementare a dialectului 
moldovenesc, ci întruchipează intenția scriitorului de a propune o limbă literară a 
timpurilor străvechi. Ca şi George Călinescu, care opinează aproape identic pe marginea 
acestei construcții lingvistice originale, Paleologu notează la rândul său: „autorul 
Baltagului nu scrie nici în limba lui Creangă, nici a lui Neculce, ci ca şi Creangă, într-o 
limbă ultra-artistică, făurită de el şi care pare firească numai la el;(...) limba operei sale 
este o limbă scrisă, nu vorbită, şi nu e deloc ,,simplá" ci savantă, elaborată”[3, pp.50- 
51]. Această limbă literară sadoveniană are misterioasa calitate de a-i transmite 
cititorului vibraţiile subterane ale unei lumi, care, sub captivanta şi părelnica înfăţişare a 
simplităţii, ascunde, în fapt, măreţia macro-cosmosului spiritual daco-roman. 

„În stilul său magistral, Sadoveanu înfăţişează toate acele ritmuri ale vieții 
primitive, determinate numai de revolutiunea pământului şi nicidecum de vreo inițiativă 
individuală. Uneori ti se pare că citeşti cele mai bune romane ale lui Jack London şi 
rămâi mirat, în ciuda deosebirilor de culori, de aceeaşi mişcare largă, astronomică. Aici 
nu sunt drumuri, ci numai expediții” 1, p.629]. 

Conceptului de civilizație ocultată pe care Sadoveanu îl susține prin blândă, dar 
fermă dizgrație, în care aruncă tot ceea ce ar putea fi maculare tehnologizantă, i se 
adaugă, aşadar, limba literară construită ca sistem de adresabilitate initiaticá, unică şi 
chemătoare către tainice sesiuni de revelare în grotele lui Deceneu. În spiritul acestui 


sacerdot, interfaţă între creştinismul” zalmoxian si creștinismul bizantin în cunoaşterea 
> 5 29 

căruia, cu întreaga sa făptură sufletească şi spirituală, se implică Kesarion Breb, 
Sadoveanu întrevede formula de identitate a neamului său carpatin. „Opera (lui 
Sadoveanu, n.n.) se bizuie pe o natură unică, universală, locuită de un singur tip de om”. 

Prin această afirmaţie, Călinescu deschide calea către un principiu de construcție 
intelectuală, adoptat de către Sadoveanu, potrivit căruia personajele devin simboluri şi 
concepte morale, uneori idei, sustrăgându-se umilei identificări de stare civilă. Acest 
principiu este armonic întregului sistem filozofic sadovenian construit în jurul 
supremaţiei spiritului ancestral. 

Nu dorim a ne asuma o hotărâtă concluzie asupra fascinantului sistem de 
simboluri şi eresuri izvorâte din fiinţa coerentă a spiritualității tradiționale româneşti pe 
care Sadoveanu şi-a ales-o drept cauză de apărat prin intermediul unei opere literare de o 
incitantă complexitate. Vom fi însă, întrucâtva de acord cu Al. Paleologu, care afirmă că 
în această operă, „putem descoperi o foarte coerentă viziune asupra universului şi 
omului, o filozofie adâncă legată de marea tradiție a gândirii cosmologice de la Pitagora 
la Goethe, trecând prin doctrinele şi înțelepciunea Orientului şi Europei, prin mitologii şi 
eresuri populare;(...) Multi se îndoiesc că Sadoveanu, considerat ca „om al naturii” si 
artist de tip instinctual (orice artist, chiar şi cel mai cerebral, este într-o măsură mai mică 
sau mai mare, dar este în mod fatal, şi un instinctual, altfel n-ar fi artist), fără afinități cu 
o cultură propriu-zis intelectuală, ar fi cunoscut doctrinele respective şi ar fi avut 
conştiinţa clară a unei concepţii pe care i-am atribuit-o"[3, pp.48-49]. Însă în felul său, 
colindat de inefabilitatea realității simbolice natale, Sadoveanu este unfilozof şi un 


ezoter. 

